প্রকাশ: ১৫ ফেব্রুয়ারি ২০১৯, ১০:৩৩\nটঙ্গীর তুরাগতীরে আজ শুক্রবার ফজরের নামাজের পর আমবয়ানের মধ্য দিয়ে শুরু হয়েছে বিশ্ব ইজতেমা। ইতোমধ্যে দেশ-বিদেশের অগণিত ধর্মপ্রাণ মুসল্লি ইজতেমা ময়দানে সমবেত হয়েছেন।\nবিশ্ব ইজতেমার আয়োজক কমিটির মুরব্বি মো. মাহফুজুর রহমান জানান, আজ বাদ ফজর উর্দুতে আমবয়ানের মধ্য দিয়ে এবারের বিশ্ব ইজতেমার কার্যক্রম শুরু হয়। পাকিস্তানের মাওলানা জিয়াউল হক শূল বয়ান শুরু করেন। বাংলাদেশের মাওলানা নূরুর রহমান এ বয়ান বাংলায় তরজমা করেন। ইজতেমাস্থলের বয়ান মঞ্চ থেকে মূল বয়ান উর্দুতে হলেও তাৎক্ষণিকভাবে তা বাংলায় তরজমা করা হয়।\nশনিবার মাওলানা জোবায়েরপন্থিদের আখেরি মোনাজাত অনুষ্ঠিত হবে। মোনাজাত শেষে জোবায়ের পন্থীরা ময়দান ছেড়ে চলে গেলে রোববার থেকে মাওলানা সাদপন্থিদের পরিচালনায় ইজতেমা ফের শুরু হবে। সোমবার মাওলানা সাদপন্থিদের আখেরি মোনাজাতের মাধ্যমে শেষ হবে এ পর্বের চার দিনের বিশ্ব ইজতেমা।\nশুক্রবার দুপুর দেড়টার দিকে টঙ্গীর ইজতেমা ময়দানে বৃহত্তর জুমার নামাজ অনুষ্ঠিত হবে। এতে ইমামতি করবেন কাকরাইলের মাওলানা মো. জোবায়ের। এবারে ৬৪ জেলার মুসল্লিদের জন্য পুরো ময়দানকে ৫০টি খিত্তায় (ভাগে) ভাগ করা হয়েছে। নির্দিষ্ট খিত্তা নির্দিষ্ট জেলার মুসল্লির জন্য নির্ধারণ করা হয়েছে।\n৬৪টি জেলা থেকে মুসল্লিদের কাফেলা এখন টঙ্গীর ইজতেমা ময়দানের দিকে। বৃহস্পতিবার থেকে আসতে থাকা মুসল্লিদের ঢল শুক্রবারও অব্যাহত থাকবে। শুক্রবার পবিত্র জুম্মার নামাজে লাখ লাখ মুসল্লি একসঙ্গে জুমার নামাজ আদায় করবেন বলে আশা করা হচ্ছে। ছুটির দিন থাকায় গাজীপুরসহ আশপাশের অঞ্চলগুলো থেকেও বিপুলসংখ্যক মুসল্লি জুমার নামাজ আদায় করতে ইজতেমা ময়দানে আসতে শুরু করবেন।\nগাজীপুরের জেলা প্রশাসক দেওয়ান মুহাম্মদ হুমায়ূন কবীর জানান, পর্যাপ্ত সংখ্যক পুলিশ, র্যাব, আনসার সদস্যরা কয়েকটি স্তরে বিভক্ত হয়ে পোশাক ও সাদা পোশাকে দায়িত্ব পালন করছেন। এছাড়া বাইনোকুলার, মেটাল ডিটেক্টর, নৌ-টহল, চেকপোস্টও রয়েছে। ইজতেমা মাঠের সার্বিক নিরাপত্তায় পুলিশ ও র্যাব কন্ট্রোলরুম ও ওয়াচ টাওয়ার স্থাপন করেছে। সিসি ক্যামেরার মাধ্যমে সার্বিক নিরাপত্তা কন্ট্রোলরুম থেকে মনিটরিং করা হচ্ছে। খিত্তায় খিত্তায় সাদা পোশাকে আইনশৃংখলা বাহিনীর সদস্যরা অবস্থান করছেন।\nগত ডিসেম্বর মাসে ইজতেমার দুপক্ষের মুসল্লিদের মতবিরোধ ও সংঘর্ষের কারণে এ বছর দুটি পক্ষ পৃথকভাবে দুদিন করে চার দিন ইজতেমা পরিচালনা করবেন।\nঈদ উপলক্ষে রেলের আগাম টিকিট বিক্রি আগামীকাল থেকে শুরু


মে ৯, ২০১৯ / ০৪:১৭অপরাহ্ণ\nসম্প্রতি রাজধানীর উত্তরায় মসজিদে শিশুদের প্রবেশে নিষেধাজ্ঞা জারি করেছে কর্তৃপক্ষ। মসজিদের দেয়ালে কর্তৃপক্ষের এ নির্দেশ ঝুলিয়ে দিতেও দেখা গেছে। সামাজিক যোগাযোগমাধ্যমে শিশুদের মসজিদে প্রবেশে নিষেধাজ্ঞা বিষয়ক নির্দেশিকা সম্বলিত পোস্টারের ছবিটি ভাইরাল হয়েছে। এ নিয়ে পক্ষে-বিপক্ষে সমালোচনা শুরু হয়েছে দেশজুড়ে।\nকেউ কেউ মন্তব্য করেছেন, মসজিদে গিয়ে তারাও অবুঝ শিশুদের খেলাতামাশায় বেশ বিরক্ত। কেউ বলছেন, শিশুর মানস গঠনে মসজিদ, জামাত, রুকু, সিজদা, সালাম, তেলাওয়াত, তাসবিহ, জায়নামাজের চিত্র অনেক বড় ভূমিকা পালন করে।\nনামাজে ব্যাঘাত ঘটতে পারে তাই শিশুদের মসজিদে প্রবেশের ব্যাপারে ইসলাম কঠোরতা অবলম্বন করেছে বলেও দাবি অনেকের। সত্যিই কি শিশুদের মসজিদে নিয়ে গেলে কোন ক্ষতি রয়েছে? এ ব্যাপারে ইসলামের দৃষ্টিভঙ্গি কী?\nএ বিষয়ে ঢাকা বিশ্ববিদ্যালয়ের প্রভাষক ও জামিয়া ইকরা বাংলাদেশের সহকারী প্রিন্সিপাল (শিক্ষা) মাওলানা ড. হুসাইনুল বান্না জানান, ‘ইসলামের বিধি অনুসারে শিশুদের মসজিদে প্রবেশে কোন বাধা নেই। বরং, এ বিষয়ে আল্লাহর রাসুল সাল্লাল্লাহু আলাইহি ওয়া সাল্লাম অভিভাবকদের উৎসাহিত করেছেন। শিশুদের মসজিদে যাওয়ার ব্যাপারে রাসুল সাল্লাল্লাহু আলাইহি ওয়া সাল্লাম ইতিবাচক মনোভাব পোষণ করতেন। ’\nড. বান্না আল্লাহর রাসুলের একটি হাদিস উল্লেখ করে বলেন, রাসুল সা.-এর মসজিদে নারীরা শিশুদের নিয়ে নামাজ পড়তে যেতেন। আনাস রা. বলেন, ‘রাসূল সাল্লাল্লাহু আলাইহি ওয়া সাল্লাম মায়ের সাথে মসজিদে আসা শিশুর কান্না শুনলে ছোট সূরা দিয়ে নামাজ পড়তেন।’ এটা মুসলিম শরিফের হাদিস।\n‘বাংলাদেশ ছাড়া অন্য কোন দেশে শিশুদের মসজিদে যাওয়ার ব্যাপারে এমন কঠোরতা অবলম্বন করা হয় না। আমি তুরস্ক সফরে শিশুদের মসজিদে প্রবেশের ব্যাপারে স্বয়ং মসজিদ কর্তৃপক্ষকেই উৎসাহ দিতে দেখেছি। শিশুরা দুষ্টমি করেছে, চিল্লাপাল্লা করেছে-আমাদের নামাজের খুশুখুজু পর্যন্ত নষ্ট হওয়ার উপক্রম হয়েছে কিন্তু কাউকে কোন উচ্চবাচ্য করতে দেখিনি।’ বললেন ড. হুসাইনুল বান্না।\nবাংলাদেশে এ ধরণের নিয়ম বা শিশুদের মসজিদে প্রবেশে কঠোরতা অবলম্বন একটি গর্হিত কাজ এবং এটি অতিভক্তি থেকে করা হয় বলে জানান তিনি। অভিভাবক ও কর্তৃপক্ষকে শিশুদের মসজিদে আসার প্রতি উৎসাহিত করার পরামর্শ দেন ঢাকা বিশ্ববিদ্যালয়ের এ অধ্যাপক।\nএদিকে, নিয়মিত মসজিদে যাতায়াতের মাধ্যমে শিশুদের মনে ইসলামি সংস্কৃতি জায়গা করে নেয় বলে জানালেন মানিকগঞ্জ জেলা পুলিশ লাইন মসজিদের ইমাম ও খতিব মাওলানা জুবায়ের হুসাইন ফয়েজী ।\nতিনি বলেন, যখন কোন শিশু ভূমিষ্ট হয়, তখন কানে আজানের দেয়ার মাধ্যমে ইসলামের সৌন্দর্যের আবহ তুলে ধরা হয় তার সামনে। অর্থাৎ ছোটবেলা থেকেই শিশুর মনে ইসলামের শিক্ষা ও সংস্কৃতির সৌন্দর্য ছড়িয়ে দেয়ার প্রয়াস চালানো হয়।\nশিশুদের মসজিদে নিয়ে যাওয়া এবং তাদের নামাজে অভ্যস্থ করার ব্যাপারে অভিভাবকদেরই ভূমিকা পালন করতে হবে বলে মনে করেন তিনি।\nশিশুদের মসজিদমুখী করতে আলেম-ওলামাদের ওয়াজ মাহফিল, জুমার খুতবা, ঘরোয়া আলোচনায় অভিভাবকদের প্রতি নসিহত করার তাগিদ দেন এ ইমাম। শিশু কিশোররা যেন পরিপূর্ণ ধর্মীয় পরিবেশে বেড়ে উঠে এবং তাদের মানসপটে ইসলামি ভাবধারার শিক্ষা ও সংস্কৃতি সঞ্চারিত হয় সে দিকেও খেয়াল রাখার কথা উল্লেখ করেন তিনি।\nইসলামী ব্যাংকে নেই শামীম আফজাল\nপানির দাবিতে রামপুরায় সড়ক অবরোধ


নোয়াখালীতে শর্টগান,গুলি ও ইয়াবাসহ আটক ১! নোয়াখালীতে শর্টগান,গুলি ও ইয়াবাসহ আটক ১!\nবুধবার, ২২ সেপ্টেম্বর ২০২১, ০৪:৪৮ অপরাহ্ন\nনোয়াখালীতে শর্টগান,গুলি ও ইয়াবাসহ আটক ১!\nনোয়াখালীর হাতিয়া উপজেলা থেকে অস্ত্র,গুলি ও ইয়াবাসহ একজনকে আটক করেছে কোস্টগার্ড। আটককৃত আজাদ ওরফে গুল আজাদ (৩৫), হাতিয়া পৌরসভার ৩নং ওয়ার্ডের বাসিন্দা এবং একই এলাকার মোঃ ইয়াছিনের ছেলে। হাতিয়া কোস্টগার্ড সূত্রে জানা যায়,বুধবার গভীর রাতে গোপন সংবাদের ভিত্তিতে হাতিয়া উপজেলার বুড়িরচর ইউনিয়নের ৯নং ওয়ার্ডে অভিযান চালিয়ে তাকে গ্রেপ্তার করা হয়।\nঅভিযানে কোস্টগার্ডের উপস্থিতি টের পেয়ে তার সাঙ্গপাঙ্গরা পালিয়ে যায়। এ সময় তার কাছ থেকে একটি শর্টগান,১ রাউন্ড গুলি ও ৭০ পিস ইয়াবা উদ্ধার করে কোস্টগার্ডের সদস্যরা। স্টেশন কমান্ডার লেফটেন্যান্ট মেহেদী হাসান বলেন, আটককৃত শীর্ষ মাদক ব্যবসায়ী আজাদের বিরুদ্ধে মাদক ও অস্ত্র মামলাসহ মোট ৯টি মামলা রয়েছে।


Clash Between Prabhat Chatterjee V. Bishwanath Parial\nডিজিটাল ডেস্ক,জেলার খবর: দুর্গাপুরে ফের প্রকাশ্যে চলে এলো তৃণমূলের গোষ্ঠীদ্বন্দ্ব (clash) । তৃণমূল শ্রমিক ইউনিয়নের দখল নিয়ে ঝামেলায় জড়াল প্রভাত চ্যাটার্জি বনাম বিধায়ক বিশ্বনাথ পারিয়াল। শুক্রবার দুর্গাপুরের সাগরভাঙার গ্রাফাইট ইন্ডিয়া লিমিটেড কারখানা চত্বরে এই ঘটনাকে কেন্দ্র করে তুমুল ঝামেলা বাঁধে ।\nজানা যায় , কংগ্রেস বিধায়ক তথা আইএনটিটিইউসি সভাপতি বিশ্বনাথ পারিয়াল কারখানায় কর্মী নিয়োগের বিষয়ে কর্তৃপক্ষের সঙ্গে আলোচনা করতে গেলে কারখানার বাইরেই বিধায়ক ও তার সঙ্গীদের আটকে দেয় প্রভাত চ্যাটার্জি ও মলয় ঘটক ঘনিষ্ঠ তৃণমূল নেতা রমজান শেখ ও তার দলবল । এই নিয়ে দুই পক্ষের মধ্যে বাদানুবাদ বাধে , মুহূর্তেই উত্তেজনা ছড়ায় কারখানা চত্বরে । বিধায়ক ও তার সঙ্গীদের বিরুদ্ধে কারখানার গেট ও বায়োমেট্রিক মেশিন ভাংচুরের অভিযোগ এনেছে তৃণমূল নেতা রমজান শেখ । তার বক্তব্য , কারখানার বর্তমান তৃণমূল ইউনিয়নের সদস্যদের না জানিয়েই কারখানা কর্তৃপক্ষের সঙ্গে আলোচনায় বসতে চাইছেন বিধায়ক, যা অযৌক্তিক। এছাড়াও আজকের ঘটনা শ্রমিকদের ক্ষোভের বহিঃপ্রকাশ বলেও জানান তিনি । ওই তৃণমূল নেতা দাবি করেন, যে কারখানার কর্মীরা কংগ্রেসের বিধায়ককে আইএনটিটিইউসি-র সভাপতি হিসেবে মানতে নারাজ, তাই তারা এমন আচরণ করেছে।\nঅন্যদিকে ঘটনা প্রসঙ্গে বিধায়ক তথা আইএনটিটিইউসি-র সভাপতি বিশ্বনাথ পারিয়াল জানান, তিনি অভিযোগ পেয়েছিলেন যে কারখানার একদল সুযোগসন্ধানী নেতা মোটা অংকের টাকার বিনিময়ে বাইরে থেকে লোক নিয়োগ করছে কারখানায় । তৃণমূল শ্রমিক ইউনিয়নের সভাপতি হিসেবে শ্রমিকদের স্বার্থে তিনি নিয়োগের স্বচ্ছতার বিষয়ে আলোচনা করতে কারখানা কর্তৃপক্ষের সঙ্গে এদিন দেখা করতে যান । কিন্তু, রমজান শেখ ও তার দলবল ট্রেড ইউনিয়ন সভাপতির পথ আটকায় । এমনকি তাদের উপর রীতিমত হামলা চালানো হয় বলে অভিযোগ । ঘটনাস্থলে পুলিশ থাকলেও তারা কার্যত দর্শকের ভূমিকা পালন করে বলে অভিযোগ বিধায়কের। যদিও রমজান শেখকে তৃণমূলের বহিষ্কৃত নেতা বলে উল্লেখ করেছেন বিশ্বনাথ পারিয়াল । তিনি বলেন, রমজান শেখ তৃণমূল নেতা হলে দলের বিরুদ্ধাচারন করতেন না। কেননা , তৃণমূল সুপ্রিমো মমতা বন্দ্যোপাধ্যায় নিজে যখন শিল্পাঞ্চলের তৃণমূল শ্রমিক সংগঠনের দায়িত্ব তাঁর কাঁধে দিয়েছেন , সেখানে দলনেত্রীর নির্দেশ তিনি অমান্য করেন কিভাবে ? ঘটনার পিছনে সিপিএমের মদত রয়েছে বলে অভিযোগ করলেও এদিনের ঘটনায় পরোক্ষে বিরোধী গোষ্ঠীর দিকে প্রশ্ন ছুঁড়ে দেন বিশ্বনাথ পারিয়াল, জানতে চান, তিনি কি তবে খাতায় কলমে তৃণমূল শ্রমিক ইউনিয়নের সভাপতি?\nশিল্পাঞ্চলের শ্রমিক সংগঠনের রাশ নিয়ে বিশ্বনাথ পারিয়াল ও প্রভাত চ্যাটার্জীর কোন্দল কয়েক বছরের পুরনো । দলের বিরুদ্ধে ক্ষোভ নিয়ে একসময় তৃণমূল ছেড়ে কংগ্রেসে যোগ দেন এই শ্রমিক নেতা । নির্বাচিত হন দুর্গাপুর পশ্চিম কেন্দ্রের কংগ্রেস বিধায়ক হিসেবে । প্রতিনিয়ত শিল্পাঞ্চলে তৃণমূল শ্রমিক ইউনিয়নের বিরুদ্ধে অস্বচ্ছতার অভিযোগ পেয়ে একটা সময় দলনেত্রী নিজে প্রভাত চ্যাটার্জীর হাত থেকে সভাপতির দায়িত্ব নিয়ে তা তুলে দেন বিশ্বনাথ পারিয়ালের কাঁধে । দলত্যাগী নেতার কাঁধে ইউনিয়নের গুরুদায়িত্ব মানতে পারেন নি দলের অন্দরের অনেকেই । যুযুধান দুই নেতার স্নায়ুযুদ্ধে আড়াআড়ি ভাবে ভাগ হয়ে যায় তৃণমূল শ্রমিক সংগঠন । বারবার অভিযোগ ওঠে, খাতায় কলমে তৃণমূল শ্রমিক সংগঠনের সভাপতি বিশ্বনাথ পারিয়ালকে করা হলেও এখনো ইউনিয়ন পরিচালনা করেন প্রভাত চ্যাটার্জীই । এদিনের ঘটনার প্রসঙ্গে বলতে গিয়ে সেই আক্ষেপের সুর শোনা\nগেল বিধায়কের গলায়।\nPrevious articleকোভিড-১৯ ভ্যাকসিন টেস্ট এর জন্য দেহদান কাঁকসার যুবকের\nNext articleরাস্তার ধরে পরে PPE কীট, প্রশ্নের মুখে কাঁকসার বেসরকারি হাসপাতাল


আপনি কি আসছে আরবী সফর মাসের ২৮ই শরীফ সম্পর্কে অবগত? - Rajib Khaja | Ultimate Speech of The Truth............\nঅলি আল্লাহ্ গন ইসলামিক ইতিহাস যামানার মুজাদ্দিদ\nআপনি কি আসছে আরবী সফর মাসের ২৮ই শরীফ সম্পর্কে অবগত?\nআপনি কি আসছে আরবী সফর মাসের ২৮ই শরীফ সম্পর্কে অবগত?। আপনার কি জানা আছে যে এই দিনে পবিত্র দ্বীন ইসলামের একটি গুরুত্বপূর্ণ ঘটনা সংঘটিত হয়। আপনারা অনেকে মুজাদ্দিদে আলফে সানী রহমতুল্লাহি আলাইহি উনার নাম শুনেছেন। এই দিনে তিনি বিছাল শরীফ (ইন্তেকাল) লাভ করেন।\nপবিত্র দ্বীন ইসলামের প্রচার প্রসারে ও উনার অবদান সর্ম্পকে কিছু কথা না জানলেই নয়।\nবাদশা আকবর প্রবর্তিত কুফরী “দ্বীনে এলাহী” উৎপত্তির প্রসংঙ্গিক কথা এবং একজন মুজাদ্দিদের আগমনের প্রেক্ষাপটে হযরত মুজাদ্দিদে আলফে সানী রহমাতুল্লাহি আলাইহি উনার আগমন এবং সুমহান তাজদীদঃ- মুঘল সম্রাট বাদশা আকবরের কথা আমরা সকলেই জানি। মুঘলদের মধ্যে সুদীর্ঘ সময় রাজত্ব করেছে এই আকবর। ধর্মীয় আবহে বেড়ে ওঠার পরও কিছু ক্ষমতালোভী, ধর্মব্যবসায়ী, সার্থপর আলেমদের সংসর্গে আকবর চুড়ান্ত ভাবে অধপতেন চরমসীমায় নিমজ্জিত হয়। আলোচ্য বিষয়ে আলোচনা করতে আমাদের সর্বপ্রথম আকবরের প্রাথমিক জীবনের অবস্থা এবং পরবর্তীতে তার অধপতনে নামার ইতিহাসের পর্যালোচনা করতে হবে।\nপ্রথমিক জীবনে আকবরের ধর্মীয় বিশ্বাসঃ\n(২) প্রথম জীবনে আকবর রীতিমত পাঁচ ওয়াক্ত জামায়াতে নামাজ পড়তো এবং এজন্য সে সপ্তাহের সাত দিন সাতজন ইমাম নিয়োগ করতো।” (মুন্তাখাবুত তাওয়ারিখ দ্বিতীয় খন্ড ১৮১ পৃষ্ঠা)\n(৪) প্রথম জীবনে আকবর হুজুর পাক ছল্লাল্লাহু আলাইহি ওয়া সাল্লাম উনার প্রতি যে গভীর শ্রদ্ধাবোধ জ্ঞাপন করতো তা একটা ঘটনা শুনলে জানা যায়, শাহ আবু তুরাব নামক একজন হজ্জ সম্পন্ন করে ফিরলে সে একটি পাথর খন্ড নিয়ে আসে। সেই পাথর খন্ডে হুজুর পাক ছল্লাল্লাহু আলাইহি ওয়া সাল্লাম উনার কদম মুবারকের চিহৃ ছিলো। এই সংবাদ শুনে আকবর তার সংবর্ধনা প্রদান করতে দীর্ঘ আট মাইল পথ অতিক্রম করে এবং আমীর উমারা ও আলেমদের সাথে করে নিয়ে যায়।” (মুন্তাখাবুত তাওয়ারিখ ২য় খন্ড ২৩৯ পৃষ্ঠা)\n(৫) ইসলাম সম্পর্কে জানার জন্য আকবর খুবই আগ্রহী ছিলো। প্রতি রাতে শয়নের প্রককালে ধর্মীয় গ্রন্থাদীর কিছু অংশ শ্রবন করতো।” (ঐ)\nতার শাষনামলে তারই দরবারী আলেম আবদ উন নবী মুসলমানদের জন্য ফরজ ইবাদত জাকাত না দেয়ার একটি বুদ্ধি আবিষ্কার করে। নাউযুবিল্লাহ। যেহেতু জাকাতের জন্য মালের একবছর পূর্ন হওয়া শর্ত তাই সে এক বছর হওয়ার পুর্বেই সকল সম্পদ স্ত্রীর নিকট অর্পন করতো এবং বছর শেষ হলে আবার গ্রহণ করতো। এর মাধ্যমে সে জাকাত না দেয়ার রাস্তা আবিস্কার করে।\nআকবরের কাজী অাবদ উস সামি দরবারের প্রধান বিচারপতি ছিলো। সে একটা মদ, জুয়া ব্যাভিচার ইত্যাদি বৈধ মনে করতো।” (মুন্তাখাবুত তাওয়ারিখ দ্বিতীয় খন্ড)\nআর এদিকে বাদশা আকবরও এসময় সৎ আলেমদের সংসর্গ থেকে নিজেকে ছাড়িয়ে নেয়, এবং তাদের দিল্লী থেকে বহিস্কার করে শুধু তাই নয়, আইন করে সকল হক্কানী আলেমদের বাক স্বাধীনতা হরন করে নেয়।” (মুন্তাখাবুত তাওয়ারিখ দ্বিতীয় খন্ড ২১২ পৃষ্ঠা)\nআকবরের উপর ভন্ড ফকিরদের প্রভাব বিস্তারঃ আমানউল্লাহ নামক এমন এক ভন্ড বললো, যুগের সুলতানই পরিপূর্ণ মানুষ, তাই যুগের সুলতানের সম্মুখে সিজদা করা বৈধ। এজন্য সে যখনই আকবরকে দেখতো তখনই সিজদা দিতো। (ঐ)\nআকবরের উপর হিন্দুদের প্রভাবঃ আকবরের উপর সবচাইতে ভয়ানক প্রভাব বিস্তার করে হিন্দুরা। যৌবনে রানী যোধবাই ও অন্যান্য হিন্দু রাজপুত মহিলাদের পনি গ্রহণ করে যার ফলে হিন্দুদের সাথে অবাধ মেলামেশা করে হিন্দু ধর্মের প্রতি আকৃষ্ট হয়ে পরে। এবং হিন্দু ধর্ম গ্রন্থ ফারসীতে অনুবাদ করার নির্দেশ দেয়।” এরফলে মুসলমানদের মধ্যেও হিন্দু মনোভাবাপন্ন একটি দল সৃষ্টি হয়।\nহিন্দুরা যেহেতু পর্দা করে না তাই সে নির্দেশ দেয় ভবিষ্যতে কোন মুসলমান মহিলা পর্দা করে বাইরে যেতে পারবে না। সে আরবি ভাষার তথা কুরআন হাদীস শিক্ষার উপর নিষেধাজ্ঞা জারি করে। এসময় অধিকাংশ হক্কানী আলেম দেশ ত্যাগ করেন এবং আলেমের সংখ্যা কমে যাওয়ায় মসজিদ মাদ্রাসা ধ্বংসের সম্মুখীন হয়। এসময় হিন্দুরাও মুসলমানদের মসজিদ ভেঙ্গে মন্দির বানাতে শুধু করে। (মকতুবাত শরীফ ১ম খন্ড ৯২ নং মকতুব)\nএসময় রমজানে রুটি তৈরী ও বিক্রয় নিষিদ্ধ করা হয়।\nআকবরের প্রতি জৈন দের প্রভাবঃ ষোড়শ শতাব্দীতে আগ্রায় জৈনদের একটি বড় কেন্দ্র ছিলো। আকবর সর্বপ্রথম সেখানে তাদের সহচর্যে আসে। হিরনা বিজয়া শুরী ও জয়চন্দ্র শূরী নামক দুইজন জৈনের সহচর্যের প্রভাবে আকবরের নতুন ধর্মচিন্তা বিশেষভাবে প্রভান্বিত হয়। প্রকৃতপক্ষে আকবরের গোশত খাওয়া পরিত্যাগ করা এবং কোন প্রানী হত্যা করার ব্যাপারে বিধিনিষেধ আরোপ মূলত জৈনদের প্রভাবেই হয়েছিলো। (a short history of Muslim rule in India. p.292)\nপারসিকদের প্রভাবঃ পারসিক ধর্মগুরুরাও আকবরের ইবাদত খানায় আগমন করতো। তাদের মাধ্যমে আকবর আগুন পুজা, শিখা অনির্বাণ প্রজ্বলিত করার নির্দেশ দেয়। এবং সূর্য পুজা শুরু করে” (মুন্তাখাবুত তাওয়ারিখ)\nবাদায়ুনী বলে, আকবর প্রদীপ জ্বালানোর সময় দন্ডায়মান হয়ে শ্রদ্ধা জ্ঞপন করে সভাসদদের জন্য বাধ্যতামূলক করে। “আকবরের দরবারে পারসিককা খুবই সম্মানিত ছিলো।”\nআকবরের উপর খ্রিষ্টানদের প্রভাবঃ ধর্মীয় ব্যাপারে আকবরের অনুসন্ধানী মন তাকে খ্রিষ্টানদের সহচর্যে আনে। ফতেহপুর সিক্রিতে ইবাদতখানায় ধর্মালোচনা করার জন্য তাদের আকবর আমন্ত্রণ জানায়। আকবর এসময় তাদের খ্রিষ্টধর্ম মতের উপর যথেষ্ট ভক্তি শ্রদ্ধা করে। বাদশা আকৃষ্ট করতে খ্রিষ্টানরাও বাদশার দরবারে অনেক মিশনারী প্রেরন করে। আকবর তাদের গীর্জা নির্মানের অনুমতি এবং সরকারী সাহায্য প্রদান করে।\nনাস্তিকদের দ্বারা প্রভাবিতঃ মুক্ত বুদ্ধীজীবী সম্প্রদায় আকবরের মানসিক অবস্থা পরিবর্তন করার বিরাট ভুমিকা পালন করে। আবুল ফজল ছিলো একজন নাস্তিক। এর প্রভাবে আকবর সৃষ্টি জগত সব প্রকৃতির দান মনে করে। আল্লাহ , রসূল , শরীয়ত এসব আলেমদের আবিস্কার বলে ধারনা করা শুরু করে। এভাবে নামাজ, রোজা, হজ্জ নিয়েও তারা বিভিন্ন কটুক্তি করতো এবং উপহাস করতো।\nদ্বীনে এলাহী প্রবর্তনঃ এসকল বিষয়ের প্রভাবে আকবর এক নতুন ধর্ম প্রবর্তনের দিকে আগ্রহী হয়। ১৫৮২-১৬০৫ সালের মধ্যে আকবর ইসলাম ধর্মকে সম্পূর্ণ পরিত্যাগ করে দ্বীনে এলাহী নামক ধর্ম প্রচার শুরু করে। (Akbar the great mughal p.348)\nআকবর তার সভাসদদের নির্দেশ দিতো, তারা যেন রোজার মাসে দরবারে প্রকাশ্যে পানাহার করে। যদি তাদের কারো খাওয়ার ইচ্ছা না থাকে তবে আদেশ ছিলো কমপক্ষে মুখে পান চিবিয়ে যেন দরবারে আসে। এরূপ করা না হলে রোজা রাখার অপরাধে গ্রেফতার করা হতো”। (মুন্তাখাবুত তাওয়ারিখ দ্বিতীয় খন্ড ৩১৫ পৃষ্ঠা)\nএই হলো আকবরের সময়কার ইতিহাস। কতটা কঠিন অবস্থা ছিলো একটু চিন্তা করুন। সেই ভয়াবহ ঘুনে ধরা পরিবেশকে ইসলামের আলোয় আলোকিত করতে আগমন করেন এক বিখ্যাত ওলী। তিনি হচ্ছেন হযরত মুজাদ্দিদে আলফে সানী রহমতুল্লাহি আলাইহি। প্রতি হিজরী শতকের শুরুতে একজন করে মুজাদ্দিদ শ্রেণীর ওলী আল্লাহ’র আগমণ ঘটবে, যাদের উছিলায় আল্লাহ তায়ালা পবিত্র দ্বীন ইসলামকে হিফাজত করবেন। আর মুজাদ্দিদে আলফে সানী রহমতুল্লাহি ছিলেন ঐ শ্রেণীর ওলী আল্লাহগণের মধ্যে অন্যতম।\nউল্লেখ্য, মুযাদ্দিদে আলফে সানী রহমতুল্লাহি’র সময় সবচেয়ে বড় ফিৎনা ছিলো বাদশাহ আকবরের তৈরীকৃত দ্বীন-ই ইলাহী নামক সর্বধর্মের মিশ্রন। এই দ্বীনে এলাহী নিশ্চিহৃ করে হযরত মুজাদ্দিদে আলফে সানী রহমাতুল্লাহি আলাইহি আবার ইসলাম কায়েম করেন। আবার সুন্নত সমূহ জারি করেন। আজকের এই তারিখ হচ্ছে এই মহান ওলীর বিছাল শরীফের তারিখ। সুবহানাল্লাহ্ !!


লন্ডন আজ বুধবার | ১৯শে জুন ২০১৯ ইং | ১৬ই শাওয়াল ১৪৪০ হিজরী | ৫ই আষাঢ় ১৪২৬ বঙ্গাব্দ | বর্ষাকাল | রাত ৪:২০\nহোম/সাহিত্য/বাংলাভাষায় মর্সিয়া সাহিত্য\nপ্রকাশের সময় লন্ডন: শুক্রবার, ১৪ সেপ্টেম্বর ২০১৮ ০৮:৫১ পূর্বাহ্ণ\nড. এম এ সবুর: ৬৮০ খ্রিষ্টাব্দে ইরাকের কারবালায় মহানবি (সা)-এর দৌহিত্র ইমাম হোসেনের সাথে ইয়াজিদের যুদ্ধ হয়। এ যুদ্ধে ইমাম হোসেন সপরিবারে নির্মমভাবে শহীদ হন। হোসেন পরিবারের শাহাদাতের বিয়োগান্তক এ ঘটনাকে কেন্দ্র করে অনেক শোকগাঁথা রচিত হয়েছে। কারবালায় শহীদ ইমাম হোসেন ও অন্যান্য শহীদগণের উদ্দেশ্যে লিখিত শোকগাঁথা ও প্র্রশংসামূলক কবিতা মর্সিয়া সাহিত্য নামে অভিহিত হয়েছে। এ সব মর্সিয়া সাহিত্য সৃষ্টির পিছনে ধর্মীয়ভাব কাজ করেছে। অর্থাৎ নবি বংশের প্রতি ভক্তি-শ্রদ্ধা এবং তাদের শত্রু পক্ষের নিন্দা মর্সিয়া সাহিত্যের মূল উপজীব্য হয়েছে। মোঘল শাসনামলের (১৫৭৫-১৭৫৭ খ্রি.) আগেই বাংলা সাহিত্যে মর্সিয়ার উদ্ভব হলেও মোঘল শাসনামলে তা ব্যাপকভাবে বিকশিত হয়েছে। আর এ ধারা আধুনিক বাংলা সাহিত্যকাল পর্যন্ত বিস্তার লাভ করেছে।\nবাংলা সাহিত্যের প্রথম মর্সিয়া কাব্য শেখ ফয়জুল্লাহর জয়নবের চৌতিশা (১৫৪৫ খ্রি.)। ইরাকে কারবালার বিষাদময় কাহিনী অবলম্বনে রচিত হয়েছে এ কাব্য। জয়নবের চৌতিশা কারবালা যুদ্ধ সংক্রান্ত বড় কাব্য না হলেও এটি বিশেষ আঙ্গিকে ইসলামী চেতনায় রচিত হয়েছে। এ কাব্যে শেখ ফয়জুল্লাহ ইমাম হোসেনের নির্মম শাহাদাৎবরণ ও কারবালার করুণ কাহিনী চিত্রিত করেছেন। এতে বাংলায় মর্সিয়া সাহিত্যের প্রাচীনতম রূপ বিকশিত হয়েছে। তাঁরই পথ ধরে কারবালার ঐতিহাসিক বিয়োগান্তক করুণ কাহিনী অবলম্বনে চট্টগ্রামের অধিবাসী কবি দৌলত উজীর বহরম খান জঙ্গনামা রচনা করেছেন।\nমধ্যযুগের বাংলা সাহিত্যের শ্রেষ্ঠ মর্সিয়া কাব্য মক্তুল হোসেন। এ কাব্যের রচয়িতা চট্টগ্রামের হাটহাজারী থানার জোবরা গ্রামের অধিবাসী মুহম্মদ খান (১৫৮০-১৬২০ খ্রি.)। এ কাব্যটি ফারসী কাব্য মক্তুল হোসেন-এর ভাবানুবাদ হলেও এতে কবির নিজস্ব চিন্তা-ভাবনা ও কল্পনার প্রাধান্য আছে। কারবালা প্রান্তরে ইমাম হোসেন নির্মমভাবে শহীদ হলে কী করুণ অবস্থা হয়েছিল কবি কল্পনায় তা বর্ণিত হয়েছে এভাবে,\nকান্দন্ত ফিরিস্তা সব গগণ মাঝার ॥\nকম্পিত পর্বত ছাড়ে সঘন নি:শ্বাস ॥\nআসহাব নামা, দজ্জাল নামা, কিয়ামত নামা অনুলিখিত গ্রন্থগুলোও মক্তুল হোসেন কাব্যের অন্তর্গত বলে ধারণা করেছেন বাংলা সাহিত্যের বিশিষ্ট গবেষক আব্দুর রহমান খাঁ। তবে ড. এনামুল হকের মতে, মক্তুল হোসেন কাব্যটি ফাতিমা, আসহাবনামা, হাসান, মুসলিম, যুদ্ধ, হুসেন, শ্রীদূত, অলীদ, এজিদ এবং অন্তপর্ব মোট এগারো পর্বে বিভক্ত। কারবালার ঐতিহাসিক প্রান্তরে হাসান পুত্র কাশেম নিধন ও কাসেমের সদ্য বিবাহিতা পতœী সখিনার বিলাপের কাহিনী বর্ণিত হয়েছে কাসেমের লড়াই কাব্যে। এ কাব্যের রচয়িতাও মুহম্মদ খান।\nকারবালার ঐতিহাসিক বিষাদময় কাহিনী অবলম্বনে খ্রিষ্টীয় সতেরো শতকের শেষ দিকে কাসেমের লড়াই রচনা করেছেন শেখ শেরবাজ চৌধুরী। এ কাব্যের মূল বিষয়বস্তু কাসেম ও সখিনার বিবাহ প্রসঙ্গ এবং কারবালা প্রান্তরে ইমাম হোসেন ও কাসেমের শৌর্য-বীর্য এবং তাঁদের শাহাদৎ বরণের ঘটনা। আঠারো শতকের কবি জাফর কারবালার মর্মান্তিক ঐতিহাসিক ঘটনা অবলম্বনে রচনা করেন শহীদ-ই-কারবালা ও সখিনার বিলাপ। এ কাব্য দু’টি মর্সিয়া সাহিত্য শ্রেণীর অর্ন্তগত। আঠারো শতকের প্রধান কবি রংপুরের ঝাড়বিশিলা গ্রামের হেয়াত মাহমুদ রচনা করেন জঙ্গনামা (১৭২৩ খ্রি.)। বলা হয়ে থাকে, একদা জিব্রাইল (আ.) হযরত মুহম্মদ (স.) কে জানান যে তাঁর প্রিয় দৌহিত্র হাসান-হোসেন রাজনৈতিক চক্রান্তের শিকার হয়ে শাহাদৎ বরণ করবেন। এরই সূত্র ধরে বিষ প্রয়োগে হযরত হাসান হত্যার পরিকল্পনা, কারবালার শুষ্ক মরুপ্রান্তরে তৃষ্ণাকাতর ইমাম হোসেনের নির্মম হত্যাকান্ড, হোসেনের পুত্র কাসেম-সখিনার বিবাহ, কাসেম হত্যাকান্ড এবং কাসেমের স্ত্রী সখিনার অকাল বৈধব্য ইত্যাদি নির্মম কাহিনী হেয়াত মাহমুদের জঙ্গনামার মূল উপজীব্য। কারবালার মর্মান্তিক হৃদয় বিদারক ঘটনাÑ যা সারা বিশ্বের মুসলমানদেরকে শোকাহত করেছে। সে ঘটনাই হেয়াত মাহমুদের হৃদয়স্পর্শী বর্ণনায় উজ্জ্বল হয়ে ফুটে উঠেছে এ কাব্যে। এতে ইসলামের প্রতি কবি মনের অনুভূতি ব্যক্ত হয়েছে। বাংলা মর্সিয়া সাহিত্য ধারায় ষোল শতকের মুহম্মদ খানের মক্তুল হোসেন কাব্যের পর হেয়াত মাহমুদের জঙ্গনামা একটি পূর্ণকাব্য হিসেবে বিবেচিত হয়েছে। এ কাব্যে কারবালা প্রান্তরে মর্মান্তিক হত্যাকান্ড ও যুদ্ধের বর্ণনা দিয়ে কবি বলেন,\nশতে শতে মুন্ড কাটি পড়ে মহীতলে।\nআঠারো শতকের বাংলা মর্সিয়া সাহিত্য ধারার অপর একজন কবি হামিদ। তিনিও মুহম্মদ খান ও হেয়াত মাহমুদের ন্যায় কারবালার ঐতিহাসিক মর্মান্তিক ঘটনা অবলম্বনে রচনা করেন সংগ্রাম হুসন (১৭৪০ খ্রি.)।\nমূলত মোঘল আমলে (১৫৭৬-১৭৫৭ খ্রি.) রাজ পোষকতায় বাংলাভাষায় মর্সিয়া সাহিত্য ব্যাপক প্রভাব বিস্তার করে। এ সময়ের বাংলা মর্সিয়া কাব্যের কবিগণ উৎকৃষ্ট মর্সিয়া রচনার মাধ্যমে এ শাখাকে পরিপুষ্ট করেন। বিশিষ্ট মর্সিয়া সাহিত্য গবেষক ড. গোলাম সাকলায়েন মোঘল শাসনামলকে বাংলা মর্সিয়া সাহিত্যের স্বর্ণযুগ হিসেবে আখ্যায়িত করেছেন।\nপূর্বসূরীদের অনুসরণ করে ইংরেজ আমলে (১৭৫৭-১৯৪৭ খ্রি.) বাংলা ভাষার মুসলিম কবিগণ মর্সিয়া কাব্য রচনা অব্যাহত রাখেন। বাংলায় ইংরেজ শাসনামলে কারবালার মর্মান্তিক যুদ্ধ কাহিনী নিয়ে জঙ্গনামা (১৭৯৪ খ্রি.) রচনা করেন ফকির গরীবুল্লাহ। এ পুঁথি কাব্যে কারবালা প্রান্তরে রাসূলের দৌহিত্র হযরত ইমাম হোসেন ও তাঁর পরিবারবর্গের নির্মম হত্যাকান্ড সম্পর্কে আলোচনা করা হয়েছে। ইমাম হোসেনের শাহাদতের হৃদয় বিদারক দৃশ্য সম্পর্কে কবি তার কাব্যে বলেন,\nবাঘ-ভাল্লুক কাঁদে আর মহিষ-গন্ডার ॥\nআঠারো শতকে মর্সিয়া বাংলা সাহিত্যের এক সমাদৃত শাখা হিসেবে প্রতিষ্ঠিত হয়। মর্সিয়া সাহিত্য ইসলামী ভাবধারা সমৃদ্ধ হলেও সমকালীন কোন কোন হিন্দু কবিও মুসলিম ঐতিহ্যভিত্তিক মর্সিয়া সাহিত্য রচনা করেছেন। পশ্চিমবঙ্গের উত্তর রাঢ়ের অধিবাসী রাধাচরণ গোপ হিন্দু ধর্মাবলম্বী হয়েও ইসলামী ভাবধারার কাহিনী অবলম্বনে মর্সিয়া কাব্য রচনা করেছেন। তাঁর রচিত ইমাম হোসেনের কেচ্ছা ও আফৎনামা (হোসেনের মৃত্যু কাহিনী) কাব্য দু’টি মর্সিয়া সাহিত্যের বিশেষ নির্দশন। কাব্য দু’খানি কারবালার মর্মান্তিক হত্যাকান্ডকে কেন্দ্র করে রচিত হয়েছে। এতে মুসলিম কবিগণের ন্যায় আরবী, ফার্সী পদ্ধতি অনুসরণ করা হয়েছে। কবি রাধাচরণ গোপ তাঁর পীরের কথা মত তাঁর কাব্য রচনা করেছেন বলে উল্লেখ করে লিখেন,\nঊনিশ শতকে ফকির শাহ্ গরীবুল্লাহ-এর ধারায় মর্সিয়া রচনা করেন মুহম্মদ হামিদুল্লাহ খান। তিনি চট্টগ্রামের অধিবাসী ছিলেন এবং ইস্ট ইন্ডিয়া কোম্পানির নিকট থেকে খান বাহাদুর উপাধি লাভ করেন। তাঁর রচিত গুলজার-ই-শাহাদৎ বা শাহাদতুদ্যান (১৮৬৩ খ্রি.) মর্সিয়া কাব্যে কারবালা যুদ্ধের বিবরণ দেওয়া হয়েছে। ঊনিশ শতকের মর্সিয়া ধারার অপর কবি মীর মনোহার রচনা করেন হানিফার লড়াই (১৮৮৬ খ্রি.)। এ কাব্য গ্রন্থখানি বাংলা মর্সিয়া সাহিত্য ধারায় বিশেষ উল্লেখযোগ্য। তাছাড়া সুনামগঞ্জের ওয়াহেদ আলী রচনা করেন বড় জঙ্গনামা। এ কাব্যের অনেকাংশে ফকীর গরীবুল্লাহর জঙ্গনামা কাব্যের হুবহু মিল পাওয়া যায়। এ সময় পশ্চিমবঙ্গের হাওড়া জেলার বালিয়া পরগনার জনাব আলী রচনা করেন শহীদ-ই-কারবালা নামের এক বৃহৎ কাব্যগ্রন্থ। শহীদ-ই-কারবালা নামের অপর এক গ্রন্থ রচনা করেন মুহম্মদ মুনশী। ঢাকা জেলার অধিবাসী মুন্সি তাজউদ্দীন প্রমুখ মর্সিয়া সাহিত্য রচনা করেন। বাংলা মর্সিয়া সাহিত্যের এ ধারা বিশ শতকের প্রথমার্ধ পর্যন্ত বর্তমান ছিল। এ শতকের প্রথম দিকেই সা‘দ আলী ও আব্দুল ওয়াহাব যৌথভাবে রচনা করেন শহীদ-ই-কারবালা। এতে মুহম্মদ মুনশীর শহীদ-ই-কারবালা-এর কাহিনী ও ভাষা নকল করা হয়েছে বলে মন্তব্য করেন ড. গোলাম সাকলায়েন।\nইংরেজ আমলে বাংলা সাহিত্য প্রাচীন ধারা থেকে আধুনিক ধারায় রূপান্তরিত হয় অর্থাৎ গদ্য রীতি শুরু হয়। এই রূপান্তরিত আধুনিক যুগের ধারাতেও মর্সিয়া সাহিত্য রচিত হয়। মীর মশাররফ হোসেনের বিষাদসিন্ধু এ ধারার শ্রেষ্ঠ মর্সিয়া রচনা বলা যায়। নিলফামারী জেলার জলঢাকা থানার ইসহাক উদ্দীন রচনা করেন দাস্তান শহীদ-ই-কারবালা। কাব্যখানি ১৩৩৪ বঙ্গাব্দে চৈত্র মাসে রচনা শুরু করে ১৩৩৬ বঙ্গাব্দে ১২ ভাদ্র (১৯২৯ খ্রি.) তারিখে সমাপ্ত করেন। গ্রন্থখানি কাব্যে রচিত হলেও মীর মর্শারফ হোসেন রচিত বিষাদ সিন্ধু অনুসরণ করেছেন বলে তিনি লিখেন,\nচট্টগ্রাম জেলার মির্জাপুর গ্রামের কাজী আমিনুল হক রচনা করেন জঙ্গে কারবালা (১৯৪৫ খ্রি.) দ্বিতীয় বিশ্বযুেদ্ধর (১৯৩৯-৪৫ খ্রি.) সময়। ইতিহাসভিত্তিক কারবালার বিষাদময় ঘটনা অবলম্বনে রচিত এ কাব্যখানি বিশেষ বৈশিষ্ট্যপূর্ণ। এ ছাড়া আবুল আলী মোহাম্মদ হামিদ আলীর কাসেম বধ কাব্য (১৯০৬ খ্রি.) ও জয়নাল উদ্ধার (১৯০৯ খ্রি.), মোহাম্মদ উদ্দীন আহমদের মোহররম কাব্য (১৯১২ খ্রি.), মোহাম্মদ আব্দুল বারীর কারবালা (১৯১৩ খ্রি.), কবি কাজেম আল কোরাইশী ওরফে কায়কোবাদ রচিত মহরম শরীফ, ফজলুর রহিম চৌধুরীর মহরম চিত্র (১৯১৭ খ্রি.), গোলাম সাকলায়েনের কারবালার কাহিনী, মোহাম্মদ বরকতুল্লাহর কারবালার যুদ্ধ ও নবী বংশের ইতিবৃত্ত (১৯৫৭ খ্রি.) বিশেষ উল্লেখযোগ্য। বিশ শতকের শেষার্ধে মর্সিয়া কাব্যগ্রন্থ রচিত না হলেও এ সময় কারবালার মর্মান্তিক ঘটনা স্মরণে কাজী নজরুল ইসলাম ও গোলাম মোস্তফা প্রমুখ মুসলিম সাহিত্যিক অনেক কবিতা, গান, প্রবন্ধ রচনা করেছেন। এ সময় ড. গোলাম সাকলায়েন বাংলা সাহিত্যে মর্সিয়া বিষয়ে গবেষণা করেছেন। তার রচিত বাংলায় মর্সিয়া সাহিত্য গ্রন্থ বাংলা সাহিত্যের মর্সিয়া গবেষণামূলক গ্রন্থগুলোর মধ্যে বিশেষ উল্লেখযোগ্য।\nপ্রকাশের সময় লন্ডন: মঙ্গলবার, ২৩ এপ্রিল ২০১৯ ০২:০৮ অপরাহ্ণ\n২৮এপ্রিল লন্ডনে সংহতি সাহিত্য পরিষদ’র ৩০বছর পূর্তি অনুষ্ঠান\nপ্রকাশের সময় লন্ডন: শুক্রবার, ২২ মার্চ ২০১৯ ১২:০৭ অপরাহ্ণ\nনিউইয়র্কে আল মাহমুদ স্মরণসভা\nপ্রকাশের সময় লন্ডন: মঙ্গলবার, ১৯ ফেব্রুয়ারি ২০১৯ ১১:২৩ পূর্বাহ্ণ


‘তারা ভয়াবহ বিপদ ডেকে আনছে’\nপ্রকাশিত : অক্টোবর ০৬, ২০১৮, ১৯:১৮\nবিএনপি নেতাকর্মীদের নামে যারা গায়েবি মামলা দিচ্ছে তারা ভয়াবহ বিপদ ডেকে আনছে বলে মন্তব্য করেছেন বিএনপির মহাসচিব মির্জা ফখরুল ইসলাম আলমগীর। শনিবার সকালে রাজধানীর নয়াপল্টনে বিএনপির কেন্দ্রীয় কার্যালয়ে এক সংবাদ সম্মেলনে তিনি এ মন্তব্য করেন।\nমির্জা ফখরুল বলেন, নির্বাচন থেকে বিএনপিকে দূরে রাখার জন্য সরকার যত ধরনের কূটকৌশল আছে তা প্রয়োগ করছে।\nতিনি বলেন, গত ১ সেপ্টেম্বর থেকে ৫ অক্টোবর পর্যন্ত সারাদেশে গায়েবি মামলা হয়েছে ৪ হাজার ১৪৯টি। এসব মামলায় এজাহারে নাম উল্লেখ করে আসামি করা হয়েছে ৮৬ হাজার ৬৯২ জনকে। অজ্ঞাত আসামি করা হয়েছে ২ লাখ ৭৬ হাজার ২৭৭ জনকে। সব মিলিয়ে আসামির সংখ্যা ৩ লাখ ৬২ হাজার ৯৬৯ জন। এ পর্যন্ত গ্রেফতার করা হয়েছে ৪ হাজার ৬৮৪ জনকে। রিমান্ডে নেওয়া হয়েছে ২৭৪ জনকে।\nফখরুল বলেন, ‘ভবিষ্যতে এসব গায়েবি মামলার তদন্ত হলে চ্যালেঞ্জ করলে সবাই বিপদে পড়বেন। ভয়াবহ বিপদ ডেকে আনছে তারা, যারা গায়েবি মামলা করছে।‘\nসংবাদ সম্মেলনে উপস্থিত ছিলেন, বিএনপির স্থায়ী কমিটির সদস্য ড. খন্দকার মোশাররফ হোসেন, মির্জা আব্বাস, গয়েশ্বর চন্দ্র রায়, ড. আব্দুল মঈন খান, চেয়ারপারসনের উপদেষ্টা আমান উল্লাহ আমান, সিনিয়র যুগ্ম মহাসচিব রুহুল কবির রিজভী ও যুগ্ম মহাসচিব খায়রুল কবির খোকন।


এই তারিখে শনিবার, নভেম্বর ২৬, ২০১৬\nএ কান্নার শেষ কোথায়? রোহিঙ্গা নির্যাতন বন্ধে মিয়ানমারকে সর্বোচ্চ চাপ দিতে চায় বাংলাদেশ৷ ডয়চে ভেলের অনেক পাঠকও একমত হয়ে তাতে সমর্থন জানিয়েছেন৷ তাঁরাও যে আর রোহিঙ্গাদের কষ্ট সইতে পারছেন না!\nপাঠক জলিলুর রহমান লিখেছেন, ‘‘মিয়ানমারকে শুধু বাংলাদেশ কেন সারা বিশ্বেরই চাপ দেয়া উচিত, সেই সাথে রোহিঙ্গারা যেন বেঁচে থাকে দ্রুত তারও ব্যবস্থা করা উচিত৷'' আর আল হাবিবের মতে মিয়ানমার সরকারকে বাংলাদেশের বলা উচিত, ‘‘হয় আরাকান আমাদের দাও, না হয় অন্য সবার মতো তাদের পূর্ণ অধিকারসহ স্বাভাবিকভাবে বাচঁতে দাও৷'' তবে দেওয়ান কিবরিয়া চান রোহিঙ্গারা যেন তাঁদের নিজের দেশে থাকার এবং অধিকার আদায়ের জন্য যুদ্ধ করেন আর সে যুদ্ধে যেন অন্যান্য দেশ তাদের সাহায্য করে৷ অন্যদিকে ইউনুস আহমেদের প্রশ্ন, ‘‘যুগযুগ ধরে মিয়ানমারের রোহিঙ্গারা স্বজন হারিয়ে কাঁদছে, এ কান্নার শেষ কোথায়? কামরুল আহমেদ দুঃখ করে লিখেছেন, নির্যাতিত কিছু মানুষকে বাংলাদেশ জায়গা দিতে পারলো না, সামান্য মানবতা দেখাতে পারলো না, এটাই কি মুসলমানের পরিচয়? তিনি আরো জানিয়েছেন, মুসলমানদের মনে রাখা উচিত যে আমাদের নবীকে মদিনায় আশ্রয় দিয়েছিল কিন্তু খ্রিস্টানরা৷\nপাঠক চামেলি আক্তারও কামরুল আহমেদের সাথে একমত৷ রোহিঙ্গা নির্যাতন বন্ধে মিয়ানমারকে যে সর্বোচ্চ চাপ দিতে চায় বাংলাদেশ পাঠক সেলিম উদ্দিন, বাবলুসহ অনেকে তা পুরোপুরি সমর্থন করেছেন৷ আর বাংলাদেশরোহিঙ্গাদের সাহায্যে এগিয়ে এলে সকলেই ‘সাপোর্ট' করবে বলে ধারণা সোহেলের৷ রোহিঙ্গাদের এই সমস্যা সমাধান করার জন্য বাংলাদেশকেই বেশি উদ্যেগী হতে হবে বলে মনে করেন হাফেজ সাইফুল ইসলাম৷ রোহিঙ্গাদের কষ্ট পাঠক কেএমবি মনি'র মনকে এতটাই নাড়া দিয়েছে যে, তিনি মনে করেন, শান্তিতে নোবেল পাওয়া অং সাং সুচির নোবেল প্রাইজ কেড়ে নেয়া উচিত৷ অন্যদিকে ‘নিজের দেশের সমস্যার সমাধান যারা করতে পারে না, তাদের আবার পরের জন্য দরদ উপচে পড়ছে'-এই মন্তব্য করেছেন অনিক বিশ্বাস৷ সংকলন: নুরুননাহার সাত্তার সম্পাদনা: আশীষ চক্রবর্ত্তী source : dw


নার্স-বান্ধব পরিচালক আব্দুল হাইয়ের বদলি আদেশ – Onushondhan News\nনার্সিং ও মিডওয়াইফারি অধিদফতরের পরিচালক মোহাম্মদ আব্দুল হাই, পিএএকে বদলি করা হয়েছে। তাকে মহিলা ও শিশু বিষয়ক মন্ত্রণালয়ের অধীনে ডিএনএ ল্যাবরেটরি ব্যবস্থাপনা অধিদফতরের পরিচালকের দায়িত্ব দেয়া হয়েছে। এই কর্মকর্তা নার্সিং অধিদফতরে যোগদানের পর থেকে নানামুখি উদ্যোগের কারণে প্রশংসিত হচ্ছিলেন। হয়ে উঠেছিলেন ‘নারী সংখ্যাগরিষ্ঠ’ এই সেবামূলক পেশার সাধারণ নার্সদের অতিশ্রদ্ধার পাত্র।\n২৭ এপ্রিল জনপ্রশাসন মন্ত্রণালয়ের (প্রেষণ-১ অধিশাখা) উপসচিব মোহাম্মদ আবুল কালাম আজাদ স্বাক্ষরিত এক প্রজ্ঞাপনে তাকে বদলির আদেশ করা হয়েছে।\nপ্রজ্ঞাপনে বলা হয়েছে, বাংলাদেশ সিভিল সার্ভিসের নিন্মবর্ণিত কর্মকর্তাদ্বয়কে (উপসচিব) বদলিপূর্বক নামের পাশে বর্ণিত পদে প্রেষণে নিয়োগের নিমিত্তে তাদের চাকরি সংশ্লিষ্ট মন্ত্রণালয়/বিভাগে ন্যস্ত করা হলো।\nমোহাম্মদ আব্দুল হাই, পিএএর স্থলে নার্সিং ও মিডওয়াইফারি অধিদফতরের নতুন পরিচালক করা হয়েছে ইনফো সরকার (ফেজ-৩) প্রকল্পের উপ-প্রকল্প পরিচালক মো. নাসির উদ্দিনকে।\nএতে আরও বলা হয়েছে, উক্ত কর্মকর্তাদ্বয় আগামী ৬ মের মধ্যে বদলিকৃত কর্মস্থলে যোগদান করবেন। অন্যথায় আগামী ৬ মে অপরাহ্নে বর্তমান কর্মস্থলে হলে তাৎক্ষণিকভাবে অবমুক্ত (স্ট্যান্ড রিলিজ) মর্মে গণ্য হবেন।\nউল্লেখ্য, নার্সিং অধিদপ্তরের পরিচালক (শিক্ষা, প্রশাসন) হিসেবে আবদুল হাইয়ের যোগদান যেন এই সেক্টরের জন্য বড় ধাক্কা। বহু বছর ধরে চলমান ঘুষ-দুর্নীতির সিন্ডিকেটের সদস্যরা হয়ে পড়ে কর্মহীন! তাদের পেশাগত দায়িত্ব ঠিক থাকলেও যে পন্থায় তারা অবৈধ অর্থের মালিক হয়ে আসছিলেন, সেই বাণিজ্যে ভাটা পড়েছে। অধিদপ্তরের পূর্বতন কর্মকর্তাদের অর্থ, ভয় কিংবা উপর মহলের মাধ্যমে ম্যানেজ করে কাজ হাসিল করতে পারলেও এবার আর পাত্তাই পাচ্ছেন না তারা। নিজেদের নীরবতার কারণেই ‘অবলা’ হয়ে থাকা নারী নার্সরা যেন খুঁজে পেয়েছেন শক্তির শেকড়।\nসম্পর্কিত আরো সংবাদ লেবাননে তথ্যমন্ত্রীর পদত্যাগ\nকিন্তু, তাদের সেই দাপট ভেঙে চৌচির হয়ে যায় আবদুল হাইয়ের আগমনে। তিনি ওই সিন্ডিকেটকে অনেকটা ‘নপংশুক’ বানিয়ে ফেলেছিলেন। অর্থাৎ তাদের সুপারিশে কোনো কাজই হচ্ছিলো না নার্সিং অধিদপ্তরে।\nএ কারণে স্বস্তির নিঃশ্বাস ফেলেন সাধারণ নার্সরা। আবদুল হাই সামাজিক যোগাযোগ মাধ্যমে প্রকাশ্যে জানতে চাইছেন নার্সদের সমস্যার কথা, সমাধানও করে দিচ্ছেন প্রকাশ্যেই। দীর্ঘ বছর ধরে ঝুলে থাকা নানা জটিলতা নিমিষেই কেটে যাচ্ছিলো এই কর্মকর্তার হস্তক্ষেপে।


IND vs SA: ভারতের শোয়েব আখতার নামে পরিচিত এই খেলোয়াড়ের দক্ষিণ আফ্রিকা সফরে হয়নি জায়গা, ১৫০ কিমি বেগে করেছে বল !!\nদক্ষিণ আফ্রিকার বিরুদ্ধে তিন ম্যাচের ওয়ানডে সিরিজের জন্য ভারতীয় টিম বেছে নেওয়া হয়েছে। রোহিত শর্মার (Rohit Sharma) চোটের কারণে দলের অধিনায়ক নির্বাচিত হয়েছেন কেএল রাহুল (KL Rahul)। অনেক তরুণ ও অভিজ্ঞ খেলোয়াড়কে এই দলে সুযোগ দেওয়া হয়েছে। কিন্তু এরই মধ্যে একজন মারাত্মক বোলার আছেন যাকে টিমে সুযোগ দেননি নির্বাচকরা। আশ্চর্যের বিষয়, এই বোলার ১৫০-এর বেশি গতিতে বল করেন।\nLondon : India’s captain Virat Kohli, centre, celebrates his team taking the wicket of South Africa’s Andile Phehlukwayo during the ICC Champions Trophy match between India and South Africa at The Oval cricket ground in London, Sunday, June 11, 2017. AP/PTI(AP6_11_2017_000172B)\nএই প্রতিবেদনে আমরা যে ফাস্ট বোলারের কথা বলছি তার নাম ওমরান মালিক (Umran Malik)। কাশ্মীরের এই ফাস্ট বোলার ধারাবাহিকভাবে ১৫০ এর চেয়ে দ্রুত গতিতে বল করতে পারেন। কিন্তু দক্ষিণ আফ্রিকার বিপক্ষে নির্বাচিত হননি এই বোলার। আইপিএলে ওমরান অসাধারণ বোলিং করেছিলেন এবং অধিনায়ক বিরাট কোহলিরও নজর ছিল এই ফাস্ট বোলারের ওপর। কিন্তু তাকে সুযোগ দেওয়া হয়নি।\nRead More:IPL 2022: পাঁচ দুর্দান্ত স্পিনার যাদের উপর আইপিএল মেগা নিলামে হবে টাকার বৃষ্টি !!\nনির্বাচকরা জম্মু ও কাশ্মীরের বিপজ্জনক বোলার ওমরান মালিককে বেছে নিয়েছিলেন, যিনি আইপিএলে চমত্কার প্রদর্শন করেছিলেন, দক্ষিণ আফ্রিকা সফরের জন্য ভারত-‘A’ টিমে। কিন্তু দক্ষিণ আফ্রিকা সফরে তাকে টিমে নেওয়া হয়নি। আইপিএল ২০২১ (IPL 2021) সানরাইজার্স হায়দ্রাবাদের হয়ে খেলার সময় ওমরান মালিক একটি চাঞ্চল্য সৃষ্টি করেছিলেন। ওমরান মালিক ধারাবাহিকভাবে ১৫০ কিলোমিটারের বেশি গতিতে বল নিক্ষেপ করেন।\nদ্রুততম ডেলিভারির তালিকায় ওমরান মালিকের ধারে কাছেও নেই মোহাম্মদ শামি ও জাসপ্রিত বুমরাহ। এই আইপিএল মরসুমে ওমরান দ্রুততম ১৫৫+ ডেলিভারি করেছেন। এর আগে, আরসিবি ফাস্ট বোলার মোহাম্মদ সিরাজ এই টুর্নামেন্টের দ্রুততম বল করেছিলেন ১৪৭.৬৮ কিলোমিটার প্রতি ঘণ্টা বেগে। তিন নম্বরে রয়েছেন হায়দরাবাদের খলিল আহমেদ যিনি ১৪৭.৩৮ কিলোমিটার বেগে বল করেছেন।\nকেএল রাহুল (অধিনায়ক), শিখর ধাওয়ান, রুতুরাজ গায়কওয়াদ, বিরাট কোহলি, সূর্যকুমার যাদব, শ্রেয়াস আইয়ার, ভেঙ্কটেশ আইয়ার, ঋষভ পান্ত (উইকেটরক্ষক), ইশান কিষাণ (উইকেটরক্ষক), যুজবেন্দ্র চাহাল, আর অশ্বিন, ওয়াশিংটন সুন্দর, জাসপ্রিত বুমরাহ (সহ-অধিনায়ক), ভুবনেশ্বর কুমার, দীপক চাহার, প্রসিদ্ধ কৃষ্ণ, শার্দুল ঠাকুর, মোহাম্মদ সিরাজ


সেরা ওয়ার্ডপ্রেস এসইও প্লাগইন: র‌্যাঙ্ক ম্যাথ | Martech Zone\nসেরা ওয়ার্ডপ্রেস এসইও প্লাগইন: র‌্যাঙ্ক ম্যাথ\nকার্যত প্রতিটি ওয়ার্ডপ্রেস ক্লায়েন্ট এবং প্রায় সমস্ত সম্ভাবনা যা আমরা দেখি ইওস্টের ওয়ার্ডপ্রেস এসইও প্লাগইনটি অনুসন্ধান ইঞ্জিন অপ্টিমাইজেশনের মূল উপাদানগুলি পরিচালনা করতে ব্যবহার করে। ফ্রি প্লাগইন বাদে, Yoast পাশাপাশি বিশেষত প্লাগইনগুলির একটি অ্যারেও সরবরাহ করে।\nআমি সর্বদা ইওস্টের এসইও প্লাগইনটি বেশ ভাল দেখতে পেয়েছি, তবে আমার হাতে বেশ কয়েকটি পোষ্যের নাটক রয়েছে:\nইয়োস্ট এসইও প্রশাসনিক প্যানেলের নিজস্ব ব্যবহারকারীর অভিজ্ঞতা রয়েছে যা ওয়ার্ডপ্রেসের ডিফল্ট ব্যবহারকারীর অভিজ্ঞতা থেকে আলাদা।\nইয়োস্ট সর্বদা লোকদের তাদের এক বা একাধিক প্রদত্ত প্লাগইনগুলিতে রূপান্তর করতে চাপ দিচ্ছে। আরে ... তারা একটি দুর্দান্ত ফ্রি প্লাগইন সরবরাহ করেছিল যা সর্বজনীনভাবে ব্যবহৃত হয়, তাই আমি তাদের এই প্রস্তাবটি নগদীকরণ করতে দেখতে চাই। যাইহোক, কখনও কখনও এটি আমার মতে কিছুটা খুব চাপযুক্ত।\nThe Olymp Trade প্লার্টফর্মে ৩ টি উপায়ে প্রবেশ করা যায়। প্রথমত রয়েছে ওয়েব ভার্শন যাতে আপনি প্রধান ওয়েবসাইটের মাধ্যমে প্রবেশ করতে পারবেন। দ্বিতয়ত রয়েছে, উইন্ডোজ এবং ম্যাক উভয়ের জন্যেই ডেস্কটপ অ্যাপলিকেশন। এই অ্যাপটিতে রয়েছে অতিরিক্ত কিছু ফিচার যা আপনি ওয়েব ভার্শনে পাবেন না। এরপরে রয়েছে Olymp Trade এর এন্ড্রয়েড এবং অ্যাপল মোবাইল অ্যাপ। ইয়োস্ট প্লাগইনটির জন্য বেশ কিছু সংস্থান প্রয়োজন এবং আমার সাইটটি ধীর করে দিচ্ছে।\nআমরা জানি - মোবাইল এবং অনুসন্ধান সমালোচনামূলক - যে আপনি শত শত বা এমনকি হাজার হাজার দর্শক হারাতে পারেন যদি আপনার পেজলোডের সময় আপনার প্রতিযোগীর তুলনায় ধীর হয়… তাই গতি আমার জন্য গুরুত্বপূর্ণ সমস্যা ছিল।\nর‌্যাঙ্ক ম্যাথ ওয়ার্ডপ্রেস এসইও প্লাগইন\nআমার বন্ধু লরেন বল উল্লেখ করেছেন র‌্যাঙ্ক ম্যাথ এসইও প্লাগইন এবং আমাকে অবিলম্বে এটি পরীক্ষা করতে হয়েছিল। লরেনের এজেন্সি, রাউন্ডপেইগ, এক টন গ্রাহকের জন্য সুন্দর এবং সাশ্রয়ী মূল্যের ওয়ার্ডপ্রেস সাইটগুলি তৈরি করে। আমি তাত্ক্ষণিকভাবে প্লাগইনটি পরীক্ষা করতে আগ্রহী হয়েছি এবং এটি কতটা ভাল করেছে তা দেখতে বেশ কয়েকটি সাইট জুড়ে এটিকে লোড করে দিয়েছি।\nYoast SEO প্লাগইন থেকে রূপান্তর করতে উইজার্ড র্যাঙ্ক ম্যাথ সহজ. প্লাগইনটির আরেকটি সুবিধা হল আপনি এটি আমদানি করতে এবং আপনার সাইট পুনঃনির্দেশ নিয়ন্ত্রণ করতে পারেন। আমি আশা করি তারা আপনার পুনঃনির্দেশগুলি সংগঠিত করার জন্য গোষ্ঠীগুলিকে অফার করত, কিন্তু প্লাগইনগুলির সংখ্যা হ্রাস করা সেই বৈশিষ্ট্যটি হারানোর মূল্যবান৷\nআমি বিশেষত র্যাঙ্ক ম্যাথের বিষয়বস্তু বিশ্লেষককে প্রশংসা করি, যা এসইও নবাগতদের পক্ষে লক্ষ্যবস্তু হতে পারে এমন কীওয়ার্ডগুলির জন্য সামগ্রীটি লেখার এবং উন্নত করার পক্ষে এটি বেশ ভাল:\nর্যাঙ্ক ম্যাথের সুবিধা এবং বৈশিষ্ট্য\nসেটআপ উইজার্ড অনুসরণ করা সহজ - র্যাঙ্ক ম্যাথ ব্যবহারিকভাবে নিজেকে কনফিগার করে। র্যাঙ্ক ম্যাথে একটি ধাপে ধাপে ইনস্টলেশন এবং কনফিগারেশন উইজার্ড বৈশিষ্ট্যযুক্ত যা ওয়ার্ডপ্রেসের জন্য এসইওকে পুরোপুরি সেট করে। ইনস্টলেশন সমাপ্তির পরে, র্যাঙ্ক ম্যাথ আপনার সাইটের সেটিংস যাচাই করে এবং সেরা পারফরম্যান্সের জন্য আদর্শ সেটিংসের প্রস্তাব দেয়। ধাপে ধাপে উইজার্ড আপনার সাইটের এসইও, সামাজিক প্রোফাইল, ওয়েবমাস্টার প্রোফাইল এবং অন্যান্য এসইও সেটিংস সেট আপ করে।\nপরিষ্কার এবং সাধারণ ব্যবহারকারী ইন্টারফেস - র্যাঙ্ক ম্যাথটি সঠিক সময়ে আপনার কাছে সঠিক তথ্য উপস্থাপনের জন্য ডিজাইন করা হয়েছে। সাধারণ, তবে শক্তিশালী ব্যবহারকারী-ইন্টারফেস পোস্টের পাশাপাশি আপনার পোস্টগুলি সম্পর্কে গুরুত্বপূর্ণ তথ্য হাইলাইট করে। এই তথ্য ব্যবহার করে, আপনি তাত্ক্ষণিকভাবে আপনার পোস্টের এসইও উন্নত করতে পারেন। র‌্যাঙ্ক ম্যাথে উন্নত স্নিপেট প্রাকদর্শনও রয়েছে। আপনি কীভাবে আপনার পোস্টটি এসইআরপিগুলিতে প্রদর্শিত হবে, সমৃদ্ধ স্নিপেটগুলি পূর্বরূপ দেখতে পারবেন এবং এমনকি সামাজিক মিডিয়ায় ভাগ হয়ে গেলে আপনার পোস্টটি কেমন হবে তা প্রাকদর্শন করতে পারেন।\nমডিউলার ফ্রেমওয়ার্ক - আপনি যা চান তা কেবল ব্যবহার করুন এবং বাকী অক্ষম করুন। র‌্যাঙ্ক ম্যাথটি একটি মডিউল ফ্রেমওয়ার্ক ব্যবহার করে তৈরি করা হয়েছে যাতে আপনার নিজের ওয়েবসাইটের সম্পূর্ণ নিয়ন্ত্রণ থাকতে পারে। মডিউলগুলি যখনই আপনার প্রয়োজন হবে অক্ষম বা সক্ষম করুন।\nকোড গতির জন্য অনুকূলিত - আমরা কোডটি স্ক্র্যাচ থেকে লিখেছি এবং কোডের প্রতিটি লাইনের একটি উদ্দেশ্য রয়েছে তা নিশ্চিত করে। আমরা এতে বহু বছরের অভিজ্ঞতা রেখেছি যাতে প্লাগইনটি যতটা দ্রুত সম্ভব তত দ্রুত হয়।\nমাই থিমশপ এর পিছনে লোকেরা তৈরি করেছে - র্যাঙ্ক ম্যাথ দিয়ে আপনি জানেন যে আপনি ভাল হাতে আছেন। 150+ ওয়ার্ডপ্রেস পণ্যগুলির একটি পোর্টফোলিও কোডিং এবং রক্ষণাবেক্ষণ আমাদের আরও ভাল প্লাগইন তৈরি করার বিষয়ে একটি বা দুটি বিষয় শিখিয়েছে। এবং, আমরা কোডিং র্যাঙ্ক ম্যাথে আমাদের সমস্ত জ্ঞান .েলেছি।\nশিল্প-নেতৃস্থানীয় সমর্থন - আমরা আমাদের নিজের যত্ন নেই. আপনি যখন র্যাঙ্ক ম্যাথ ব্যবহার করবেন তখন আপনাকে উচ্চ এবং শুকনো ছেড়ে দেওয়া হবে না। সহায়তা প্রশ্নগুলির জন্য আমরা দ্রুততম ঘুরে দেখার অফার দিই এবং আপনি যেগুলি খুঁজে পেতে পারেন তার চেয়ে তত দ্রুত বাগগুলি ঠিক করুন।\nএই প্লাগইনটি চালানোর এক বছরেরও বেশি সময় পরে, আমি প্রদত্ত সংস্করণে আপগ্রেড করেছি এবং আমার সমস্ত ক্লায়েন্টকে এতে স্থানান্তরিত করেছি। আমি আমার সুপারিশ তালিকা আপডেট করেছি ব্যবসায়ের জন্য ওয়ার্ডপ্রেস প্লাগইন একটি প্রতিস্থাপন হিসাবে Rank Math সঙ্গে Yoast এবং ফেরৎ. আমি নিশ্চিত আপনি সুবিধা দেখতে পাবেন।\nর্যাঙ্ক ম্যাথে যান\nট্যাগ্স: শাখাসেরা ওয়ার্ডপ্রেস এসইও প্লাগইনকন্টেন্ট গবেষণাকীওয়ার্ডর‌্যাঙ্ক ম্যাথSEO প্লাগইনসাইটম্যাপওয়ার্ডপ্রেসওয়ার্ডপ্রেস প্লাগইনওয়ার্ডপ্রেস SEOএক্সএমএল সাইটম্যাপসYoast


খালেদা জিয়াই জঙ্গিবাদকে আশ্রয়-প্রশ্রয় দিচ্ছেন : ড. হাছান – Sheersha Media\nখালেদা জিয়াই জঙ্গিবাদকে আশ্রয়-প্রশ্রয় দিচ্ছেন : ড. হাছান\nপ্রকাশের তারিখঃ ৭ জানুয়ারি, ২০১৭ ৭ জানুয়ারি, ২০১৭ শীর্ষ মিডিয়া\nআওয়ামী লীগের প্রচার ও প্রকাশনা সম্পাদক ড. হাছান মাহমুদ বলেছেন, বিএনপি চেয়ারপার্সন বেগম খালেদা জিয়াই জঙ্গিবাদকে আশ্রয়-প্রশ্রয় দিচ্ছেন।\nআজ শনিবার দুপুরে জাতীয় প্রেস ক্লাবের সামনে বঙ্গবন্ধু সাংস্কৃতিক জোট আয়োজিত সামাবেশে প্রধান অতিথির বক্তব্যে এ কথা বলেন। আগুন সন্ত্রাসী ও পেট্রোল বোমা হামলাকারিদের দ্রুত বিচারের দাবিতে এই সামবেশের আয়োজন করা হয়।\nহাছান মাহমুদ বলেন, যারা জঙ্গিবাদকে আশ্রয়-প্রশ্রয় দিচ্ছে তাদেরও বিচার হওয়া প্রয়োজন। যেখানে জঙ্গিবাদ দমনে বিশ্বের কাছে বাংলাদেশ প্রশংসিত, বিষয়টি বিএনপির কাছে ভালো লাগছে না। তাই বিএনপি জঙ্গিদের পক্ষে কথা বলছে।\nবঙ্গবন্ধু সাংস্কৃতিক জোটের সাধারণ সম্পাদক অরুণ সরকার রানার সভাপতিত্বে সমাবেশে আওয়ামী লীগের শ্রম বিষয়ক সম্পাদক হাবিবুর রহমান সিরাজ, স্বাধীন বাংলা বেতার কেন্দ্রের শিল্পী মনোরঞ্জন ঘোষাল, ওয়ার্ড কমিশনার হাসিবুর রহমান মানিক, স্বাধীনতা শিক্ষক পরিষদের সাধারণ সম্পাদক শাজাহান আলম সাজু প্রমুখ বক্তব্য রাখেন।\nহাছান মাহমুদ বলেন, সরকার জঙ্গিবাদকে একেবারে নির্মূল করতে না পারলেও তাদের শক্তিকে বিধ্বস্ত করতে সক্ষম হয়েছে।\nতিনি বলেন, বিএনপি ২০১৩-১৫ সালে আগুন-সন্ত্রাস চালিয়ে চেষ্টা করেছিল দেশকে অকার্যকর রাষ্ট্রে পরিণত করতে। কিন্তু তারা ব্যর্থ হয়েছে। তারা হতাশ হয়ে এখন জঙ্গিদের পৃষ্ঠপোষকতা দিয়ে আবারও দেশকে অস্থিতিশীল করে তোলার চেষ্টা করছে। এখানেও তারা ব্যর্থ হচ্ছে এবং হবে।\nপূর্বের সংবাদ Previous post: দুই জঙ্গির মৃত্যুতে গুলশান হামলার তদন্ত বাধাগ্রস্ত হবে না : আইজিপি\nপরবর্তী সংবাদ Next post: “মুক্তিযোদ্ধারাও ভুল করে ‘বাংলাদেশ জিন্দাবাদ’ স্লোগান দিয়েছে”


সিলেটের গোয়াইনঘাট পর্যটন এলাকা জাফলংয়ে পর্যটকদের উপর হামলা চালিয়েছে উপজেলা প্রশাসনের নিযুক্ত স্বেচ্ছাসেবকরা। এতে নারী পর্যটকসহ কয়েকজন আহত হয়েছেন। এ ঘটনায় সর্বশেষ খবর পাওয়া পর্যন্ত ৫ জনকে আটক করেছে পুলিশ।\nআটককৃতরা হলেন, গোয়াইনঘাটের পন্নগ্রামের মৃত রাখালচন্দ্রের পুত্র লক্ষ্মণচন্দ্র দাস (২১) ও ইসলামপুর গ্রামের বাবুল মিয়ার পুত্র মো. সেলিম আহমেদ (২১)। আটক অন্য তিনজনের ক্ষেত্রে এ ঘটনায় সংশ্লিষ্ট কিনা যাচাই করা হচ্ছে বলে জানিয়েছে পুলিশ।\nবৃহস্পতিবার (৫ এপ্রিল) দুপুর দেড়টার দিকে জাফলং পর্যটন কেন্দ্রে টিকিট কেনাকে কেন্দ্র করে পর্যটকদের সঙ্গে স্বেচ্ছাসেবকদের বাকবিতন্ডা শুরু হয়। এক পর্যায়ে স্বেচ্ছাসেবকরা পর্যটকদের ওপর চড়াও হলে এই অনাকাঙ্ক্ষিত ঘটনা ঘটে।\nপ্রত্যক্ষদর্শীরা জানান, টিকিট কেনার সময় পর্যটকদের সঙ্গে টিকিট কাউন্টারে কর্তব্যরতদের বাকবিতন্ডা হয়। এক পর্যায়ে কাউন্টারে থাকা স্বেচ্ছাসেবকরা লাঠি দিয়ে পর্যটকদের পেটাতে শুরু করে। তখন সেখানে থাকা একজন নারী পর্যটক হামলার শিকার হন। এ ঘটনায় ৫ জন আহত হয়েছেন। এবং ঘটনার ভিডিও সামাজিক যোগাযোগমাধ্যম ফেসবুকে প্রকাশ পেলে তা দ্রুত ছড়িয়ে পড়ে।\nভিডিওতে দেখা যায়, স্বেচ্ছাসেবক লেখা নীল ইউনিফর্ম পরা ৩ জন লাঠি নিয়ে একদল পর্যটককে বেধড়ক পেটাচ্ছেন। এ সময় কয়েকজন নারী পর্যটক তাদের থামাতে গিয়ে হামলার শিকার হন।\nজানা যায়, ২০২১ সাল থেকে পর্যটন কেন্দ্রে সুবিধা বৃদ্ধির লক্ষ্যে জাফলংয়ে প্রবেশের ক্ষেত্রে পর্যটকদের ১০ টাকা প্রবেশ ফি নির্ধারণ করে দেয় প্রশাসন। এর আগে পর্যটকদের সেখানে টিকিট কেটে প্রবেশ করতে হতো না। যে কারণে পর্যটকরা জাফলং বেড়াতে এসে টিকিট কাটতে হবে শুনে বিভিন্ন প্রতিক্রিয়া ব্যক্ত করছেন।\nগোয়াইনঘাটের উপজেলা নির্বাহী কর্মকর্তা মো. তাহমিলুর রহমান বলেন, টিকিট কাউন্টারের দায়িত্বে থাকা স্বেচ্ছাসেবকদের সঙ্গে কথা কাটাকাটি থেকে এই অনাকাঙ্ক্ষিত ঘটনার সূত্রপাত। যেহেতু হামলাকারীরা আমাদের নিয়োজিত স্বেচ্ছাসেবক, তাই আমি দায় নিচ্ছি। ইতোমধ্যেই ৩ জন স্বেচ্ছাসেবককে বরখাস্ত করেছি এবং স্থানীয় পুলিশকে তাদের বিরুদ্ধে আইনানুগ ব্যবস্থা নিতে বলেছি।\nট্যুরিস্ট পুলিশের জাফলং-এর ইনচার্জ মো. রতন শেখ বলেন, জাফলং-এ পানিতে পড়ে একজন পর্যটক নিখোঁজ হয়েছেন, এমন সংবাদে আমরা অন্যদিকে ব্যস্ত ছিলাম। এই সুযোগে পর্যটকদের উপর হামলার ঘটনাটি ঘটেছে। ঘটনা যাই হোক আমরা ব্যবস্থা নেব।\nসিলেট জেলা পুলিশ সুপার ফরিদ উদ্দিন পিপিএম বলেন, জাফলং পর্যটনকেন্দ্রে অতিরিক্ত পুলিশ মোতায়েন করা হয়েছে। ডিবি পুলিশের পাশাপাশি সাদা পোশাকেও পুলিশ রয়েছে। যে কোনো অপ্রীতিকর ঘটনা এড়াতে পুলিশ তৎপর রয়েছে।\nএ ঘটনায় ৫ জনকে আটক করে থানায় আনা হয়েছে বলেও জানান তিনি।\nআটক ৫জাফলংয়ে পর্যটকদের উপর হামলা\nPrevious কিশোরের রেললাইনে সেলফি নিতে গিয়ে মৃত্যু\nNext যুবকের জননাঙ্গ কেটে দেওয়া হয়েছে, খুন হয়েছে তরুণী


👨👩👧👦২২ বছর বয়সী আদনানের জন্য ৪র্থ বৌ খুঁজছেন তার ৩ স্ত্রী! 👰 - পটিয়া নিউজ অনলাইন\n👨👩👧👦২২ বছর বয়সী আদনানের জন্য ৪র্থ বৌ খুঁজছেন তার ৩ স্ত্রী! 👰\n২০ নভেম্বর, ২০২০053\nপাকিস্তানের ২২ বছর বয়সী আদনান। এই নিয়ে চতুর্থবার বিয়ের পিঁড়িতে বসতে চলেছেন তিনি। তাতে অবশ্য সম্মতি আছে তার আগের তিন বৌয়ের। এই তিন বৌ মিলে এখন স্বামীর চতুর্থ বিয়ের জন্য মেয়ে খুঁজছেন।\nআদনান থাকেন শিয়ালকোট অঞ্চলে। আদনানের যখন মাত্র ১৬ বছর বয়স, তখন তার প্রথম বিবাহ সম্পন্ন হয়। প্রথম বিয়ের সময় আদনান একজন ছাত্র ছিলেন, পড়াশোনা চালাচ্ছিলেন। বছর চারেকের মাথায় অর্থাৎ যখন তার ২০ বছর বয়স, তখন দ্বিতীয় আর গত বছর তৃতীয়বার বিয়ে (২১ বছরে) করেন তিনি।\nএবার আরও একবার বিয়ের পিঁড়িতে বসতে চলেছেন শিয়ালকোটের আদনান। মজার বিষয় হলো, এ ক্ষেত্রে পাত্রীর নাম হতে হবে এস বা শ দিয়ে। তার অন্যতম কারণ, আদনানের বাকি তিন স্ত্রীয়ের নামও এই অক্ষর দিয়েই শুরু। তাদের নাম যথাক্রমে শুম্বল, শুবানা, শাহিদা।প্রথম স্ত্রী শুম্বল ও আদনানের তিন সন্তান আছে। দ্বিতীয় স্ত্রী শুবানার সঙ্গে রয়েছে আরও দুই সন্তান। যাদের মধ্যে একটিকে দত্তক নিয়েছেন তৃতীয় স্ত্রী শাহিদা।\nআরও একটি তথ্য জেনে অবাক হতে হয়। একই ছাদের নিচে তিনজন নারী বাস করেন, যারা পরস্পরের সতীন।কিন্তু তাদের মধ্যে কোনও ঝামেলা বা ঝগড়া হয় না। শুধু তাই নয়, আদনান যে চতুর্থ বিয়ের প্রস্তুতি নিচ্ছেন, তার জন্য যোগ্য পাত্রী খুঁজছেন তার তিন স্ত্রী। তিন বউ, পাঁচ সন্তানের এই বিশাল সংসারের খরচ কীভাবে চালান আদনান?\nআয়ের উৎস সম্পর্কে স্পষ্টভাবে কিছু না বললেও আদনান জানিয়েছেন, প্রথম বিয়ের পর থেকেই ধনসম্পত্তির বৃদ্ধি হয়েছে তার।\nকীভাবে ধরা পড়লো নারীর মৃতদেহ ধর্ষণে অভিযুক্ত ডোম!\n২৭ বছর পর 'অগদাম' ফিরে পেল আজারবাইজান; আনন্দে ভাসছে সারা দেশ\n১৪ ফেব্রুয়ারি, ২০১৯0153\nসুফি মিজানসহ একুশে পদক পাচ্ছেন ২১ ব্যক্তি ও প্রতিষ্ঠান\n৫ ফেব্রুয়ারি, ২০২০051\n২৩ অক্টোবর, ২০১৮0121\nHey Buddy!, I found this information for you: "👨👩👧👦২২ বছর বয়সী আদনানের জন্য ৪র্থ বৌ খুঁজছেন তার ৩ স্ত্রী! 👰". Here is the website link: https://patiyanews.net/details/36578. Thank you.


চলমান সহিংসতা বন্ধে সকল পক্ষকে ভূমিকা নিতে হবে || The Daily Janakantha\nচলমান সহিংসতা বন্ধে সকল পক্ষকে ভূমিকা নিতে হবে\nপ্রকাশিত : ১০ ফেব্রুয়ারী ২০১৫, ১১:১২ পি. এম.\nPrint মার্কিন রাষ্ট্রদূত ও কানাডীয় হাইকমিশনারের আহ্বান\nস্টাফ রিপোর্টার ॥ বাংলাদেশে নবনিযুক্ত মার্কিন রাষ্ট্রদূত মার্শা স্টিফেন্স ব্লুম বার্নিকাট সহিংসতা বন্ধের আহ্বান জানিয়ে বলেছেন, চলমান সহিংসতা গভীর বেদনাদায়ক। এই সহিংসতা বন্ধে সকল পক্ষের ভূমিকা নেয়ার আহ্বান জানিয়েছেন তিনি। এদিকে বাংলাদেশে নিযুক্ত কানাডার হাইকমিশনার বিন পিরে লারামেও সহিংসতা বন্ধের জন্য আহ্বান জানান। মঙ্গলবার পররাষ্ট্র মন্ত্রণালয়ে সাংবাদিকদের মুখোমুখি হয়ে তারা এই আহ্বান জানান। এছাড়া বাংলাদেশী শ্রমিকদের সুরক্ষা ও নিরাপদ কর্মপরিবেশ নিশ্চিত করার আশ্বাস দিয়েছে সৌদি আরব। পররাষ্ট্র মন্ত্রণালয়ে বাংলাদেশে নবনিযুক্ত মার্কিন রাষ্ট্রদূত মার্শা বার্নিকাট ও কানাডার হাইকমিশনার বিন পিরে লারামে পররাষ্ট্র মন্ত্রী আবুল হাসান মাহমুদ আলীর সঙ্গে সাক্ষাত করেন। সাক্ষাত শেষে মার্কিন রাষ্ট্রদূত মার্শা বার্নিকাট সাংবাদিকদের মুখোমুখি হয়ে বলেন, বাংলাদেশের চলমান সহিংস পরিস্থিতি সত্যিই অত্যন্ত বেদনাদায়ক। এই সহিংসতা বন্ধে সকলপক্ষকে ভূমিকা নিতে হবে। এছাড়া গণতান্ত্রিক মত প্রকাশের সুযোগ দিতে সহিংসতা বন্ধ হওয়া জরুরী বলেও জানান তিনি। তিনি বলেন, বাংলাদেশ একটি গণতান্ত্রিক দেশ। আর গণতন্ত্রে মতবিরোধ নিরসনের সুযোগও প্রয়োজন। তাই সহিংসতা বন্ধে সকল পক্ষকে ভূমিকা রাখার ওয়াশিংটনের আহ্বানকে আমি পুনর্ব্যক্ত করছি। ঢাকায় আসার পরপরই পররাষ্ট্রমন্ত্রীর সাক্ষাত পেয়ে সন্তোষ প্রকাশ করেন তিনি। বৈঠকে বাংলাদেশ-যুক্তরাষ্ট্র সম্পর্ক কিভাবে আরও গভীর এবং বিস্তৃত করা যায়, সেসব বিষয়ে আলোচনা হয়েছে বলে জানান বার্নিকাট। তিনি বলেন, দু’পক্ষই দ্বিপাক্ষিক সম্পর্ককে আরও বৃদ্ধি করতে প্রতিশ্রুতিবদ্ধ। ঢাকায় আসার পর পররাষ্ট্রমন্ত্রীর সঙ্গে এটিই তার প্রথম সাক্ষাতকানাডার সহিংসতা বন্ধের আহ্বান ॥ বাংলাদেশে চলমান সহিংসতা বন্ধের আহ্বান জানিয়েছেন ঢাকায় নিযুক্ত কানাডার হাইকমিশনার বিন পিরে লারামে। এছাড়া মধ্য আয়ের দেশে উন্নীত হতে কানাডা বাংলাদেশের পাশে থাকবে বলেও জানিয়েছেন তিনি। মঙ্গলবার পররাষ্ট্র মন্ত্রণালয়ে সাংবাদিকদের মুখোমুখি হয়ে তিনি এসব কথা বলেন। পররাষ্ট্রমন্ত্রী আবুল হাসান মাহমুদ আলীর সঙ্গে সৌজন্য সাক্ষাত করেন কানাডার হাইকমিশনার বিন পিরে লারামে। ঢাকায় নতুন দায়িত্ব নেয়ার পর কানাডার হাইকমিশনার বিন পিরে লারামের এটাই ছিল পররাষ্ট্রমন্ত্রীর সঙ্গে প্রথম সাক্ষাত।পররাষ্ট্রমন্ত্রীর সঙ্গে সাক্ষাতের বিষয়ে জানতে চাইলে কানাডার হাইকমিশনার বিন পিরে লারামে সাংবাদিকদের বলেন, খুবই ভাল এবং গঠনমূলক আলোচনা হয়েছে। বাংলাদেশের বর্তমান রাজনৈতিক অচলাবস্থা এবং সহিংসতা সম্পর্কে জানতে চাইলে কানাডার হাইকমিশনার বিন পিরে লারামে বলেন, চলমান সহিংসতা বন্ধ হওয়া উচিত। পররাষ্ট্র মন্ত্রণালয় সূত্র জানায়, পররাষ্ট্রমন্ত্রী আবুল হাসান মাহমুদ আলীর সঙ্গে সাক্ষাতে কানাডার হাই কমিশনার বাংলাদেশের মিডিয়াকে অত্যন্ত তৎপর বলে অভিহিত করে বলেন, বাংলাদেশে বাক-স্বাধীনতা ও গণমাধ্যমের স্বাধীনতা অত্যন্ত প্রশংসনীয়। তিনি বাংলাদেশ ও কানাডার মধ্যে নিবিড় অর্থনৈতিক ও বাণিজ্যিক সম্পর্কের প্রসঙ্গ এনে বলেন, দু’দেশের মধ্যে যে অংশীদারিত্ব গড়ে উঠেছে তাতে দু’দেশই সমানভাবে লাভবান হচ্ছে। পররাষ্ট্রমন্ত্রী বাংলাদেশের স্বাধীনতার অব্যবহিত পরপরই কানাডার স্বীকৃতি প্রদানের কথা উল্লেখ করলে হাই কমিশনার বঙ্গবন্ধু জাদুঘর ও মুক্তিযুদ্ধ জাদুঘরে তাঁর সাম্প্রতিক সফরের অভিজ্ঞতা বর্ণনা করেন।সৌদি প্রতিনিধি দলের সাক্ষাত ॥ বাংলাদেশী শ্রমিকদের সুরক্ষা ও নিরাপদ কর্মপরিবেশ নিশ্চিত করবে বলে আশ্বাস দিয়েছে সৌদি আরব। মঙ্গলবার পররাষ্ট্রমন্ত্রী আবুল হাসান মাহমুদ আলীর সঙ্গে বৈঠককালে সৌদি শ্রম ও আন্তর্জাতিক বিষয়ক উপমন্ত্রী ড. আহমেদ আল ফাহাইদ এ আশ্বাস দেন। পররাষ্ট্র মন্ত্রণালয় থেকে পাঠানো এক বিজ্ঞপ্তিতে এ তথ্য জানানো হয়েছে। পররাষ্ট্র মন্ত্রণালয়ে ৫ সদস্যের সৌদি আরবের একটি প্রতিনিধি দলের সঙ্গে পররাষ্ট্রমন্ত্রী আবুল হাসান মাহমুদ আলীর আধ ঘণ্টাব্যাপী এ বৈঠক হয়। এই প্রতিনিধি দলের নেতৃত্বে দেন সৌদি আরবের উপমন্ত্রী ড. আহমেদ আল ফাহাইদ। বৈঠক শেষে সৌদি উপমন্ত্রী গণমাধ্যমের সামনে কোনো কথা বলেননি। তবে পররাষ্ট্র মন্ত্রণালয় এক বিজ্ঞপ্তিতে জানিয়েছে, সৌদি উপমন্ত্রী অত্যন্ত সহজ উপায়ে বাংলাদেশী শ্রমিক নিয়োগের চেষ্টা অব্যাহত রাখার প্রতিশ্রুতি দিয়েছেন। তিনি বলেন সৌদি আরবে কর্মরত বাংলাদেশী শ্রমিকদের সুরক্ষা ও নিরাপদ কর্মপরিবেশ নিশ্চিতকরণে তার সরকার সজাগ থাকবে। এছাড়া বাংলাদেশী শ্রমিকরা দেশের মর্যাদা ও সুনাম রক্ষা করে কাজ করবে বলে তিনি আশা প্রকাশ করেন। সৌদিতে বাংলাদেশী শ্রমিকদের অবস্থা দেখার জন্য পররাষ্ট্রমন্ত্রীকে সফরের আমন্ত্রণও জানান আল ফাহাইদ। এসময় পররাষ্ট্রমন্ত্রী জানান, বাংলাদেশে সাধারণ শ্রমিক ছাড়াও বিপুলসংখ্যক চিকিৎসক, প্রকৌশলী, শিক্ষক, তথ্য প্রযুক্তিবিদ, ফার্মাসিস্ট, চার্টার্ড এ্যাকাউটেন্টসহ অসংখ্য দক্ষ ও বিশেষ শ্রেণীর জনবল রয়েছে। তারা শুধু দেশে নয় বরং ইউরোপ, উত্তর আমেরিকা, কোরিয়া, জাপানসহ বিভিন্ন দেশে অত্যন্ত দক্ষতা ও সুনামের সঙ্গে কাজ করছেন। তিনি বলেন, এসব দক্ষ শ্রমশক্তি সৌদি আরবের অর্থনীতিকে অত্যন্ত গুরুত্বপূর্ণ অবদান রাখতে পারে।


কি ভাবে Gem আয় করবেন - লুডু জোন\n১. Bonus Gem\nআপনি একাউন্ট ওপেন করার সাথে সাথে 100 Bunus Gem ফ্রি পাবেন। এই Bunus Gem দিয়ে Ludo Zone গেম এ লুডু খেলে আপনি Main Gem ইনকাম করতে পারবেন। এছাড়া আপনি আপনার বন্ধুকে Invite করে Bunus Gem ইনকাম করতে পারবেন। আমাদের গেম এ ভিডিও এড দেখে Bin ইনকাম করে সেই বিন থেকে Bunus Gem এ কনর্ভাট করতে পারবেন।\nএই Bunus Gem আপনি Withdraw কিংবা আপনার বন্ধুকে পাঠাতে পারবেন না। এই Bunus Gem দিয়ে আপনি শুধু লুডু খেলতে পারবেন । খেলার পর যাদি আপনি বিজয়ী হতে পারেন তাহলে ঐ লুডুর বোর্ড থেকে যে Gem পাবেন সে গুলো আপনার Main Gem এ যোগ হবে।\nBunus Gem সাধারণত ২ টি পদ্ধতিতে ইনকাম করতে পারবেন:\nআপনি নতুন সাইন আপ করার সাথে সাথে 100 Bonus Gem পাবেন।\nএছাড়াও ভিডিও এড দেখে Bin ইনকাম করে Bin থেকে Gem এ কনর্ভাট করতে পারবেন।\nযদি কাউকে Game Download করার জন্য Invite পাঠান আর সে যদি আপনার লিংক এ ক্লিক করে গেম ডাউনলোড করে গেমের মধ্যে সাইন আপ করে তাহলে আপনি 50 Bonus Gem পাবেন। প্রতি জনের ক্ষেত্রে।\n২. Main Gem\nআপনি যে Gem গুলো লুডু খেলে বিজয়ী হয়ে পাবেন সে গুলো Main Gem হিসেবে জমা হবে। অথবা আপনি যদি আমাদের Ludo Zone গেম অ্যাপ দিয়ে আমাদের স্টোর থেকে Gem কিনেন তাহলে সে গুলো Main Gem হিসেবে জমা হবে। এই মেইন Gem আপনি তিনটি কাজে ব্যবহার করতে পারবেন।\nMain Gem থেকে ডলারে কনর্ভাট করে ডলার আপনার যে কোন একাউন্ট এ Withdraw করতে পারবেন।\nডলার Withdraw করার জন্য এই Link দেখুন।\nMain Gem আপনি যে কাউকে Send Gem এর মাধ্যমে পাঠাতে পারবেন।\nMain Gem দিয়ে আপনি বোর্ড ওপেন করে লুডু খেলতে পারবেন।


বাংলাদেশকে কূটনৈতিক স্বীকৃতির দলিল হস্তান্তর করেছে দক্ষিণ কোরিয়া\nপ্রকাশিত : ২১ মে, ২০২১, ০১:৪৬ দুপুর\nআপডেট : ২১ মে, ২০২১, ০১:৪৬ দুপুর\nকূটনৈতিক প্রতিবেদক: বাংলাদেশ-দক্ষিণ কোরিয়ার কূটনৈতিক সম্পর্কের ৪৯তম বার্ষিকী উপলক্ষে বৃহস্পতিবার রাষ্ট্রীয় অতিথি ভবন পদ্মায় পররাষ্ট্রমন্ত্রী ড. এ কে আব্দুল মোমেনের কাছে হস্তান্তর করেন ঢাকায় নিযুক্ত দক্ষিণ কোরিয়ার রাষ্ট্রদূত লি জ্যাং কেয়ান।\n বৈঠক শেষে ড. মোমেন বলেন, বাংলাদেশ-দক্ষিণ কোরিয়ার ক‚টনৈতিক সম্পর্কের ৫০ বছর পূর্তি উৎসব পালন করবো। এ বিষয়ে রাষ্ট্রদূতের সঙ্গে আলোচনা হয়েছে।\n দেশের ক‚টনৈতিক সম্পর্কের কিছু দলিলের কপি তারা আমাদের আজ হস্তান্তর করেছে। বাংলাদেশ থেকে দক্ষ লোক কোরিয়াতে নেওয়ার জন্য আমরা অনুরোধ করেছি।\n করোনাকালে দক্ষিণ কোরিয়ায় অধ্যয়নরত বাংলাদেশি শিক্ষার্থীরা ঢাকায় আটকে পড়েছেন। আমরা তাদের ফিরিয়ে নেওয়ার জন্য রাষ্ট্রদূতকে অনুরোধ করেছি।\n ঢাকায় নিযুক্ত কোরিয়ার রাষ্ট্রদূত লি জ্যাং কেয়ান বলেন, বাংলাদেশ স্বাধীন হওয়ার পর বাংলাদেশ ও কোরিয়ার মধ্যে ক‚টনৈতিক সম্পর্ক স্থাপনে বান কি মুন ভূমিকা রেখেছিলেন। বাংলাদেশ ও কোরিয়া সম্পর্ক এগিয়ে নেওয়ার ক্ষেত্রে তার গুরুত্বপূর্ণ ভূমিকা রেখেছেন।\n চলতি বছরের ১৫মার্চ ফরেন সার্ভিস একাডেমিতে বঙ্গবন্ধু লেকচার সিরিজ অনুষ্ঠানে ভার্চুয়ালী যুক্ত হয়ে জাতিসংঘের সাবেক মহাসচিব বান কি মুন বলেন, ‘আমার ফাউন্টেনপেন দিয়েই বাংলাদেশ ও কোরিয়ার মধ্যে ক‚টনৈতিক সম্পর্ক স্থাপনের চুক্তি সই হয়েছিল। ’\n বাংলাদেশ ও কোরিয়ার মধ্যে সম্পর্ক এগিয়ে নিতে আমি কাজ করেছি। আমি তখন দিল্লিতে কোরিয়া দূতাবাসে একজন কর্মকর্তা ছিলাম। আমার ফাউন্টেনপেন দিয়েই বাংলাদেশ ও কোরিয়ার মধ্যে ক‚টনৈতিক সম্পর্ক স্থাপনের চুক্তি সই হয়েছিল। এটা আমার জীবনের স্মরণীয় ঘটনা।\n অনুষ্ঠানে সেই কলমও বাংলাদেশকে হস্তান্তর করে দক্ষিণ কোরিয়া।


মানুষের প্রতি নিষ্ঠুরতা নয়, মানবিক আচরণ করতে হবে-আইজিপি ড. বেনজীর আহমেদমানুষের প্রতি নিষ্ঠুরতা নয়, মানবিক আচরণ করতে হবে-আইজিপি ড. বেনজীর আহমেদ – Puthia News\nমঙ্গলবার, ১৪ Jul ২০২০, ১১:২৩ পূর্বাহ্ন\nআপডেট টাইম : শনিবার ২৭ জুন, ২০২০\nবাংলাদেশ পুলিশ প্রধান সম্মানিত ইন্সপেক্টর জেনারেল ড. বেনজীর আহমেদ বিপিএম (বার) আজ শনিবার দুপুরে রাজধানীর উত্তরার দিয়াবাড়িতে প্রধান অতিথি হিসেবে ঢাকা মেট্রোপলিটন পুলিশের উত্তরা আঞ্চলিক পুলিশ লাইন্সের নবনির্মিত ব্যারাক ভবন উদ্বোধন করেন।\nআইজিপি তাঁর বক্তব্যের শুরুতে করোনা আক্রান্ত হয়ে শাহাদাত বরণকারী ফ্রন্টলাইনার চিকিৎসক, স্বাস্থ্যকর্মী, সাংবাদিক, পুলিশসহ সকলের আত্মার শান্তি কামনা করেন। তিনি তাদের শোকসন্তপ্ত পরিবারের সদস্যদের প্রতি গভীর সমবেদনা জ্ঞাপন করেন।\nমাননীয় প্রধানমন্ত্রী ২০৪১ সালে বাংলাদেশকে উন্নত ধনী দেশে পরিণত করার স্বপ্ন দেখছেন। বাংলাদেশ পুলিশের ইন্সপেক্টর জেনারেল উন্নত দেশের উপযোগী পুলিশ বাহিনী গড়তে কাজ করছেন। তিনি পুলিশের প্রতিটি ক্ষেত্রে প্রয়োজনীয় সংস্কার ও পরিবর্তনের মাধ্যমে পুলিশকে উন্নত দেশের উপযোগী পুলিশে পরিণত করতে চান।\nআইজিপি বলেন, উন্নত দেশের পুলিশ হতে হলে পুলিশের সেবা জনগণের দোরগোড়ায় নিয়ে যেতে হবে বিট পুলিশি়ংয়ের মাধ্যমে, পুলিশকে মাদকমুক্ত হতে হবে, পুলিশে থেকে মানুষের কাছ থেকে অ‌বৈধ সু‌বিধা নেয়া যাবে না। মানুষের প্রতি নিষ্ঠুরতা নয়, মানবিক আচরণ করতে হবে। জনগণের সেবায় নিয়োজিত পুলিশ অফিসার ও ফোর্সের সার্বিক কল্যাণও নিশ্চিত করা হবে বলে অঙ্গীকার ব্যক্ত করেন তিনি। আইজিপি হিসেবে দায়িত্ব গ্রহণের পর তিনি তাঁর এ পাঁচ বার্তা সকল স্তরের পুলিশ সদস্যের কাছে পৌঁছে দিয়েছেন।\nআইজিপি কঠোর হুঁশিয়ারি উচ্চারণ করে বলেন, পুলিশের কোনো সদস্য ড্রাগ খাবে না, ড্রাগের সাথে কোনভাবেই সম্পর্কযুক্ত থাকবে না। তিনি ক্যান্সার চিকিৎসার প্রসঙ্গ উল্লেখ করে বলেন, কোন ব্যক্তি ক্যান্সার আক্রান্ত হলে আক্রান্ত অংশ কেটে অপসারণ করা হয়। পুলিশের কোন সদস্য যদি ড্রাগের সাথে সম্পর্কযুক্ত থাকে তাহলে নির্দয়ভাবে তাকেও বাংলাদেশ পুলিশ থেকে অপসারণ করা হবে, এ ব্যাপারে কোনো ছাড় দেয়া হবে না।\nপ্যানডেমিক পুলিশিং ব্যবস্থার কথা উল্লেখ করে আইজিপি মহোদয় বলেন, আমরা ঢাকায় নিযুক্ত বিভিন্ন দেশের দূতাবাসে কর্মরত কর্মকর্তাদের মাধ্যমে তাদের দেশের প্যানডেমিক পুলিশিং গাইডলাইন, বিশ্ব স্বাস্থ্য সংস্থাসহ আন্তর্জাতিক ও আঞ্চলিক বিভিন্ন দেশের গাইডলাইন সংগ্রহ করে বাংলাদেশ পুলিশের উপযোগী ‘প্যানডেমিক পুলিশিং স্ট্যান্ডার্ড অপারেটিং প্রসিডিউর (এসওপি)’ তৈরি করেছি। এখন আমাদের একজন পুলিশ কনস্টেবলও জানেন, কিভাবে প্যানডেমিক পুলিশিং করতে হয়।\nতিনি আরো বলেন, আমরা সকলেই মিলে ঐক্যবদ্ধভাবে কাজ করলে এ দুর্যোগ মোকাবেলা করতে পারব।সবাইকে ন্যূনতম স্বাস্থ্যবিধি মেনে চলতে অনুরোধ জানান তিনি।\nতথ্যসূত্র–Mahfuz Mamun ফেসবুক ওয়াল থেকে সংগৃহিত..


Samsung Galaxy A52 5G Price In India Will Be Under Rs 31000, Launch Date Will Be Announced Very Soon: Samsung Galaxy A52 5G ভারতে আসছে খুব শীঘ্রই, জানুন দাম ও স্পেসিফিকেশনস - Eisamay\nsamsung galaxy a52 5g price in india will be under rs 31000, launch date will be announced very soon\nSamsung Galaxy A52 5G ভারতে আসছে খুব শীঘ্রই, জানুন দাম ও স্পেসিফিকেশনস\nSayantan Mukherjee | EiSamay.Com | Updated: May 6, 2021, 11:11 AM\nSamsung Galaxy A52 5G Price In India: 31,000 টাকারও কম দামে ভারতে লঞ্চ করা হতে পারে এই ফোন। একাধিক আকর্ষণীয় ফিচার্স ও স্পেসিফিকেশনস রয়েছে Samsung Galaxy A52 5G স্মার্টফোনে। সেগুলিই একনজরে দেখে নিন।\nফোটোগ্রাফি ডিপার্টমেন্টের দিক থেকে Samsung Galaxy A52 5G মডেলে কোয়াড-রিয়ার ক্যামেরা সেটআপ দেওয়া হয়েছে, যার প্রাইমারি সেন্সর 64MP।\nএছাড়া সেকেন্ডারি ক্যামেরার মধ্যে রয়েছে একটি 12MP, একটি 5MP এবং আর একটি 5MP সেন্সর।\nসেলফি ও ভিডিয়ো কলিংয়ের জন্য এই ফোনের সামনে একটি 32MP ফ্রন্ট ফেসিং ক্যামেরা থাকবে।\nএই সময় ডিজিটাল ডেস্ক: কিছু দিন আগেই ভারতে লঞ্চ হয়েছে Samsung Galaxy A52। ফোনটির 4G ভ্যারিয়্যান্ট হাজির হয়েছে ভারতে। তবে 5G মডেল এখনও লঞ্চ করা হয়নি। সেই Samsung Galaxy A52 5G ফোনটিই এবার ভারতে খুব শিগগিরই লঞ্চ হতে চলেছে বলে খবর। এই 5G স্মার্টফোনের মডেল নম্বর SM-A526B। সাম্প্রতিক একটি রিপোর্ট থেকে এমনই তথ্য জানা গিয়েছে। পাশাপাশিই সেই রিপোর্টে এও বলা হয়েছে যে, এই স্মার্টফোনের ফার্মওয়্যার ডেভেলপমেন্টের কাজও শুরু করে দিয়েছে Samsung।\nতবে, 4G কাউন্টারপয়েন্টের থেকে Samsung Galaxy A52 5G মডেলের দাম একটু বেশিই হতে চলেছে ভারতে। গত মাসে Samsung Galaxy A52 4G মডেল লঞ্চ করা হয়েছিল 26,499 টাকায়। মনে করা হচ্ছে, ভারতে Samsung Galaxy A52 5G স্মার্টফোনের দাম হবে 31,000 টাকার আশপাশে (Samsung Galaxy A52 5G Price In India)।\nSamsung Galaxy A52 5G ফিচার্স ও স্পেসিফিকেশনস - (Samsung Galaxy A52 5G Features And Specifications)\nভারতে এই ফোনের 4G মডেলের সঙ্গে 5G মডেলের ঠিক কোথায় কোথায় পার্থক্য থাকছে, এখনও সে বিষয়ে বিশদে কোনও তথ্য জানা যায়নি। তবে, এই মডেল 5G হতে চলেছে, তা এক্কেবারে পরিষ্কার। Samsung Galaxy A52 স্মার্টফোনের 4G মডেলে রয়েছে একটি 6.5 ইঞ্চির Super AMOLED Infinity-O ডিসপ্লে, যার রেজোলিউশন HD+ এবং রিফ্রেশ রেট 120Hz। সুরক্ষার জন্য ফোনটিতে একটি ইন-স্ক্রিন ফিঙ্গারপ্রিন্ট রিডারও রয়েছে।\nফোটোগ্রাফি ডিপার্টমেন্টের দিক থেকে Samsung Galaxy A52 5G মডেলে কোয়াড-রিয়ার ক্যামেরা সেটআপ দেওয়া হয়েছে, যার প্রাইমারি সেন্সর 64MP। এছাড়া সেকেন্ডারি ক্যামেরার মধ্যে রয়েছে একটি 12MP, একটি 5MP এবং আর একটি 5MP সেন্সর। সেলফি ও ভিডিয়ো কলিংয়ের জন্য এই ফোনের সামনে একটি 32MP ফ্রন্ট ফেসিং ক্যামেরা থাকবে।\nআরও পড়ুন:মাত্র 749 টাকায় Samsung Galaxy F41 কেনার দুর্দান্ত সুযোগ! কী ভাবে? জানুন\nপারফরম্যান্সের জন্য Samsung Galaxy A52 5G ফোনটি Qualcomm-এর Snapdragon 750G প্রসেসর দ্বারা চালিত হবে। ফোনটির মোট দুটি স্টোরেজ ও RAM ভ্যারিয়্যান্টস থাকছে, সেগুলি হল, 6GB/8GB RAM অপশন এবং 128GB/256GB পর্যন্ত স্টোরেজ। এছাড়াও ফোনে একটি ডেডিকেটেড মাইক্রোএসডি কার্ড স্লট থাকছে, যার সাহায্যে স্টোরেজ বাড়িয়ে নিতে পারবেন ইউজারেরা। অত্যন্ত শক্তিশালী এবং বেশ বড়সড় 4,500mAh ব্যাটারি দেওয়া হচ্ছে এই ফোনে, যা 25W ফাস্ট চার্জিং সাপোর্ট করবে।\nআরও পড়ুন: Realme C20A ফোনে Helio G35 প্রসেসর ও 6.5 ইঞ্চির ডিসপ্লে, 13 মে বাংলাদেশে আসছে...\nঅন্য দিকে আবার একাধিক স্মার্টফোনের জন্য May 2021 Security Patch আপডেট দিতে শুরু করেছে Samsung। তালিকায় রয়েছে Galaxy S21, Galaxy S20 এবং Z Fold2- এই তিনটি হ্যান্ডসেট। এই লেটেস্ট সিকিওরিটি প্যাচ আপডেট করিয়ে নিলে, ইউজারেরা আগের থেকে ক্যামেরা ফিচার্সে অনেক পরিবর্তন লক্ষ্য করতে পারবেন। সেই সঙ্গেই আবার একাধিক কুইক শেয়ার ফাংশানও এই ফোনে পেয়ে যাবেন গ্রাহকেরা। সর্বপ্রথম ইউরোপেই এই আপডেট দেওয়া হচ্ছে বলে সূত্রের খবর।\nপরের খবরRealme C20A ফোনে Helio G35 প্রসেসর ও 6.5 ইঞ্চির ডিসপ্লে, 13 মে বাংলাদেশে আসছে...\nSamsung Galaxy A52 5G Specifications samsung galaxy a52 5g price in india launch date samsung galaxy a52 5g price in india samsung galaxy a52 5g launch date in india samsung galaxy a52 5g features and specifications samsung galaxy a52 5g features\nWeb Title : samsung galaxy a52 5g price in india will be under rs 31000, launch date will be announced very soon


কাঁটা লগা গার্ল শেফালির সঙ্গে মিকা সিংয়ের উষ্ণ প্রেম ভাইরাল, দেখুন ছবি - Bharat Barta\nHome/বিনোদন/বলিউড/কাঁটা লগা গার্ল শেফালির সঙ্গে মিকা সিংয়ের উষ্ণ প্রেম ভাইরাল, দেখুন ছবি\nSusmita Kundu October 28, 2020 , 10:53 PM\n‘কাঁটা লাগা’ গানটির কথা মনে আছে? দেখতে দেখতে ১৭ বছর পার হয়ে গেল এই গানের বয়স। পাশাপাশি এই গানের মুখ্য চরিত্র শেফালী জারীওয়ালা কে মনে আছে? বর্তমান বয়স ৩৭। এখনও একই রকম সুন্দরী, তন্বী রয়েছেন তিনি। সম্প্রতি গায়ক মিকা সিং এর সঙ্গে ঘনিষ্ঠ অবস্থায় দেখা গেল তাঁকে।\nকাঁটা লগা গার্ল শেফালির সঙ্গে মিকা সিংয়ের ‘ঘনিষ্ঠ’ ছবি প্রকাশ্যে আসতেই তা হু হু করে ভাইরাল হয়ে যায়।\nশেফালি জরিওয়ালার সঙ্গে মিকা সিংয়ের বন্ধুত্ব বহুদিনের। একসঙ্গে কাজ করার পরিকল্পনাও ছিল। কিন্তু হয়ে ওঠেনি। সম্প্রতি মিকা ব্যস্ত রয়েছেন বাংলা টেলিভিশন জগতের একটি গানের রিয়েলেটি শো ‘সা রে গা মা পা’ নিয়ে। বিচারকের আসনে রয়েছেন তিনি। এর পাশাপাশি নিজের এল্ব্যাম তৈরির কাজে কোন খামতি রাখছেন না মিকা।\nঅনুরাগীরা ভাবছেন হয়তো নতুন কোন গানের শ্যুটিং চলছে মিকা ও কাঁটা লগা গার্ল শেফালির।\nশেফালির সঙ্গে একাধিক ছবি শেয়ার করে মিকা লিখেছেন, “আমার প্রিয় বন্ধু আমাকে ছুরি দিয়ে হত্যা করবে না। আমি আপনার সুন্দর হাসির দ্বারা ইতিমধ্যে মারা গিয়েছি”। শেফালির রূপে যে মিকা ফিদা হয়েছেন তা তাঁর ক্যাপশন পড়লেই বোঝা যাচ্ছে। তবে অনুরাগীদের জন্য সুখবর। হয়তো খুব শীঘ্র মিকা ও শেফালি জুটি বেঁধে ধামাকাদার কিছু আনতে চলেছেন।\nflirty images Kaanta Laga DJ Doll Feat Mika Singh Shefali Jariwala Viral Photo


প্রজনন স্বাস্থ্য সুরক্ষা ও বাল্যবিবাহ প্রতিরোধ মডেলটি কন্যারত্নদের উন্নয়ন নিশ্চিত করবে-স্পীকার - ProthomBarta News : সংবাদে ও সংযোগে আমারাই প্রথম\nআপডেট টাইম : অক্টোবর, ২০, ২০২০, ৬:৫১ অপরাহ্ণ\nপ্রথমবার্তা, প্রতিবেদক: বাংলাদেশ জাতীয় সংসদের স্পীকার ড. শিরীন শারমিন চৌধুরী এমপি বলেছেন, বাল্যবিবাহ প্রতিরোধে ব্যাপকভাবে সচেতনতা বৃদ্ধি করতে হবে।\nসচেতন কিশোরী, সচেতন অভিভাবক, সচেতন সমাজ, সচেতন শিক্ষক-শিক্ষিকা সকলের সমন্বয়ে বাল্যবিবাহ প্রতিরোধ ও কন্যারত্নদের সুস্বাস্থ্য নিশ্চিত করা সম্ভব।\nকেননা, একজন সুস্থ মা-ই পারেন একটি সুস্থ জাতি উপহার দিতে। আর, আজকের সুস্থ কন্যাশিশুই ভবিষ্যতের সুস্থ মা। এক্ষেত্রে, পঞ্চগড় জেলা প্রশাসনের প্রজনন স্বাস্থ্য সুরক্ষা ও বাল্যবিবাহ প্রতিরোধ মডেলটি কন্যারত্নদের উন্নয়ন নিশ্চিত করবে বলে উল্লেখ করেন স্পীকার।\nড. শিরীন শারমিন চৌধুরী বলেন, জাতির পিতা বঙ্গবন্ধু শেখ মুজিবুর রহমান গনজীবনের প্রতিটি ক্ষেত্রে নারীর সমান অধিকারকে একটি মৌলিক অধিকার হিসেবে সংবিধানে সন্নিবেশিত করে গেছেন।\nতিনি নারী-পুরুষকে সম্মিলিতভাবে এগিয়ে নেয়ার জন্য কাজ করে গেছেন। তাঁর জন্মশতবার্ষিকীতে বাংলাদেশের প্রত্যন্ত অঞ্চলের কন্যারত্নদের জন্য কাজ করা অত্যন্ত গৌরবের।\nবঙ্গবন্ধুর জন্মদিন ১৭মার্চকে প্রতীক হিসেবে ধরে ১৭০০ পরিবেশবান্ধব সাইকেল বিতরণ কন্যারত্নদের আরো সাহসী ও আত্ননির্ভরশীল করে তুলবে। জাতির পিতার সুযোগ্য কন্যা প্রধানমন্ত্রী শেখ হাসিনা সারাদেশে মেয়েদের শিক্ষার প্রসারে সাধারণ শিক্ষার পাশাপাশি কারিগরি শিক্ষা, আইসিটি প্রশিক্ষণসহ ব্যাপক কার্যক্রম বাস্তবায়ন করে চলেছেন।\nকন্যারত্নদের উপবৃত্তির ব্যবস্থা করা হয়েছে, যার অর্থ তাদের মায়েদের মোবাইলে পোঁছে যাচ্ছে। যেকোন আর্থ-সামাজিক পরিস্থিতেই কন্যারত্নদের বাল্যবিবাহ দেওয়া কোন সমাধান হতে পারে না বলে উল্লেখ করেন স্পীকার।\nপঞ্চগড়ের জেলা প্রশাসক ড. সাবিনা ইয়াসমিনের সভাপতিত্বে অনুষ্ঠানে বিশেষ অতিথি হিসেবে বক্তব্য রাখেন পঞ্চগড়-১ আসনের সংসদ সদস্য মো: মাজহারুল হক প্রধান,\nইউএনএফপিএ বাংলাদেশের কান্ট্রি রিপ্রেজেন্টেটিভ ড. আশা টর্কেলসন, পঞ্চগড়ের পুলিশ সুপার মোহাম্মদ ইউসুফ আলী ও পঞ্চগড় জেলা পরিষদের চেয়ারম্যান মো: আনোয়ার সাদাত সম্রাট।\nঅনুষ্ঠানে বিশেষজ্ঞ হিসেবে বক্তব্য রাখেন উপজেলা পরিবার পরিকল্পনা কর্মকর্তা সাবিহা কবীর ও মেডিকেল অফিসার ডা. শেখ সাদিয়া মনোয়ারা উষা। অনুষ্ঠানে ইউনিয়ন পরিষদ চেয়ারম্যানগন ও অন্যান্য গণ্যমান্য ব্যক্তিবর্গ যুক্ত ছিলেন।


জাসদে বিভক্তি : মশালের দাবি দু’পক্ষেরই | জিখবর\nHome অন্যান্য জাসদে বিভক্তি : মশালের দাবি দু’পক্ষেরই\nজাসদে বিভক্তি : মশালের দাবি দু’পক্ষেরই\nPosted By: GKhoboron: April 06, 2016 In: অন্যান্য, রাজনীতিTags:\nজাতীয় সমাজতান্ত্রিক দলের (জাসদ) প্রতীক নিয়ে দু’পক্ষের দ্বন্দ্ব নিরসনে শুনানি করেছে নির্বাচন কমিশন (ইসি)। আজ বুধবার ইসি সচিবালয়ের সভাকক্ষে প্রধান নির্বাচন কমিশনার (সিইসি) কাজী রকিবউদ্দীন আহমদের নেতৃত্বাধীন কমিশন এ শুনানি করে।\nকাউন্সিলে দ্বিধাবিভক্ত সংগঠনটির দুই অংশই ইসির শুনানিতে নিজেদের মূল স্রোতধারা দাবি করে মশাল প্রতীক চেয়েছে।\nবেলা সোয়া ১১টার দিকে প্রথমে শুনানি করেন জাসদের একাংশের সভাপতি হাসানুল হক ইনু, সাধারণ সম্পাদক শিরীন আখতারসহ অন্য নেতারা।\nইসির শুনানি শেষে ইনু সাংবাদিকদের বলেন, নির্বাচন কমিশন আমাদের শুনানিতে আহবান করেছিলো। এর আগে মঙ্গলবার আমরা আমাদের দলের কাউন্সিলের দলিলাদি ইসিতে হস্তান্তর করেছি। এ নিয়েই আজ কিছু প্রশ্নোত্তরও হয়েছে। ইসির প্রতি আমাদের পূর্ণ আস্থা রয়েছে, আশা করি প্রতীক বিষয়ে তারা সুবিবেচনা করবে।\nঅধিকাংশই আমাদের সাথে : বাদল\n১২ মার্চের কাউন্সিলের ইনু-শিরীনের কমিটি ‘অগণতান্ত্রিকভাবে’ গঠিত হয়েছে দাবি করে মইন উদ্দীন খান বাদল বলেছেন, দলের স্থায়ী কমিটি, জেলা কমিটি এবং সংসদীয় কমিটিতে তারাই সংখ্যাগরিষ্ঠ।\nতিনি ইসিতে সাংবাদিকদের বলেন, ‘ওই রাতে দুটি পথ খোলা ছিল। হয় সংঘাত, না হয় পরিত্যাগ। অধিকাংশ কাউন্সিলর এ কমিটিতে পরিত্যাগ করেছে। জাসদের কাউন্সিলর ১২৩৬ জন, ওরা (ইনু-শিরীন) ভোট দেখিয়েছে ৬০৩ ভোট। বাকিরা গেল কোথায়? জাসদের ছয়জন এমপির চারজন (বাদল, লুৎফা তাহের, তানসেন ও প্রধান) আমাদের; স্থায়ী কমিটির ১২ জনের মধ্যে ৭ জন আমাদের, দেশের ৭৯টি কমিটির মধ্যে ৪০টি আমাদের।’\nবাদল বলেন, ‘আমরাই জাসদের মূলধারা; মশাল প্রতীক আমাদের। সংসদে আমি, ইনু, শিরীন নৌকায় পার হয়েছি। মশাল প্রতীকে যে দুজন নির্বাচিত হয়েছেন, তারা আমাদের সাথে। যারা মশাল নিয়ে নির্বাচিত হয়েছেন, তাদের কাছ থেকে মশাল কেড়ে নিতে পারবেন না?’\nমশাল নিয়ে ইসির সিদ্ধান্ত পক্ষে না গেলে আদালতে যাওয়ার আভাসও দেন তিনি। এসময় তার সাথে শরীফ নুরুল আম্বিয়া, নাজমুল হক প্রধানও ছিলেন।\nসিইসি কাজী রকিবউদ্দীন আহমদের সভাপতিত্বে তিন নির্বাচন কমিশনার, ইসি সচিব শুনানি নেন।\nইসি সচিব মো. সিরাজুল ইসলাম সাংবাদিকদের বলেন, সার্বিক বিষয় পর্যালোচনা করে পরবর্তীতে সিদ্ধান্ত দেয়া হবে।\nগত ১২ মার্চ জাসদের কাউন্সিলে দুটি কমিটি গঠিত হয়। একটির সভাপতি মন্ত্রী ইনুর সাথে সাধারণ সম্পাদক শিরীন আখতার। অন্যটিতে সভাপতি শরীফ নুরুল আম্বিয়া, সাধারণ সম্পাদক নাজমুল হক প্রধান।\nদলীয়ভাবে ইউপি নির্বাচনের চলার মধ্যে দলটিতে বিভেদ দেখা দিলে প্রার্থী মনোনয়ন নিয়ে জটিলতা দেখা দেয়। দুই কমিটি মশাল প্রতীকের প্রার্থী মনোনয়ন দিলে জটিলতা নিরসনে ইসি শুনানির উদ্যোগ নেয়।\nজাসদের এই দুই অংশ যদি এক না হয়, তবে একটি পক্ষকে বৈধতা দিয়ে মশাল প্রতীক দিতে হবে ইসিকে। অন্য অংশ নতুন করে নিবন্ধন নিতে হবে, নিতে হবে নতুন প্রতীক।


‘আবু সুফিয়ানের কৃতিত্বে আমরা গৌরবান্নিত’ | পাঠক ভাবনা | DW | 04.04.2011\n‘আবু সুফিয়ানের কৃতিত্বে আমরা গৌরবান্নিত’\nডয়চে ভেলের সেরা ব্লগ প্রতিযোগিতার ভোট গ্রহণ প্রক্রিয়া এখন চলছে৷ আমাদের পাঠকরা নিয়মিত এই বিষয়ে তাদের মন্তব্য জানাচ্ছেন৷ ফেসবুকে মির রাসেল লিখেছেন,\nআমরা তো সেরা হবই, কারণ আমাদের মত ঝোঁকপাগল মানুষ বিশ্বে নেই বললেই চলে৷\n‘বাংলাদেশের ব্লগাররা বিশ্বের সেরা’ শীর্ষক আমাদের প্রতিবেদনটি প্রসঙ্গে অপর পাঠক কাজল রঞ্জন ঘোষ মন্তব্য করেছেন, বাংলাদেশ ও বাংলা ভাষাকে এগিয়ে নিয়ে যাওয়ার প্রত্যয়ে উদ্দিপ্ত বাংলাদেশি ব্লগারদের বিশেষ করে আবু সুফিয়ানের কৃতিত্বে আমরা গৌরবান্নিত৷ তদের ব্লগ বাংলা ভাষার সৌন্দর্য সম্পর্কে বিশ্ববাসীকে অবহিত করবে৷\nই-মেলে পাঠক লুৎফর রহমান লিখেছেন, বাংলা ব্লগ প্রতিযোগিতায় আমার ব্লগটি (www.lutfur.net) মনোনীত করেছিলাম৷ কিন্তু প্রতিযোগিতায় টিকবে, স্বাভাবিকভাবেই সে আশা করিনি৷ আমি তেমন ভালো লিখতে পারিনা, তাছাড়া নিয়মিত তো নয়ই৷ডয়চে ভেলে বাংলা বিভাগের সব বন্ধুদের জন্য শুভেচ্ছা রইলো৷ আশা করি সবাই ভালো আছেন৷ প্রথমেই ক্ষমা চেয়ে নেওয়া উচিত, কারণ অনেকদিন আপনাদের লিখতে পারিনি৷ নিয়মিত যে অনুষ্ঠান শুনতে পারি, তাও নয়৷ খুবই অনিয়মিত হয়ে গেছি৷ আসলে বেশ কিছুদিন ধরে প্রচণ্ড ব্যস্ততা থাকায় অনুষ্ঠানের সাথে সম্পৃক্ত হতে পারছি না৷\nখুলনা থেকে মুনির আহম্মদের ই-মেল বার্তা, আপনাদের মেল পড়লাম৷ শীঘ্রই ভোট দেবার ইচ্ছে রইল৷ মেল করে মনে করে দেবার জন্য ধন্যবাদ৷\nএই মাত্র সেরা বাংলা ব্লগগুলোকে ভোট করলাম৷ আশা করছি আমাদের গৌরব আমাদের মাতৃভাষার ব্লগগুলো প্রতিযোগিতায় ভালো ফলই করবে৷ দয়া করে জানাবেন কি ভাবে আমরা এসব ব্লগ ইন্টারনেটে পড়তে পারি ? পৃথ্বীরাজ পুরকায়স্থ, পূর্ব বঙ্গলপুকুরী, ভারত৷\nপ্রিয় ডয়চে ভেলে, আন্তরিক শুভকামনা থাকলো৷ আমি অফিসের কাজে এতো ব্যস্ত　থাকি যে নিয়মিত　লিখতে চেয়েও　সময় করতে পারিনা৷ তবে　আশার কথা　হলো,　অফিস থেকে ফেরার পথে মোবাইলে আপনাদের অনুষ্ঠান শুনতে শুনতে আসি৷ এখন থেকে সময় করে ওয়েবসাইট　দেখবো মনে মনে ভাবছি ! শেখ জিয়াউর জিয়াউর রহমান, সেতুবন্ধ ডি-এক্সিং ক্লাব, খরিতলা, কালিগঞ্জ, সাতক্ষীরা৷\nপ্রীতি ও শুভেচ্ছা রইলো৷ আমি ডয়চে ভেলের একজন নিয়মিত শ্রোতা৷ দীর্ঘ ২৪ বছর ধরে অনুষ্ঠান শুনছি৷ বিগত বছরগুলো থেকে বর্তমানে অনুষ্ঠানের মান অনেক অনেক উন্নত হয়েছে একথা সকল শ্রোতা স্বীকার করতে বাধ্য৷ অনুষ্ঠানের মাধ্যমে আমরা আপনাদের ও বিশ্বের ভাষা, শিল্প, সাহিত্য, সংস্কৃতি, জীবনযাত্রা, দর্শনীয় স্থান, তথ্য প্রযুক্তি, অর্থনীতি রাজনীতিসহ সকল বিষয় জানতে পারছি যা বিশ্বের অন্য বেতার থেকে পাওয়া যায়না৷ তথ্য প্রযুক্তির উন্নতির সাথে সাথে আমরাও তার সাথে যুক্ত হচ্ছি৷ এখন ঘরে বসে কম্পিউটার ও মোবাইলের মাধ্যমে আপনাদের ওয়েবপেজ দেখতে পাচ্ছি৷ প্রতিটি অনুষ্ঠান অত্যন্ত চমকপ্রদ নিরপেক্ষ বাস্তবধর্মী শিক্ষণীয় ও আনন্দদায়ক৷ যা সকল বয়সের শোতাদের আকৃষ্ট করে৷ আমরা আমাদের এলাকাতে শ্রোতা সংখ্যা বাড়ানোর জন্য কাজ করে চলেছি৷ মাইকের মাধ্যমে আমরা আপনাদের অনুষ্ঠান প্রচার করছি ও অনুষ্ঠানসূচি ফটোকপি করে বিতরণ করছি৷ দেওয়ান মো: রফিকুল ইসলাম, পাটালীর মোর, নওগাঁ৷\nমিডিয়াম ওয়েভে অনুষ্ঠান মোটামুটি ভালোই শোনা যাচ্ছে৷ সম্ভব হলে কিছু উপহারসামগ্রী পাঠাবেন৷ প্রফেসর আশরাফুল ইসলাম, শেখমহল, থানাপাড়া, চুয়াডাঙ্গা৷\nডয়চে ভেলে নতুন শ্রোতাদের অংশগ্রহণ বাড়ানোর জন্য মোটর সাইকেল ও আইপড ন্যানোর মতো মেগা পুরষ্কারের ব্যবস্থা করলো৷কিন্তু সারা বছর মতামত পাঠিয়ে সেরা শ্রোতা ও সেরা ক্লাব হওয়ার পরও ভাগ্যে জোটে মোবাইল, আইপড ও ছোট রেডিওর মত পুরষ্কার ! এটি পক্ষপাতমূলক দৃষ্টি ভঙ্গির উদাহরণ নয় কি ? আমরা এ বিষয়ে কতৃপক্ষের সুবিবেচনা প্রত্যাশা করি৷ কাজল রঞ্জন ঘোষ৷


শাকিব খানের মতো একটা হিরো আমাদের কোলকাতায়ও নেই : জয়দীপ মুখার্জি ! - Kamediaentertainment\nHome > বিনোদন > শাকিব খানের মতো একটা হিরো আমাদের কোলকাতায়ও নেই : জয়দীপ মুখার্জি !\nশাকিব খানের মতো একটা হিরো আমাদের কোলকাতায়ও নেই : জয়দীপ মুখার্জি !\nজনসম্মুখে ফাঁসিতে ঝুললো এক পুলিশ সদস্য আর অন্যরা যা করলো ভিডিও তে দেখুন।।\nফেইসবুকে প্রেম অতপর প্রেমিকার সাথে\nসাকিবকে চরম অপমান করল কেন উইলিয়ামসন!! অধিনায়ক হয়েও নির্বোধ যে কাজ করলেন উইলিয়ামসন |\nছেলেকে নিয়ে নতুন করে একি বললেন অপু বিশ্বাস?\nআওয়ামীলীগের থলের বিড়াল বের করে দিলেন নূরে আলম সিদ্দিকী ! নির্বাচনে আওয়ামীলীগের ভরাডুবি হবে।\n১৮৪ বছর পর গোসল করলেন কিন্তু কেন!!\nশাকিব-অপুকে নিয়ে এসব কী বল্লেন তসলিমা নাসরিন !!


স্টাফ রিপোর্টার (যুগের চিন্তা ২৪) : শুধু মন্ত্রী নয়, নারায়ণগঞ্জ-৫ আসনের সাংসদ সেলিম ওসমানের দিকেও তাকিয়ে রয়েছে আইনজীবীরা। রোববার (২৩ সেপ্টেম্বর) দুপুর ১টায় আইনজীবী সমিতির সম্মেলন কক্ষে বর্তমান কমিটির অভিষেক অনুষ্ঠানে আইন মন্ত্রী আনিসুল হক নারায়ণগঞ্জ জেলা আইনজীবী সমিতির ৮ তলা বিশিষ্ট আধুনিক ডিজিটাল বার ভবনের ভিত্তিপ্রস্তর আনুষ্ঠানিকাভাবে উদ্বোধন হতে যাচ্ছে।\nআইনজীবীরা জানিয়েছেন, এ অনুষ্ঠানেই আইনজীবীরা জানিয়েছেন, তাঁরা যে অনিশ্চয়তার মাঝে ঘুরপাক খাচ্ছেন তাঁর সমাধান করে দিবেন দানবীর হিসেবে খ্যাত নারায়ণগঞ্জ-৫ আসনের সাংসদ সেলিম ওসমান। আইনজীবীরা বলেন, এমপি সেলিম ওসমান আইনজীবীদের সুবিধার কথা বিবেচনা করে নতুন করে এ বহুতল বিশিষ্ট ভবন নির্মাণ করে দেওয়ার ঘোষণা দেন।\nসেই অনুযায়ী বর্তমান কমিটি কাজ গুছিয়ে নিয়ে এসেছে। কিন্তু পুরাতন ভবন ভাঙার আগে আইনজীবী সমিতির ফান্ডে সেলিম ওসমানের দেয়া সহযোগিতার অর্থ যোগ হওয়ার বাস্তবরূপ দেখতে চায় আইনজীবীদের একটি অংশ।\nতারা বর্তমান ইসি কমিটিকে এ ব্যাপারে ব্যাপক চাপের মুখে ফেলেছিল। ইসি কমিটিকে দেয়া কথা অনুসারে সেলিম ওসমানের অনুদান ফান্ডে যোগ হলেই নতুন এ ৮তলা ভবনের ফাউন্ডেশন নির্মাণে কোন বাঁধা থাকবে না।\nবিএনপিপন্থী আইনজীবীরা সহ জেলা আইনজীবী সমিতির সিনিয়র আইনজীবীরা মূলত সেলিম ওসমানের অর্থ ছাড় করা নিয়ে চিন্তিত। রোববার নতুন ভবন উদ্বোধনী অনুষ্ঠানেই সেলিম ওসমান এ সমস্যাটির সমাধান করে দেবেন বলে মনে করছেন সকলেই।\nরোববার (২৩ সেপ্টেম্বর) দুপুর ১টায় নতুন ভবন নির্মার্ণের ভিত্তিপ্রস্তর অনুষ্ঠানে প্রধান অতিথি হিসেবে উপস্থিত থাকবেন আইন মন্ত্রী আনিসুল হক।\nবিশেষ অতিথি হিসেবে উপস্থিত থাকবেন ব্যারিস্টার শেখ ফজলে নূর তাপস।এছাড়াও বিশেষ অতিথি হিসেবে উপস্থিত থাকবেন নারায়ণগঞ্জ-৫ আসনের এমপি সেলিম ওসমান, নারায়ণগঞ্জ-৪ আসনের শামীম ওসমান, নারায়ণগঞ্জ-৩ আসনের লিয়াকত হোসেন খোকা, নারায়ণগঞ্জ-২ আসনের নজরুল ইসলাম বাবু, নারায়ণগঞ্জ-১ আসনের গোলাম দস্তগীর গাজী, সংরক্ষিত নারী আসনের সংসদ সদস্য অ্যাডভোকেট হোসনে আরা বেগম বাবলী প্রমুখ।\nআইনজীবীরা জানান, সেলিম ওসমান এ পর্যন্ত দেয়া কথাগুলোর সবগুলোর বাস্তবায়ন করেছেন। আইনজীবীদের যে স্বপ্ন তিনি দেখিয়েছেন। নতুন বার ভবন নির্মার্ণে প্রাথমিক অর্থছাড় করে সকল সমালোচনার মুখ বন্ধ করে দেবেন বলে বিশ্বাস করেন সাধারণ আইনজীবীরা।\nজানা যায়, বর্তমান ইসি কমিটির বিশেষ সাধারণ সভায় (ইজিএম) বহুতল বিশিষ্ট বার ভবনের নির্মাণের সিদ্ধান্ত গ্রহণের পর সুন্দর পরিবেশে কাজ করার একদিকে আইনজীবীরা যেমন আশায় বুক বেঁধেছেন। আধুনিক বার ভবন নির্মাণের যে কর্মযজ্ঞটি হাতে নেওয়া হয়েছে তার বাস্তবিক রূপ, অর্থের যোগান, সামঞ্জস্যতা, বৈপরিত্য নিয়েও চলছে চুলচেরা বিশ্লেষণ।\nআইনজীবী সমিতির বহুতল বিশিষ্ট বার ভবনের স্বপ্ন দেখা শুরু ২০১৬ সালের ২৭ অক্টোবর । সেদিন আইনমন্ত্রী আনিসুল হক এমপি আইনজীবী সমিতির ভবনে এসে আইনজীবীদের দাবি অনুযায়ী দুই কোর্ট একসাথে নতুন কোর্ট প্রাঙ্গণে রাখার নীতিগত সিদ্ধান্তের কথা জানান।\nসেদিন এমপি সেলিম ওসমান আইনজীবীদের সুবিধার করথা বিবেচনা করে নতুন করে বহুতল বিশিষ্ট ভবন নির্মাণ করে দেওয়ার ঘোষণা দেন। তখনকার বারের সভাপতি অ্যাডভোকেট আনিসুর রহমান দিপু বহুতল বিশিষ্ট নতুন বার ভবন নির্মাণে সাংসদ সেলিম ওসমানকে সহযোগিতা করার জন্য অ্যাড. হোসনে আরা বাবলীকে আহবায়ক করে বর্তমান সভাপতি অ্যাডভোকেট হাসান ফেরদৌস জুয়েলকে সদস্য সচিব করে এবং অ্যাড.খাকন সাহাকে সদস্য করে একটি কমিটি গঠনের প্রস্তাব সর্বসম্মতভাবে তা অনুমোদিত হয়।\nপ্রায় দেড় বছরেরও বেশি সময় পর ২০১৮ সালে ২০ জুন আইনজীবী সমিতির বর্তমান কমিটির সভাপতি ও সাধারণ সম্পাদকের দাখিলী দরখাস্ত আবেদনের প্রেক্ষিতে জেলা ও দায়রা জজ মোহাম্মদ আনিসুর রহমান ‘নারায়ণগঞ্জ জেলা আইনজীবী সমিতির’ পুরাতন জরাজীর্ন, ঝুকিপূর্ণ ভবনসহ নতুন ভবন নির্মাণের অনুমতি এবং নির্মাণ কাজ উদ্বোধন করার জন্য প্রয়োজনীয় ব্যবস্থা গ্রহণের জন্য আইন মন্ত্রণালয়ের সচিবের মাধ্যম হয়ে মন্ত্রী আনিসুল হক বরাবর আবেদন প্রেরণ করা হয়।\nএই আবেদনের প্রেক্ষিতে বতর্মান কমিটির সভাপতি ও সাধারণ সম্পদক বরাবর আইন মন্ত্রণালয়ের জ্যেষ্ঠ সহকারী সচিব সৈয়দা কানিজ কামরুন নাহার স্বাক্ষরিত এক প্রজ্ঞাপনে নারায়ণগঞ্জ জেলার বিচারপ্রার্থী জনগণ এবং আইনজীবীদের কথা বিবেচনা করে বারের পুরাতন জরার্জীণ, ঝুঁকিপূর্ণ ভবন ও টিনশেডের স্থলে শুধুমাত্র আইনজীবী সমিতির নিজস্ব জায়গায় নতুন ভবন নির্মাণের অনুমতি প্রদান করা হয়।\nতবে জেলা জজ আদালতের কোন জায়গায় কোনভাবেই কোন নির্মাণ কাজ করা যাবে না বলে উল্লেখ করা হয়। এবং এই প্রজ্ঞাপনে সকলের জ্ঞাতার্থে নারায়ণগঞ্জ জেলা জজ, আইন মন্ত্রীর একান্ত সচিব, সচিবের একান্ত সচিব বরাবরও প্রেরণ করা হয়।\nগণপূর্ত অধিদপ্তর নারায়ণগঞ্জ জেলার ডিজিটাল জরীপের সূত্রে যায়, জেলা ও দায়রা জজ আদালত তিনতলা ভবনের পূর্বদিকে আইনজীবী সমিতির চারতলা বিশিষ্ট ভবনসহ, টিনশেড ভবন, মুহুরী সমিতির ভবন ও মসজিদ সহ মোট জায়গার পরিমাণ প্রায় সাড়ে ১৮ শতাংশ।\nএর মধ্যে আইনজীবী সমিতির বর্তমান মূল চারতলা ভবন প্রায় সাড়ে ৪ শতাংশ জুড়ে। আর বাকি অংশে গড়ে উঠেছে এর বাকি স্থাপনাগুলো।\nবহুতল বিশিষ্ট বারভবন নির্মাণ প্রসঙ্গে আইনজীবী সমিতির সভাপতি অ্যাডভোকেট হাসান ফেরদৌস জুয়েল বলেন, প্রায় সাড়ে ১৮ শতাংশ জায়গার উপর আইনজীবী সমিতির ৮ তলা ভবনের ৮ হাজার স্কয়ারফিটের নতুন ভবনের নকশাও তৈরী হচ্ছে। এতে দুটি লিফট এবং সিড়ির সুবিধা থাকবে। ইতিমধ্যে ভবন নির্মাণের জন্য সয়েল টেস্ট (মাটি পরীক্ষা) করতে পাঠানো হয়েছে।\nনিচতলায় মুহুরী সমিতি, একটি মসজিদ এবং একটি ক্যান্টিনের জন্য জায়গা বরাদ্দ থাকবে। দ্বিতীয় তলায় সুরুজ আলী মিলনায়তন, ডাক্তারের চেম্বার থাকবে। তৃতীয় তলায় ২৪২ জন (রেগুলার ১৪৯ জন) মহিলা আইনজীবীদের জন্য ১৫ শো স্কয়ার ফিটের কমন রুম এবং লাইব্রেরী থাকবে।\nবর্তমান বার ভবনে আইনজীবীদের যেখানে বসার জন্য ১৮শো স্কয়ারফিট জায়গা রয়েছে সেখানে নতুন তৈরী করা ভবনে থাকবে ৩৬ শো স্কয়ার ফিট জায়গা। চতুর্থ তলায় আইনজীবীদের জন্য ৬ হাজার স্কয়ারফিটের হলরুম থাকবে।\n৫ম তলা, ৬ষ্ঠ তলার প্রায় ২০০টি চেম্বাররুম, ৭ম তলায় হলরুম এর উপরে থাকবে ফটোকপি, টাইপসহ ইত্যাদির করার ব্যবস্থা থাকবে। নিচ তলা পুরোপুরি সম্পন্ন করার জন্য আমাদের আনুমানিক ১ কোটি বা তারচেয়ে বেশি টাকা লাগবে। নারায়ণগঞ্জ-৫ আসনের সাংসদ সেলিম ওসমান এই টাকাটি দেবেন।\nযদি এখানে কোন সমস্যা হয় তারপরে আমাদের আইনজীবী সমিতির খাওয়া-দাওয়া বাবদ বছরে ৩০ লাখ টাকা ব্যয় হয় । প্রয়োজন পড়লে এই ব্যয় কমিয়ে ৩ বছরে ১ কোটি টাকা জমা করা হবে। বলতে চাই ফান্ডিং এখানে সমস্যা নয়, কাজটিই মূল।\nতবে এ ভবনের নির্মাণ কাজ করা পর্যন্ত সবাইকে একটু কষ্ট করতে হবে। আইনজীবীরা তাতে সায় দিয়েছেন। ডিসি সাহেব ও জজ সাহেব বারের স্বার্থে সহযোগিতার করার জন্য প্রস্তুত আছেন বলে জানিয়েছেন। এখন আমরা সব মিলিয়ে সাড়ে ৫ হাজার স্কয়ারফিট জায়গা ব্যবহার করছি।\nশুধুমাত্র ওই ভবনের নিচতলাটির কাজ কমপ্লিট (সম্পন্ন) হয়ে গেলে আমরা ৬ হাজার স্কয়ার ফিট হবে। আশা করি প্রাথমিক কাজে আইনজীবী সকলের কাছে সহযোগিতা পাবো। ভবন নির্মাণের আগে বিশেষ সাধারণ সভার মাধ্যমে দ্রুত পুরাতন বার ভবন ভাঙা এবং নতুন ভবন নির্মাণের পুরো প্রক্রিয়া তদারকির জন্য কমিটি গঠনের সিদ্ধান্ত নেয়া হবে।\nগণপূর্ত বিভাগ নারায়ণগঞ্জ জেলার নির্বাহী প্রকৌশলী মো. মাহবুবুর রহমান জানান, বারভবন থেকে মসজিদ পর্যন্ত সবগুলো স্থাপনায়ই তৈরী হয়েছে সরকারি জায়গায়। এসব স্থাপনা ভেঙে নতুন ৮ তলা ভবন তৈরী করার বিষয়ে আইন মন্ত্রণালয় চিঠি দিলে আমরা এ সম্পর্কে জানতে পারবো।\nচিঠির ভাষা দেখলে আমরা সেটি বুঝতে পারবো। তাঁরা এ বিষয়ে আমাদের সাথে কথা বলবে। মন্ত্রণালয়ের অনুমতি থাকলে এ ভবনটি হয়তো করতে পারবে। আর এটি না হয়ে থাকলে পরবর্তীতে সবার সাথে কথা বলে বিষয়টি সম্পর্কে জানানো যাবে।\nনারায়ণগঞ্জ জেলা আদালতের পাবলিক প্রসিকিউটর (পিপি) ও নতুন বার ভবন নির্মার্ণে কমিটির আহবায়ক অ্যাডভোকেট ওয়াজেদ আলী খোকন বলেন, বারভবন নির্মাণে সকল আইনজীবী একবাক্যে সম্মতি জানিয়েছেন। ইজিএম এ বহুতল বিশিষ্ট বার ভবনের সর্বসম্মতিক্রমে সিদ্ধান্ত নেয়া হয়েছে।\nএরপর হচ্ছে পরিকল্পনা এবং বাস্তবায়ন। পরিকল্পনা করার জন্য একটি স্ট্যান্ডিং বা স্ট্রাকচার নির্মাণ কমিটি গঠন করতে হবে এবং তাদের দায়বদ্ধতা নিয়ে আলোচনা হবে। সরকার যখন একটি দপ্তর করার পর সকল বিষয়ে সকল সেক্টর থাকে, আদালতের সাথে আইনজীবীদের জন্য একটি জায়গা নির্দিষ্ট থাকে সেটি সরকারী, বেসরকারি সম্পত্তিতেও হতে পারে।\nসরকারের উচ্চ পর্যায়ের থেকে সিদ্ধান্ত নিয়েই এই ভবনটি হবে । বেআইনীভাবে নয়, সরকারি আইনকানুন মেনে সকল কিছু সম্পন্ন হওয়ার পরই ভবন নির্মার্ণের কাজ শুরু হবে।\nএ ব্যাপারে নারায়ণগঞ্জ প্রেস ক্লাবের সভাপতি অ্যাডভোকেট মাহবুবুর রহমান মাসুম বলেন, আমরা স্বপ্ন দেখি আধুনিক বার ভবন হোক। কিন্তু অবাস্তব পরিকল্পনা নিয়ে নয়। সভাপতি আমাদের শুধুমাত্র মানচিত্র দেখিয়েছেন কিন্তু বাজেট উপস্থাপন, অনুমোদন এবং মতামত নেয়ার প্রয়োজন রয়েছে সেটি করা হয়নি।\nবহুতল ভবন করার অর্থের উৎস কি? বলা হচ্ছে, একজন করে দেবে, তিনি কতটুকু করে দেবেন নাÑকি টাকা দেবেন সেগুলো তো জানাতে হবে। অনুদান নেয়া যেতে পারে তবে সেটি পরিষ্কার করে বলা থাকতে হবে।\nবিএনপি চেয়ারপারসন বেগম খালেদা জিয়ার উপদেষ্টা অ্যাডভোকেট তৈমূর আলম খন্দকার বলেন, বারের উন্নয়ন হবে সেটি অবশ্যই ভালো উদ্যেগ। কিন্তু যে ফান্ড আসবে সেটির নিয়ম হলো টেন্ডার দেওয়ার আগে যেখান থেকে টাকাটি আসবে তা ফান্ডে জমা হতে হবে, এক্ষেত্রে ফান্ডে টাকা যে আসবে সেটির নিশ্চয়তা কি?\nযে টাকাটি বরাদ্দ হবে সেটির আনুমানিক ব্যয় নির্ধারণ করা লাগবে, ভবনের নকশাটি রাজউক দ্বারা অনুমোদিত হতে হবে, আর্কিটেকচারাল ভিউটি আইনজীবীদের কাছে তুলে ধরতে হবে। না হলে পুরো বিষয়টি একটি অনিশ্চয়তার মধ্যে পড়ে যায়। আইনজীবীদের একজন সদস্য হিসেবে মনে করি, সরকারি যে নিয়ম-নীতি অনুসারে করা যেতে পারে।\nবাংলাদেশ আওয়ামীলীগের জাতীয় পরিষদের সদস্য ও সাবেক আইনজীবী সমিতির সভাপতি অ্যাডভোকেট আনিসুর রহমান দিপু বলেন, ২০১৬ সালে আমি সভাপতি থাকা অবস্থায় বারের উন্নয়ন কাজ করতে হবে এ মর্মে রেজুলেশন দিয়েছিলাম সেই প্রক্রিয়ায়ই এখন কাজ হচ্ছে।\nআধুনিক বার ভবন নির্মাণের জন্য নারায়ণগঞ্জ-৫ আসনের এমপি বলেছেন তিনি পুরো অর্থের যোগানটি দেবেন। এছাড়া আমাদেরও নিজস্ব ফান্ড রয়েছে।\nআইনজীবী সমিতির সাবেক সভাপতি ও মহানগর বিএনপি’র সিনিয়র সহ-সভাপতি অ্যাডভোকেট সাখাওয়াত হোসেন খান বলেন, বারের উন্নয়ন সকলেই চায়। কিন্তুবিকল্প চিন্তা না করে, কোন দিক নির্দেশনা না দিয়ে আইনজীবীদের বর্তমান ভবন ভেঙে ফেললে আইনজীবীরা বেকায়দা পড়বে। অর্থের যোগান নিয়েও রয়েছে অস্পষ্টতা।


বাংলাদেশ-চীন-ভারতীয় তিন প্রতিষ্ঠানের আবেদন\nহাসান সোহেল | প্রকাশের সময় : ২৮ জানুয়ারি, ২০২১, ১২:০০ এএম\nবাংলাদেশে করোনা টিকার পরীক্ষমূলক প্রয়োগ করতে তিনটি প্রতিষ্ঠান আবেদন করেছে। এরমধ্যে একটি দেশীয় প্রতিষ্ঠান, অন্য দুটি বিদেশি। একটি প্রতিষ্ঠান আবেদন করেছে প্রথম ফেজ থেকে পরীক্ষামূলক প্রয়োগ শুরু করতে। অন্য দুটি প্রতিষ্ঠান দেশে তৃতীয় ধাপের পরীক্ষামূলক প্রয়োগ করবে। আবেদনগুলো বিএমআরসি (বাংলাদেশ মেডিকেল রিসার্চ কাউন্সিল) গ্রহণ করেছে। তবে সেগুলো কোন অবস্থায় আছে বা অনুমোদন পাবে কিনা সে বিষয়ে কোন সুনির্দিষ্ট তথ্য পাওয়া যায়নি।\nবিএমআরসির ‘ন্যাশনাল রিসার্চ এথিক্স কমিটি’র চেয়ারম্যান ন্যাশনাল প্রফেসর ডা. শাহলা খাতুন। এ তালিকায় সংসদ সদস্য, চিকিৎসক, গবেষকসহ ২১ জনের নাম রয়েছে। নাম প্রকাশে অনিচ্ছুক কমিটির দুই সদস্য বলেন, ট্রায়ালের জন্য যেসব আবেদন এসেছে তার প্রত্যেকটিতে কমপক্ষে ৫শ’ থেকে ২ হাজার পাতার থাকে। অন্তত দু’জন রিভিউয়ার সেগুলো পুঙ্খানুপুঙ্খ বিশ্লেষণ করে তবেই সিদ্ধান্ত দেবেন, এগুলো অনুমোদন পাবে কি পাবে না। এক্ষেত্রে যথেষ্ট সময়ের প্রয়োজন। যেহেতু বিএমআরসিতে যারা রিভিউয়ার হিসাবে কাজ করেন তারা সবাই অন্য কাজের ফাঁকে এগুলো করেন, তাই তাদের পক্ষে রিভিউ করা যথেষ্ট সময়সাপেক্ষ।\nএ বিষয়ে কোভিড-১৯ বিষয়ক জাতীয় পরামর্শক কমিটির সদস্য ও বঙ্গবন্ধু শেখ মুজিব মেডিকেল বিশ্ববিদ্যালয়ের সাবেক ভিসি প্রফেসর ডা. নজরুল ইসলাম বলেন, বিষয়টি তো জটিল নয়। টিকার মতো জীবনরক্ষাকারী ওষুধের ক্ষেত্রে যত বেশি ট্রায়াল পরিচালনা করা হবে ততোই ভাল। বিষয়টা জটিল কিছু নয়, ট্রায়ালে যদি অবস্থা ভালো হয়, তাহলে আমরা ওই টিকা নেব। ভালো না হলে নেব না। একই সঙ্গে যদি সেটা ভালো হয়, তাহলে আমাদের দেশের কোনো কোম্পানিকেও লাইসেন্স দিতে বলা যেতে পারে উৎপাদন করার জন্য। কারণ, দেশে উৎপাদিত হলে দাম কম হওয়ার সুবিধাটাও আমরা পাব।\nখোঁজ নিয়ে জানা গেছে, বাংলাদেশে করোনা ভ্যাকসিনের তৃতীয় ধাপের ট্রায়াল পরিচালনা করতে চায় ইনস্টিটিউট অব মেডিকেল বায়োলজি চাইনিজ অ্যাকাডেমি অব মেডিকেল সায়েন্স (আইএমবিসিএএমএস)। চায়নার রাষ্ট্রীয় মালিকানাধীন এ প্রতিষ্ঠান ১৯৫৮ সালে সাবেক সোভিয়েত রাশিয়ার সহযোগিতায় প্রতিষ্ঠিত হয়। প্রতিষ্ঠার পরেই ১৯৬০ সালে ওরাল পলিওমাইেলেস্টি ভ্যকাসিন (ওপিভি) এবং ১৯৯২ সালে হেপাটাইটিস এ ভ্যাকসিন উৎপাদন শুরু করে। এ পর্যন্ত দুই বিলিয়ন ওপিবি এবং ৫২ বিলিয়ন ডোজ উৎপাদন ও বাজারজাত করেছে। এটি বিশ্ব স্বাস্থ্য সংস্থার মনোনীত একটি বৃহৎ গবেষণা প্রতিষ্ঠান। ২০১৯ সালে করোনা মহামারি শুরু হলে প্রতিষ্ঠানটি করোনাভাইরাস প্রতিরোধে একটি ‘ইনঅ্যাক্টিভেটেড ভ্যাকসিন’ উদ্ভাবনে কাজ শুরু করে। ইতোমধ্যে সার্সকোভ-২ নামের একটি ভ্যাকসিন উদ্ভাবন করেছে। যা আন্তর্জাতিক গাইডলাইন অনুসারে ভ্যাকসিনটির প্রাণীদেহে পরীক্ষামূলক প্রয়োগ এবং মানবদেহে পরীক্ষামূলক ফেজ-১ ও ফেজ-২ সফলভাবে সম্পন্ন করেছে।\nএ প্রতিষ্ঠানের টিকার ক্লিনিক্যাল ট্রায়াল পরিচালনার জন্য ওয়ান ফার্মার পক্ষ থেকে ২৩ ডিসেম্বর স্বাস্থ্য সেবা বিভাগের সচিব বরাবর একটি আবেদন করা হয়। সেখানে বলা হয়েছে, বর্তমানে ৩৪ হাজার ২০টি প্রাথমিক ডোজের কার্যকারিতা নিরুপণে প্রতিষ্ঠানটি চারটি দেশের মধ্যে ফেজ-৩ ক্লিনিক্যাল ট্রায়াল করার সিদ্ধান্ত নিয়েছে। যারমধ্যে বাংলাদেশ অন্যতম। যেখানে ৮ হাজার জনগোষ্ঠীর ওপর এ ট্রায়াল পরিচালত হবে। এটি পরিচালনায় ইতোমধ্যে আন্তর্জাতিক উদরাময় গবেষণা কেন্দ্র- আইসিডিডিআরবি’র সঙ্গে চুক্তিবদ্ধ হয়েছে। এছাড়া দেশীয় বেসরকারি ওষুধ উৎপাদনকারী প্রতিষ্ঠান ওয়ান ফার্মাকে স্থানীয় প্রতিনিধি হিসাবে নিযুক্ত করেছে। আইসিডিআরবি ইতিমধ্যে ট্রায়াল পরিচালার জন্য বাংলাদেশ মেডিকেল রিসার্চ কাউন্সিল-বিএমআরসিতে আবেদন করেছেন। এটির তৃতীয় ধাপের হিউম্যান ট্রায়াল বর্তমানে ব্রাজিল, মালয়েশিয়া এবং ইন্দোনেশিয়ায় চলমান রয়েছে। বাংলাদেশে প্রতিষ্ঠানটির পক্ষ থেকে ট্রায়ালের আবেদন করা হয়েছে। এখানে প্রায় ৮ হাজার মানুষের ওপর ট্রায়াল পরিচালিত হবে।\nপূর্ববর্তী ট্রায়ালে ভ্যাকসিনটি শতাভাগ কার্যকর বলে প্রতীয়মান হয়েছে। এরপর এ ভ্যকাসিন চীনের সামরিক বাহিনীর সদস্যদের প্রয়োগ করা হয়। এছাড়া দেশটির আইন-শৃঙ্খলা বাহিনীর সদস্য এবং স্বাস্থ্যকর্মীদের নিরাপত্তায় এ ভ্যাকসিন প্রয়োগ করা হয়েছে। ফেজ-১ ও ফেজ-২ ট্রায়ালে তীব্র কোন পার্শ্বপ্রতিক্রিয়া লক্ষ্য করা যায়নি- এমনটি জানিয়েছে সংশ্লিষ্টরা। এর আগে গত ১৪ অক্টোবর ওয়ান ফার্মাকে এক বছরের জন্য অনুমোদন করে আইএমবিসিএএমএস। এছাড়া ২০ ডিসেম্বর তারিখে আইসিডিডিআরবি’র সঙ্গে তৃতীয় ধাপের ক্লিনিক্যাল ট্রায়াল পরিচালনার চুক্তি হয়।\nআইএমবিসিএএমএস প্রসঙ্গে ওয়ান ফার্মার ব্যবস্থাপনা পরিচালক কে এস এম মোস্তাফিজুর রহমান বলেন, আমরা নিয়মানুযায়ী বিএমআরসিতে আবেদন করেছি। তাদের পক্ষ থেকে অনুমোদন করলে দেশে একটি আন্তর্জাতিক মানের করোনা টিকার তৃতীয় ধাপের পরীক্ষামূলক প্রয়োগ শুরু করা হবে। এতে বোঝা যাবে এ টিকা আমাদের দেশে কতটা উপযোগী। তাছাড়া ট্রায়ালে আশানরূপ ফল পাওয়া গেলে আইএমবিসিএএমএস আমাদের দেশে তাদের প্রযুক্তি হস্তান্তর করবে। এতে দেশেই এ টিকা স্বল্পমূল্যে উৎপাদন করা সম্ভব হবে। তাছাড়া বিনামূল্যে বিপুল পরিমাণ টিকা পাওয়ার একটি সম্ভাবনা রয়েছে। তিনি বলেন, যেহেতু আইএমবিসিএএমএস একটি আন্তর্জাতিক মানের বিশ্বব্যাপী পরিচিত পুরাতন প্রতিষ্ঠান তাই যত দ্রæত ট্রায়ালের অনুমোদন পাওয়া যাবে ততো ভাল হবে।\nএদিকে, ভারত বায়োটেক নামে ভারতীয় রাষ্ট্রায়ত্ত¡ গবেষণা প্রতিষ্ঠান একটি করোনা টিকা উদ্ভাবন করেছে। এটিও একটি ‘ইনঅ্যাক্টিভেটেড ভ্যাকসিন’। ইতোমধ্যে এ ভ্যকাসিনের তৃতীয় ধাপের ট্রায়াল পরিচালনার জন্য বিএমআরসিতে আবেদন করেছে। এ প্রতিষ্ঠানের ক্লিনিক্যাল রিসার্চ করার জন্য আইসিডিডিআর,বি’র সঙ্গে চুক্তি হয়েছে।\nএ প্রসঙ্গে আইসিডিডিআরবি’র সংশ্লিষ্টরা কোন ধরনের মন্তব্য করতে রাজি হননি। তারা জানান, একটি ভারতীয় এবং একটি চায়না ভ্যাকসিনের তৃতীয় ধাপের ট্রায়াল পরিচালনায় তারা চুক্তি করেছে। চুক্তির শর্ত অনুসারে তারা কোন ধরনের মন্তব্য করতে পারবেন না। তাই এ বিষয়ে বিস্তারিত বলতে তারা অস্বীকৃতি জানিয়েছে।\n১৭ জানুয়ারি বাংলাদেশের একটি প্রতিষ্ঠান গ্লোব বায়োটেক তাদের উৎপাদিত করোনাভাইরাস টিকা মানবদেহে পরীক্ষামূলক প্রয়োগে অনুমতির জন্য আবেদন করেছে। বাংলাদেশ চিকিৎসা গবেষণা পরিষদ-বিএমআরসিতে এই আবেদন করা হয়। প্রতিষ্ঠানটির পক্ষ থেকে বলা হয়েছে, অনুমোদন পাওয়ার পরের সাত থেকে দশ দিনের মধ্যে ঢাকার একটি বেসরকারি হাসপাতালে স্বেচ্ছাসেবকের ওপর টিকার পরীক্ষামূলক প্রথম প্রয়োগ বা ফার্স্ট ট্রায়াল পরিচালনা করা হবে।\nগেøাব বায়োটেকের গবেষণা কর্মকর্তা ড. আসিফ মাহমুদ বলেন, ক্লিনিক্যাল ট্রায়াল শুরুর আবেদনটি তাদের পক্ষ থেকে করেছে ক্লিনিক্যাল রিসার্চ অর্গানাইজেশন লিমিটেড নামে একটি প্রতিষ্ঠান। মানবদেহে প্রথম ট্রায়াল পরিচালনার জন্য আবেদন করা হলেও এখনো বিএমআরসি থেকে আনুষ্ঠঅনিকভাবে কোন কিছু জানানো হয়নি। তবে এ মাসের শেষে বা আগামী মাসের শুরুতে কোন ইতিবাচক সংবাদ পাবেন বলে মনে করেন তিনি।\nপারভেজ ২৮ জানুয়ারি, ২০২১, ১:১৩ এএম says :00\nভারত ও চীনের ২টা অনুমোদন না দেয়াই ভালো হবে\nজুয়েল ২৮ জানুয়ারি, ২০২১, ১:১১ এএম says :00\nবাংলাদেশিটাকে অনুমোদন দেয়া যেতে পারে\nরোমান ২৮ জানুয়ারি, ২০২১, ১:৪০ এএম says :00\nগ্লোব বায়োটেক উৎপাদিত করোনাভাইরাস টিকা মানবদেহে পরীক্ষামূলক প্রয়োগে অনুমতি দেয়ার জন্য অনুরোধ জানাচ্ছি\nপ্রিয়সী ২৮ জানুয়ারি, ২০২১, ১:৪১ এএম says :00\nভারতেরটাকে অনুমোদন দেয়ার কোন মানে হয় না\nডালিম ২৮ জানুয়ারি, ২০২১, ১:৪২ এএম says :00\nযত দ্রুত ট্রায়ালের অনুমোদন পাওয়া যাবে ততো ভাল হবে।


Empire's Last Casualty: Killer & Murderers of Bangla President & Civilians Sheltered in the U.S., the West, & Arab-Muslim Countries\nKiller & Murderers of Bangla President & Civilians Sheltered in the U.S., the West, & Arab-Muslim Countries\nProthom Alo August 24, 2015\nযুক্তরাষ্ট্র থেকে বঙ্গবন্ধুর খুনি ‘অসওয়াল্ড’–এর প্রত্যর্পণ\nমিজানুর রহমান খান | আপডেট: ০২:০৬, আগস্ট ২৪, ২০১৫ | প্রিন্ট সংস্করণ\nবঙ্গবন্ধু হত্যার মৃত্যুদণ্ডপ্রাপ্ত আসামি এ এম রাশেদ চৌধুরীর যুক্তরাষ্ট্রে রাজনৈতিক আশ্রয়লাভের ঘটনায় কি মার্কিন নীতিগত পরিবর্তনের কোনো ইঙ্গিত আছে? এই প্রশ্নের উত্তরে নিরেট হ্যাঁ বা না বলা কঠিন।\nকিন্তু আমরা মনে করতে পারি যে ১৯৭৫ সালের বিয়োগান্ত অধ্যায়ের পরে ঢাকার মার্কিন দূতাবাসকে ঘিরে অনেকেই রাজনৈতিক আশ্রয়লাভের চেষ্টা করেছিলেন। ৩ নভেম্বরের সূর্যাস্তের আগে ফারুক-রশীদসহ খোন্দকার মোশতাক মার্কিন হেলিকপ্টারযোগে পালাতে চেয়েছিলেন। কিসিঞ্জার সিদ্ধান্ত দিয়েছিলেন দরকার পড়লে তাঁরা আপাতত মার্কিন দূতাবাসে আশ্রয় নেবেন। মেজর মহিউদ্দিন আহমেদ সস্ত্রীক আশ্রয় প্রার্থনা করেছিলেন, তিনি পাননি। রাজনৈতিক আশ্রয় প্রার্থনার বড় নাটকটি ঘটেছিল নভেম্বরে যখন ফারুক-রশীদ ব্যাংককে মার্কিন মিশনে ধরনা দিয়েছিলেন। কিসিঞ্জারের বিবেচনার নীতি আমরা জানতে পারি। কিন্তু মার্কিন পররাষ্ট্র দপ্তর হয়তো তাঁকে সমর্থন দেয়নি। তখন প্রেসিডেন্ট ছিলেন জেরাল্ড ফোর্ড। নিক্সন টিকে থাকলে কিসিঞ্জার যদি তাঁদের আশ্রয় দিতেন, তাহলে অবাক হতাম না। কিন্তু যুক্তরাষ্ট্রের প্রশাসনে ন্যায্য নীতি গ্রহণকারী লোকের আকাল পড়েনি। ব্যাংককে হোয়াইট হাউস, ঢাকায় বোস্টার ও দিল্লিতে স্যাক্সবি—এই তিন মার্কিন রাষ্ট্রদূত তাঁদের আশ্রয় না দিতে কিসিঞ্জারকে চিঠি লিখেছিলেন। স্যাক্সবি লিখেছিলেন, তাঁদের হাতে রক্ত লেগে আছে।\nতাই যুক্তরাষ্ট্র যখন স্বতঃপ্রণোদিত হয়ে এ কে এম মহিউদ্দিন আহমেদকে ২০০৭ সালে ফেরত পাঠায়, তখন তা ছিল দৃশ্যত পঁচাত্তরের নীতির ধারাবাহিকতা। এক-এগারোতে কীভাবে এ রকম একটি আওয়ামী লীগবান্ধব সিদ্ধান্ত মার্কিন প্রশাসনে আপনাআপনি গৃহীত হয়েছিল, তা-ও কম বিস্ময়কর নয়। যদি কেউ হিসাব মেলাতে চান, তাহলে বলতে পারেন যুক্তরাষ্ট্র বুঝতে পেরেছিল আওয়ামী লীগ বড় মাপে ক্ষমতায় আসছে, সুতরাং একটি সন্ধি করে রাখা হোক। ১৯৯৬ সালে প্রথম সরকার গঠন করে শেখ হাসিনা মার্কিন প্রেসিডেন্ট বিল ক্লিনটনকে ঢাকায় আনতে বড় ভূমিকা রেখেছিলেন। ক্লিনটন ৩২ নম্বরে না গেলেও কূটনৈতিক শিষ্টাচার রক্ষায় কোনো ছন্দপতন ঘটেনি। ড. মুহাম্মদ ইউনূস ইস্যুতে একটা অহি-নকুল সম্পর্ক রাতারাতি কী করে এত দ্রুত ডালপালা বিস্তার করল, তা-ও এক প্রশ্ন। অনেকেই একমত এই বিষয়ে ব্যক্তিগত আবেগ-অনুভূতি রাষ্ট্রীয় নীতির ওপরে স্থান পেয়ে থাকতে পারে। কিন্তু এটা স্বস্তির যে এই বিষয়ে অনেক দিন ধরে একটা স্থিতাবস্থা বিরাজ করছে, আর তাকে ভালো একটা অগ্রগতি হিসেবেই দেখা হয়ে থাকে।\nপঁচাত্তরের খুনিদের রাজনৈতিক আশ্রয় নাকচ প্রশ্নে মার্কিন সরকার পঁচাত্তরের নীতির ধারাবাহিকতা বজায় রাখবে বলে ধারণা ছিল। আকস্মিকভাবে রাশেদের রাজনৈতিক আশ্রয় প্রদানের ঘটনাটি তাই অবাক হওয়ার মতোই। ঢাকায় সাবেক মার্কিন রাষ্ট্রদূত মরিয়ার্টির ২০০৯ সালের তারবার্তা (উইকিলিকস সূত্রে প্রাপ্ত) অবশ্য সাক্ষ্য দিচ্ছে যে ২০০৮ সালের জানুয়ারিতেই মার্কিন বিচার মন্ত্রণালয়ের বোর্ড রাশেদের রাজনৈতিক আশ্রয়ের আবেদন মঞ্জুর করেছিলেন। তবে ওই সময় পর্যন্ত খুনিদের বিষয়ে মার্কিন নীতি ছিল—রাজনৈতিক আশ্রয় প্রার্থনা-সংক্রান্ত কোনো তথ্য প্রকাশ না করা। নবম সার্কিটের বিচারিক সিদ্ধান্তে মহিউদ্দিনকে ফেরত পাঠানো হলো। আবার আরেক ইমিগ্রেশন বিচারকের রায়ের সূত্রে খুনি রাশেদ সস্ত্রীক আশ্রয় পেলেন।\nযদিও এমনটা হতে পারে যে ২০০৭ সালে মহিউদ্দিন যে বিচার–প্রক্রিয়ায় এসেছিলেন, সেই প্রক্রিয়ার সঙ্গে পঁচাত্তরে তাঁর প্রার্থনা নাকচ হওয়ার বিষয়টি বিবেচ্য ছিল না। মার্কিন পররাষ্ট্র দপ্তরের প্রশাসনের এটা মনে থাকার কথা। তারা কি এ-সংক্রান্ত তথ্য আদালতকে জানিয়েছিল? আমরা তা জানি না। রাশেদের বিষয়ে সিদ্ধান্তের বিস্তারিত আমরা জানি না।\nএখন বাংলাদেশ সরকারের উচিত প্রকাশ্য বক্তৃতা-বিবৃতি এড়িয়ে কূটনৈতিক চ্যানেলে নীরব অথচ জোরালো কূটনৈতিক তৎপরতায় শামিল হওয়া। জিএসপি সুবিধাভোগকারীদের সাম্প্রতিক তালিকায় বাংলাদেশের নাম না থাকায় সরকারি প্রতিক্রিয়ায় বিরক্তির ছাপ স্পষ্ট ছিল। অথচ ওই সময়ে বাংলাদেশের নাম অন্তর্ভুক্ত হওয়ার কথাই ছিল না। তাই যুক্তরাষ্ট্রের প্রতি সরকারের বিরাগ স্পষ্ট হয়ে উঠছে। ন্যায্য বিষয়ে ন্যায্য কথা নিশ্চয় বলতে হবে। এবং সেটা কখন কী ভাষায় বলতে হয়, তার উদাহরণ ফিদেল কাস্ত্রো রেখেছেন। মার্কিনদের প্রতি কঠোরতা প্রকাশে বিশ্ব তাঁর মুখে কখনো ‘দুই আনার মন্ত্রী’ ধরনের অমার্জিত মন্তব্য শোনেনি।\nসরকারের মিত্র হিসেবে পরিচিতরা হিলারি ক্লিনটনের নির্বাচনকে সামনে রেখে অনেক অপ্রয়োজনীয় মন্তব্য করছেন। সত্যিকারের প্রত্যক্ষ নির্বাচনের মাধ্যমে যুক্তরাষ্ট্র প্রথম নারী প্রেসিডেন্ট হিসেবে হিলারিকে পেলে তা হবে বিশ্ব সভ্যতার জন্য এক অবিস্মরণীয় গৌরবের বিষয়। এ রকম একটি উপলক্ষের সম্ভাবনা বাস্তবে রূপ পেলে আমাদের বিদেশি বন্ধুরা সন্তোষের বহিঃপ্রকাশ ঘটাবেন। সেই কূটনীতি থেকে নিজেদের অকারণে দূরে সরিয়ে রাখার পরিবেশ তৈরি করা সমীচীন হবে না।\nপররাষ্ট্রনীতিতে আবেগের স্থান নেই। সীমান্তের বাইরে স্থায়ী শত্রুমিত্র হয় না, সেখানে জাতীয় স্বার্থ ছাড়া আর কিছু স্থায়ী হতে নেই, ব্রিটিশ প্রধানমন্ত্রী পামারস্টোনের এই উক্তি বিশ্বনেতারা মেনে চলছেন। বাংলাদেশের মতো বিদেশনির্ভর দেশের জন্য আবেগতাড়িত নীতি আরও বেশি অনিরাপদ। প্রতীয়মান হয় যে মহিউদ্দিন ও রাশেদের বিষয়ে পরস্পরবিরোধী বিচারিক রায় এসেছে। এ রকম সিদ্ধান্তের বিরুদ্ধে রিভিউর সুযোগ থাকাটাই স্বাভাবিক। কারণ, বঙ্গবন্ধুর হত্যার বিচারের মানের প্রশ্নটি নবম সার্কিটের বিচারকেরা যাচাই করেছিলেন, আর তাঁদের রায় বাংলাদেশের পক্ষে এসেছিল। মার্কিন কংগ্রেসম্যান ম্যাকডারমট মহিউদ্দিনের প্রত্যাবাসন ঠেকাতে একটি বেসরকারি বিল (এইচআর ২১৮১) এনেছিলেন। কিন্তু তা বিফলে গেছে। সুতরাং আমরা দেখলাম এক-এগারোতে মার্কিন রাজনীতিকেরা আমাদের রায়ের পক্ষেই থাকলেন। উপরন্তু নবম সার্কিট কোর্ট অব আপিলস বললেন, ‘মহিউদ্দিন এটা প্রমাণ করতে ব্যর্থ হয়েছেন যে তাঁর অনুপস্থিতিতে যে বিচার হয়েছে, তা মৌলিকভাবে অন্যায্য। এবং তাঁকে যথাযথ প্রক্রিয়ার আশ্রয় লাভ থেকে বঞ্চিত করা হয়েছে।’ তাহলে এটা খতিয়ে দেখার বিষয় যে রাশেদ তাহলে কী প্রমাণ করেছেন। একই বিচার–প্রক্রিয়াকে বিপরীত প্রমাণ করতে পারার অর্থ দাঁড়াবে, অভিন্ন আইনি প্রশ্নে মার্কিন আদালতের রায় সাংঘর্ষিক হয়ে উঠেছে। আসলে আমাদের জানতে হবে কী যুক্তিতে রাশেদ আশ্রয় পেলেন।\nভেতরে ভেতরে যা-ই মনে করা হোক না কেন, বঙ্গবন্ধু স্বাধীনতার আগে ও পরে মার্কিন যুক্তরাষ্ট্র সরকারের সঙ্গে ভারসাম্য রক্ষার নীতি সতর্কতার সঙ্গে রক্ষা করে চলেছেন। তখন খুব বিরল ক্ষেত্রেই প্রকাশ্য মার্কিন বৈরিতা দেখানো হয়েছিল। তা না হলে কিসিঞ্জার ঢাকা সফরে আসতেন না, তাঁর বাংলাদেশনীতি বঙ্গবন্ধুর অজানা ছিল না। কিন্তু তিনি এও জানতেন বাংলাদেশ রাষ্ট্রের মাপের চেয়ে তাঁর ব্যক্তিগত আবেগ-অনুভূতি পররাষ্ট্রনীতিকে ছাপিয়ে যেতে পারে না। দুর্ভিক্ষ সৃষ্টিতে কিসিঞ্জারের হাত আমরা নাকচ করতে অপারগ, কিন্তু দেখার বিষয় হলো পঁচাত্তরের ৬ আগস্টে বোস্টারের সঙ্গে সাক্ষাতে বঙ্গবন্ধু উচ্ছ্বাসের সঙ্গে নয়া মার্কিন খাদ্য সাহায্য প্রদানে গভীর সন্তোষ প্রকাশ করেছিলেন।\nমার্কিন যুক্তরাষ্ট্র প্রশ্নে বঙ্গবন্ধু মার্কিন জনগণ, মিডিয়া, কনসার্ট, টেড কেনেডি ও অার্চার ব্লাডের মতো লোকদের ভূমিকাকে আলাদা করেছিলেন। সেটাও এক কৌশল ছিল। মুজিব জোটনিরপেক্ষ নীতি এবং কারও প্রতি বৈরিতা নয়, সবার সঙ্গে বন্ধুত্বকে পররাষ্ট্রনীতির মূলভিত্তি করেছিলেন, যা কালোত্তীর্ণ হয়েছে। আবেগের কারণে এ থেকে সরে যাওয়া উচিত হবে না।\nকূটনীতির প্রচেষ্টা চালাতে হবে। বিএনপিরও উচিত হবে খুনিদের ফেরত দিতে যুক্তরাষ্ট্রকে অনুরোধ জানানোর। দুই দেশের মধ্যে\nবন্দী প্রত্যর্পণ চুক্তি সইয়ের প্রক্রিয়াকে তীব্র করতে হবে। বর্তমান মার্কিন রাষ্ট্রদূত মার্শা বার্নিকাট খুনিদের ফেরত দেওয়ার ব্যাপারে বিবেচনার আশ্বাস দিয়েছেন। বার্নিকাট এ বিষয়ে ঢাকায় তাঁর পূর্বসূরি রাষ্ট্রদূত ডেভিড এন মেরিলকে অনুসরণ করার প্রকাশ্য নীতি বিবেচনা করতে পারেন।\n১৯৯৬ সালে মার্কিন পলিটিক্যাল কাউন্সেলর ছিলেন স্টিফেন আইজেনব্রাউন। তিনি এক সাক্ষাৎকারে তথ্য প্রকাশ করেন যে মেরিল মার্কিন পররাষ্ট্র দপ্তরের কাছে খুনিদের ফিরিয়ে দেওয়ার পক্ষে জোরালো অবস্থান নিয়েছিলেন। মার্কিন প্রেসিডেন্ট রিচার্ড কেনেডিকে ১৯৬৩ সালে গুলি করে হত্যা করা হয়। রাশেদের মতোই তাঁর আততায়ী হার্ভে লি অসওয়াল্ড মার্কিন সামরিক বাহিনীর লোক ছিলেন। তাঁর বিচার হয়নি। কারণ, গ্রেপ্তারের দুই দিন পরে তিনি এক তথাকথিত ক্রসফায়ারে নিহত হয়েছিলেন। খুনের আগে হার্ভে স্বপক্ষত্যাগী হিসেবে সোভিয়েত ইউনিয়নে রাজনৈতিক আশ্রয় লাভ করেছিলেন।\nডেভিড মেরিল যুক্তি দিয়েছিলেন যে কেনেডির খুনি হার্ভে লি যদি পালিয়ে বাংলাদেশে আশ্রয় নিতেন, তাহলে যুক্তরাষ্ট্রও তো বাংলাদেশের কাছে সহযোগিতার অনুরোধ জানাত। আমরা মনে করি, সর্বোচ্চ আদালতে মৃত্যুদণ্ডপ্রাপ্ত রাশেদকে যুক্তরাষ্ট্র আনুষ্ঠানিকভাবে রাজনৈতিক আশ্রয় দিয়ে রাষ্ট্রদূত মেরিলের সেই যুক্তিকে আরও বেশি তীক্ষ্ণ করে তুলেছে।\nProthom Alo August 27, 2015\nবঙ্গবন্ধুর খুনিদের আশ্রয়দাতা দেশের সমালোচনায় কৃষিমন্ত্রী\nনিজস্ব প্রতিবেদক | আপডেট: ১৫:২৬, আগস্ট ২৭, ২০১৫\nMinister Matia Chowdhury\nবঙ্গবন্ধু শেখ মুজিবুর রহমানের খুনিদের আশ্রয়দাতা দেশগুলোর সমালোচনা করেছেন কৃষিমন্ত্রী মতিয়া চৌধুরী। আজ বৃহস্পতিবার দুপুরে রাজধানীর জাতীয় প্রেসক্লাবে আয়োজিত শোক দিবসের এক আলোচনা সভায় মতিয়া চৌধুরী এ সমালোচনা করেন। শেখ রাসেল দাবা ক্লাব এই আলোচনা সভার আয়োজন করে।\nআলোচনা সভায় কৃষিমন্ত্রী প্রশ্ন তোলেন, যদি আমেরিকার প্রেসিডেন্ট কেনেডির হত্যাকারী কেউ বাংলাদেশে থাকত, তাহলে তারা কি বাংলাদেশকে ছেড়ে কথা বলত?\nকানাডাসহ যেসব দেশে বঙ্গবন্ধুর খুনিরা আছেন, সেসব দেশের জনগণ ও সরকারের উদ্দেশে প্রায় একই ধরনের প্রশ্ন রাখেন মন্ত্রী।\nমতিয়া চৌধুরী বলেন, বাংলাদেশের জাতির জনকের হত্যাকারীদের আশ্রয়দাতা দেশগুলো লম্বা লম্বা কথা বলে। তাদের ‘মানবাধিকার’ নিয়েও প্রশ্ন তোলেন মন্ত্রী। খুনিদের বিচার দাবি করেন তিনি।\n১৪ আগস্ট প্রথম আলোয় প্রকাশিত প্রতিবেদন অনুসারে, বঙ্গবন্ধুর খুনিদের একজন এ এম রাশেদ চৌধুরীকে রাজনৈতিক আশ্রয় দিয়েছে যুক্তরাষ্ট্র। আরেক খুনি মোসলেম উদ্দিনও যুক্তরাষ্ট্রে আছেন। তিনি সেখানে রাজনৈতিক আশ্রয় চেয়ে পাননি। আর মৃত্যুদণ্ডবিরোধী অবস্থানের কারণে নুর চৌধুরীকে বাংলাদেশের কাছে ফেরত দেবে না কানাডা। আত্মস্বীকৃত ছয় খুনির অপর তিনজন খন্দকার আবদুর রশিদ, শরিফুল হক ডালিম ও আবদুল মাজেদ কোথায় আছেন, তা সরকার জানে না।\nPosted by Empire's Last Casualty at 6:21 PM\nLabels: Bangladesh, Intolerance, Islamic Terrorism, Islamism, Secularist Killing, War Crimes Trial


করোনা সংকটে কাজ হারাচ্ছেন নিউ ইয়র্কের বাংলাদেশিরা – শীর্ষ খবর ডটকম\nPub: Friday, April 17, 2020 4:55 PM\nনিউ ইয়র্ক শহরে দ্রুত বৃদ্ধি পাওয়া অভিবাসী সম্প্রদায়ের মধ্যে অন্যতম বাংলাদেশি। বহু বাংলাদেশি সাম্প্রতিক সময়ে কুইন্স, ব্রুকলিন, ব্রোঙ্কস সহ বিভিন্ন অঞ্চলে বসবাস শুরু করেছেন। এর ফলে আশপাশে ঘন সব প্রতিবেশ গড়ে উঠেছে। ভারতীয়, পাকিস্তানিদের পর দক্ষিণ এশিয়ান অভিবাসীদের মধ্যে বাংলাদেশিরা তুলনামুলকভাবে বেশি নবাগত। এসব নিয়ে ইন্টারন্যাশনাল বিজনেস টাইমসের সঙ্গে কথা বলেছেন কুইন্সভিত্তিক অর্থনৈতিক উন্নতি ও সামাজিক সমস্যা বিষয়ক এডভোকেট বদরুন খান। তিনি মার্কিন কংগ্রেসে নির্বাচনের পরিকল্পনা করছেন। তার সাক্ষাতকারটি প্রকাশ করেছে ইন্টারন্যাশনাল বিজনেস টাইমস। এখানে তার অনুবাদ তুলে ধরা হলো-\nপ্রশ্ন: নিউ ইয়র্কে এখন কি পরিমাণ বাংলাদেশি বসবাস করছেন তার সংখ্যা কি অনুমান করতে পারেন?\nউত্তর: এশিয়ান-আমেরিকান ফাউন্ডেশনের সংকলিত তথ্যমতে, নিউ ইয়র্কে বর্তমানে বসবাস করছেন ৬৬,১৯৭ জন বাংলাদেশি।\nপ্রশ্ন: তার মধ্যে শতকরা কত ভাগ মার্কিন নাগরিক?\nউত্তর: নিউ ইয়র্কে বসবাসকারীদের মধ্যে শতকরা ৭৪ ভাগই (৪৮,৯৮৫ জন) বিদেশে জন্মগ্রহণকারী। শতকরা ৫৩ ভাগ (২৫,৯১৪ জন) বিদেশে জন্মগ্রহণকারী মার্কিন নাগরিক। আর শতকরা ২৬ ভাগ (১৭,২১১ জন) যুক্তরাষ্ট্রে জন্ম নিয়েছেন। সব মিলিয়ে শতকরা ৬৫ ভাগ (৪৩,১২৫ জন) মার্কিন নাগরিক।\nপ্রশ্ন: নিউ ইয়র্কে বসবাসকারী বাংলাদেশি সম্প্রদায় বর্তমাসে সবচেয়ে বেশি যে সমস্যাটির মুখোমুখি সেটাকে আপনি কিভাবে দেখছেন?\nউত্তর: বাংলাদেশি সম্প্রদায় যেসব সমস্যা সবচেয়ে বেশি মোকাবিলা করছে তার মধ্যে রয়েছে অভিবাসন, গাদাগাদি করে বসবাস।\nপ্রশ্ন: নিউ ইয়র্কে বাংলাদেশি সম্প্রদায়ের ওপর করোনা ভাইরাস মহামারি এবং এ সংক্রান্ত লকডাউন কি ক্ষতিকর প্রভাব ফেলেছে?\nউত্তর: আমার সারাটা জীবন নিউ ইয়র্কে বসবাস করছি। প্রথমত, আমি বড় হয়েছি ম্যানহাটানের লোয়ার ইস্ট সাইডে, যেখানে আমার পিতামাতার মতো বাংলাদেশি অভিবাসীরা এসে বসবাস করতেন। এখন আমি কুইন্স ও ব্রোঙ্কসে ডিস্ট্রিক্ট-১৪ এর কংগ্রেসওম্যান প্রতিনিধি হিসেবে নির্বাচন করছি। আমি ২২ বছর কুইন্সে বসবাস করেছি। কাজ করেছি ব্রোঙ্কসে। করোনা ভাইরাস বাংলাদেশি সম্প্রদায়ের ওপর বড় আঘাত ফেলেছে। এ বিষয়টি আমি শুরু থেকেই জানি। তবে এমন অবস্থার শিকার শুধু বাংলাদেশিরাই হয়েছেন এমন নয়। এখানে সেবাখাতে যেসব জাতিগোষ্ঠীর মানুষ কাজ করেন তারা সবাই আক্রান্ত হয়েছেন।\nএখানে বহু বাংলাদেশি ছোট ছোট ব্যবসা প্রতিষ্ঠানের মালিক। তাদেরকে জোর করে প্রতিষ্ঠান বন্ধ রাখতে বাধ্য করা হয়েছে অথবা নাটকীয়ভাবে তাদের কর্মঘন্টা কমিয়ে দেয়া হয়েছে। বাংলাদেশিরা তৈরি খাবারের দোকান, রেস্তোরাঁ, নেইল স্যালুন, আইব্রু-থ্রেডিং, পোশাক প্রতিষ্ঠানের মালিক। সবাই টিকে থাকার জন্য ঋণ পাওয়ার চেষ্টা করছে। কর্মীদের ছুটি দেয়া হচ্ছে। বাংলাদেশি ক্যাব/উবার/ লিফট চালকদের কোনো কাজ নেই। আবার অনেকে নিজে আক্রান্ত হওয়া ও পরিবারের সদস্যদের আক্রান্ত করার ভয়ে গাড়ি চালানো বন্ধ রেখেছেন।\nপ্রথমদিকে বাংলাদেশিরা মসজিদে যাচ্ছিলেন। সেখানে বিপুল পরিমাণ মানুষের সমাবেশ হতো। এতে করোনা ভাইরাসের বিস্তারে সহায়ক হয়েছে। কিন্তু এখন, ইসলামিক পন্ডিতদের সতর্কতার পর মানুষ ঘরের ভিতর অবস্থান করছেন।\nপ্রশ্ন: বহু বাংলাদেশি নিউ ইয়র্ক শহরে ক্যাব চালক অথবা রেস্তোরাঁ চালান। তাদের জন্য কি অন্য কোনো পেশায় যাওয়ার কোনো বৈচিত্র আছে বলে প্রত্যাশা করেন? অথবা তা কি এরই মধ্যে শুরু হয়ে গেছে?\nউত্তর: ১৯৯০ এর দশকের শেষের দিকে আমি লক্ষ্য করেছি যে, বাংলাদেশিরা অন্য পেশার দিকে সরে যেতে শুরু করেছেন। যারা ইংরেজিতে কথা বলতে পারেন অথবা যারা তরুণ বয়সে এখানে এসেছেন এবং দ্রুততার সঙ্গে ইংরেজিকে রপ্ত করেছেন এবং কাজ করার অনুমতি পেয়েছেন, তারা ছোটখাট উদ্ভট সব কাজ ছেড়ে দেয়া শুরু করেন। কারণ, এতে রয়েছে অসামঞ্জস্যপূর্ণ কর্মঘন্টা এবং অস্থিতিশীল বেতন। তারা স্থিতিশীলতা চান। বিশেষ করে ২০০৮ সালের অর্থনৈতিক মন্দার পর থেকে এমনটা হয়েছে। যদিও সবার মধ্যে নিজের একটি ব্যবসা পরিচালনার স্বপ্ন থাকে, তবু তা করা সবার পক্ষে অতোটা সহজ নয়।\nপ্রশ্ন: আমি লক্ষ্য করেছি কিছু বাংলাদেশি নিউ ইয়র্ক সিটিতে পুলিশ অফিসার হিসেবে কাজ করছেন। এটা কি নতুন করে অবস্থার উন্নয়ন? এটা কিভাবে শুরু হয়েছে?\nউত্তর: এই ধারা শুরু হয়েছে ২০০০-এর দশকের শুরুতে। এটা ওই সময়, যখন আমি লক্ষ্য করলাম যে, বাংলাদেশি পুলিশ অফিসাররা, ইংলিশ জানেন না এমন অভিবাসীদের সাহায্য করছেন। অধিক সংখ্যক বাংলাদেশী যখন স্থিতিশীলতা, সুযোগসুবিধা ও পেনশন সহ চাকরি খোঁজা শুরু করলেন এসব ঘটেছে সেই সময়ে। মার্কিন নাগরিকদের মতো নাগরিক দায়িত্ববোধের উন্মেষ ঘটার মধ্য দিয়ে তারা যখন আমেরিকান জীবনধারার সঙ্গে আরো বেশি মিশে যাওয়া শুরু করলেন, এটা তখনই ঘটতে শুরু করেছে।\nপ্রশ্ন: পশ্চিমা খুচরা ক্রেতারা তাদের অর্ডার বাতিল করার কারণে বাংলাদেশে গার্মেন্ট শিল্পে ধস দেখা দিয়েছে, এতে বাংলাদেশের অর্থনীতি খুব চাপের মুখে। এখানে এই নিউ ইয়র্কে বসবাসকারীরা কি বাংলাদেশে তাদের প্রিয়জনকে সাহায্য করার কোনো চেষ্টা করছেন? দেশের অবস্থা নিয়ে তারা কি বলছেন?\nউত্তর: অবশ্যই বাংলাদেশের অর্থনীতি মারাত্মক চাপে। সেখানে ত্রাণসামগ্রী পাঠানোর জন্য আমাদের বিভিন্ন সংগঠন আছে। তারা কাজ করছে। কিন্তু এখন সময়টা খুব বিরূপ। প্রথমত, নিউ ইয়র্ক সিটিতে বসবাসকারী বাংলাদেশিরা বিদেশে তাদের প্রিয়জনদের কাছে অর্থ পাঠানোর চেষ্টা করছেন। কিন্তু মার্কিন সরকারের এক্ষেত্রে নির্দেশ হলো ঘরেই থাকতে হবে। এটা মানতেই হবে। ফলে তারা ভাবছেন, আমার এখন কাজ নেই। আমার খাদ্যের প্রয়োজন। আমি তো নিজেকেই বাঁচাতে পারছি না। তাহলে কিভাবে বাংলাদেশের মানুষকে সাহায্য করবো?\nপ্রশ্ন: সমাজের একজন কর্মী হিসেবে আপনি বিশেষ করে কোন দিকে দৃষ্টি দেবেন?\nউত্তর: এটা খুব কঠিন প্রশ্ন। যদি আমি কংগ্রেসওমেন নির্বাচিত হই তাহলে আমাকে অনেক অনেক কাজ করতে হবে। আমি দৃষ্টি দিতে চাই স্থায়ী সার্বজনীন মৌলিক আয় ও অর্থনৈতিক উন্নয়ন বাস্তবায়নে দিকে। কারণ, কভিড-১৯ শেষ হয়ে যাওয়ার পর আমাদের জনগণকে কাজ দিতে হবে। তাদেরকে দারিদ্র্য থেকে তুলে আনতে হবে। আবার যেসব নারী ও ছেলেমেয়ে গৃহসন্ত্রাসের শিকার হচ্ছে তাদের সাহায্য করতে কাজ করতে চাই। আমি দেখতে পাই স্বাস্থ্যসেবা সুবিধায় রয়েছে বাস্তব সমস্যা এবং নিউ ইয়র্ক সিটিতে আবাসনের সমস্যা।\nপ্রশ্ন: ভারতীয়রা যেমনটি করেছেন, তেমনই কি আমরা বাংলাদেশীদের এই শহর ছেড়ে যেতে দেখছি?\nউত্তর: হা। এরই মধ্যে এই শহর ছেড়ে যেতে শুরু করেছেন বাংলাদেশিরা। এর মধ্যে রয়েছে লং আইল্যান্ড এবং নিউ জার্সি। সেখানে বাড়িগুলো বেশ বড়। এটাকে বলা হয় আমেরিকান ড্রিম- তারা চান এমন একটি বাড়িতে বসবাস করতে, যেখানে থাকবে গাড়ি পার্কিংয়ের জায়গা, একটি ব্যাকইয়ার্ড- যেখানে বাচ্চারা খেলাধুল করতে পারবে। পরিবারের সদস্যরা মিলে বারবিকিউ করতে পারবে।\nপ্রশ্ন: আপনি কি মনে করেন নিউ ইয়র্ক সিটিতে রাজনৈতিক ক্ষমতায় উল্লেখযোগ্য স্থান অর্জন করতে পারে নি বাংলাদেশিরা এবং দক্ষিণ এশিয়ার মানুষরা?\nউত্তর: আমি মনে করি বাংলাদেশি সম্প্রদায় ও দক্ষিণ এশিয়ানদের মধ্যে প্রচুর সাম্প্রদায়িক গর্ববোধ আছে। তবে গ্রুপ ও ব্যক্তিভেদে রাজনৈতিক দৃষ্টিভঙ্গিতে পার্থক্য আছে। এখানে নিউ ইয়র্ক সিটিতে বহু ছোট ছোট বাংলাদেশি সংগঠন আছে। তা তিন শতাধিক হবে। এসব গ্রুপের মধ্যে, আদর্শগত ভীষণ পার্থক্য আছে। আমি স্বীকার করি এবং তাদেরকে ঐক্যবদ্ধ করার জন্য কাজ করি। সচেতনতায় ঘাটতি আছে যে, রাজনীতিতে সবার প্রতিনিধিত্ব প্রয়োজন। তরুণ প্রজন্মকে শিক্ষিত করে তোলার প্রয়োজন আছে। প্রবীণদের অংশগ্রহণ বৃদ্ধি করতে হবে। আবার অনেকেই যথার্থ মনে করেন যে, রাজনীতিকরা তাদের নির্বাচনী এলাকার বাইরে থাকেন। এর ফলে তাদের মধ্যে ক্ষমতাহীনতা অনুভব সৃষ্টি হয়। সামনে এগিয়ে যাওয়ার পরিবর্তে তাদের মধ্যে বর্ণবৈষম্য সৃষ্টি হয়। চিরদিন যেমনটা রাজনীতির জন্য আমি তেমন অনুভূতি অনুসরণ করেছি। এটা শুরু হয়েছিল বাড়িতে। প্রতি রাতে আমার পিতা কাজ শেষে ঘরে ফিরে আসতেন। খবর দেখতেন। আমাদেরকে নিয়ে বিশ্বের কোথায় কি হচ্ছে এই আলোচনা করতেন। আমার মনে আছে, ১১ বছর বয়সে আমি যুক্তরাষ্ট্রের একটি মানচিত্র এঁকেছিলাম। তাতে রঙ করেছিলাম ওইসব রাজ্য, যেখাবে ডেমোক্রেটিক পার্টি বিজয়ী হয়েছিল।\nপ্রশ্ন: নিউ ইয়র্কে বসবাসরত পিতামাতারা কি যুক্তরাষ্ট্রে জন্ম নেয়া তাদের সন্তানরা বাঙালি মূল্যবোধ ও সংস্কৃতি হারিয়ে ফেলছে বলে উদ্বিগ্ন?\nউত্তর: হা। নিউ ইয়র্ক সিটিতে বসবাসরত পিতামাতারা তাদের সন্তানদের এ বিষয়টি নিয়ে উদ্বিগ্ন। এ জন্যই তারা তাদের সন্তানদের পাঠান বাংলা স্কুলে অথবা তাদেরকে এমন সব কর্মকান্ডে যোগ দিতে পাঠান, যেখানে বাংলাদেশি বাংলাভাষী সন্তানরা একে অন্যের সঙ্গে কথা বলতে পারে। একই সঙ্গে, পিতামাতারা আন্তঃবিবাহকে বেশ গ্রহণ করছেন। বিশেষ করে এই শহরে। অন্য যেকোনো কিছুর চেয়ে আমি বেশি মনে করি, পিতামাতারা চান তাদের সন্তানরা তাদের পিতামাতার ভাষা ও ইতিহাস যেন ভুলে না যায়।\nপ্রশ্ন: নিউ ইয়র্স সিটিতে তো বিপুল সংখ্যক ভারতীয়, পাকিস্তানি, নেপালি, শ্রীলঙ্কানসহ বিভিন্ন দেশের মানুষ বসবাস করেন। দক্ষিণ এশিয়ার এই গ্রুপগুলোর মধ্যে কি আপনি ব্যাপক সহযোহিতা ও ঐক্য দেখতে পাচ্ছেন?\nউত্তর: হা, আমি তাদের মধ্যে সহযোগিতা দেখতে পাই। আমি দেখি বিশ^মঞ্চে বিভিন্ন দেশের মানুষ হলেও, তাদের পার্থক্য থাকলেও, সেটা বড় বিষয় হয়ে ওঠে না, যখন আমরা সবাই নিউ ইয়র্কার। আমাদের সবার অভিজ্ঞতা এক। এখন এই করোনা ভাইরাস মহামারির মধ্যে আপনি দেখতে পাবেন কিভাবে এক সম্প্রদায় অন্য সম্প্রদায়কে খাদ্য দান করছে এবং সময় দিচ্ছে।


ওপর থেকে কেমন লাগবে পৃথিবী? - প্রিয়লেখা\nপ্রথম পাতা » বিজ্ঞান ও প্রযুক্তি » ওপর থেকে কেমন লাগবে পৃথিবী?\nওপর থেকে কেমন লাগবে পৃথিবী?\nঝড় হচ্ছে, বৃষ্টি বাদল হচ্ছে, কিংবা নীল আকাশ ফুঁড়ে চকচক করছে পৃথিবীপৃষ্ঠ। কেমন লাগবে এসব দেখতে যদি আপনি সরাসরিই পৃথিবীর বাইরে থেকে এসব দেখতে পান? অবিশ্বাস্য হলেও সত্যি, কিছুদিন পর মানুষ এসব সরাসরিই দেখতে পাবে। চোখের সামনে ভেসে উঠবে আমাদের ধরণী। তবে তার জন্য খরচ করতে হবে বেশ কিছু টাকা।\nবিশ্বের নামকরা কিছু প্রতিষ্ঠান এবং ধনকুবের এমনই একটি দক্ষযজ্ঞের আয়োজন করতে যাচ্ছেন। এই আয়োজনের ফলে পৃথিবীর বহিঃঅঞ্চলে স্থাপন করা হবে বেশকিছু স্যাটেলাইট ক্যামেরা এবং এগুলো সর্বক্ষণ চালু থাকবে, যাতে যে কেউ পৃথিবীকে বাইরে থেকে কেমন দেখায়, তা বুঝতে পারবেন।\nEarthNow LLC এর মতো কিছু কোম্পানীর সাথে যোগ দিয়েছেন বিল গেটস, এয়ারবাস, সফটব্যাঙ্ক এবং গ্রেগ ওয়াইলারের মতো টেক টাইকুনরা। এরা সবাই এগিয়ে আসছেন পৃথিবীকে যাতে বাইরে থেকে চমৎকারভাবে দেখা যায়। এছাড়াও পৃথিবীতে কখন কী ঘটছে এবং কোন স্থানে কী ঘটছে, সেটিরও সার্বক্ষণিক যোগাযোগ রাখা যাবে এই স্যাটেলাইট ক্যামেরার সাহায্যে। বড় বড় ঘূর্ণিঝরগুলো কীভাবে সৃষ্টি হচ্ছে, কোথায় সৃষ্টি হচ্ছে, এমনকি কোনদিকে ধেয়ে যাচ্ছে, সেটিও দেখা যাবে এই স্যাটেলাইট সুবিধার সাহায্যে। মজার ব্যাপার হচ্ছে, সমুদ্রের নীল বুকে ছুটে চলা মাছেদের সাঁতার কাটার দৃশ্যও দেখা যাবে নির্বিঘ্নে।\nএককথায় এটিকে বলা যায়, মহাশূণ্যে একদম নিজের মতো করে আপনি সার্ভেইল্যান্স করতে পারবেন!\nস্যাটেলাইটে ক্যামেরা স্থাপন করা শুরু হবে কিছুদিনের মাঝেই এবং সর্বস্তরে পৌঁছে দিতে সাহায্য করছে এয়ারবাস। এছাড়াও ওয়াইলারের ইন্টারনেট কোম্পানী ওয়ানওয়েব এই ক্যামেরা উন্নতকরণের কাজটি করেছে।\nতবে এসবকিছুর পেছনে কাজ করেছে একটি পুরনো চিন্তা, যেটি এতোদিন কষ্টকল্পনা হিসেবেই মানুষের কাছে ছিল। আর্থনাউ এর সিইও রাসেল হ্যানিগান তার একটি বয়ানে বলেন, “আমরা বিশ্বাস করি যে পৃথিবীতে কেবল বাস করাই নয়, বরং পৃথিবীকে দেখতে হবে আরও ভালো ও নিবিড়ভাবে। বাসযোগ্য পৃথিবীকে কী করে আরও বাসযোগ্য করে গড়ে তোলা যায়, সেটিই হবে আমাদের একমাত্র লক্ষ্য।”\nকোম্পানীটি আরও বেশি কিছু নিয়ে চিন্তা করছে। আর্থনাউ এখন লাইভ ভিডিওগুলোকে পণ্য হিসেবে তৈরি করতে চাচ্ছে এবং যাদের স্যাটেলাইট ক্যামেরা কিনে দেখবার সামর্থ্য নেই, তাদের কাছে এই লাইভ ভিডিওগুলো বিক্রি করা হবে। সরকারের কাছে এবং যাদের থেকে কোনো ধরনের ক্ষতির আশঙ্কা নেই, তাদের কাছে বিক্রয় করা হবে এসব লাইভ ভিডিও। সবচেয়ে আনন্দের ব্যাপার হচ্ছে, হাতের কাছে থাকা মোবাইল ও ট্যাবলেটের সাহায্যেই দেখা যাবে পৃথিবীকে।\n(সূত্রঃ লাইভ সাইন্স)